ঈদে মীলাদুন্নবী ﷺ : কিছু প্রশ্নের জবাব – আস সালাম মিডিয়া\nHome/আ’মল/ঈদে মীলাদুন্নবী ﷺ : কিছু প্রশ্নের জবাব\nহাফিয মাওলানা মারজান আহমদ চৌধুরী ফুলতলী\n770 10 minutes read\nবরকতময় রবিউল আউয়াল মাসেই পৃথিবীপৃষ্ঠে শুভাগমন করেছিলেন সৃষ্টিজগতের প্রতি মহান স্রষ্টার সবচেয়ে বড় রহমত, আমাদের প্রিয়নবী সায়্যিদুনা মুহাম্মাদুর রাসূলুল্লাহ সাল্লাল্লাহু আলাইহি ওয়াসাল্লাম। তাই এ মাস মুমিনের জন্য পরম আনন্দের। এ মাসে আমরা হৃদয়ের সব আবেগ, অনুভূতি ঢেলে ঈদে মীলাদুন্নবী সাল্লাল্লাহু আলাইহি ওয়াসাল্লাম উদযাপন করি। যারা মীলাদুন্নবী উদযাপন করার বিপক্ষে, তাদের কাছ থেকে প্রত্যেক রবিউল আউয়ালে আমাদের সামনে কিছু প্রশ্ন ছুড়ে দেওয়া হয়। আমরা প্রশ্নগুলো একত্রিত করে কুরআন-সুন্নাহ ও ইনসাফপূর্ণ যুক্তির আলোকে জবাব দেওয়ার প্রয়াস পেয়েছি। উক্ত নিবন্ধে হাদীসের সাথে মাকতাবাতুশ শামিলাহ অনুসারে হাদীসের নম্বর ব্যবহার করা হয়েছে।\nঈদে মীলাদুন্নবী কেন উদযাপন করা হয়?\nঈদে মীলাদুন্নবী সাল্লাল্লাহু আলাইহি ওয়াসাল্লাম উদযাপন করা হয় নিআমতের শুকরিয়া আদায় করা, নিআমতকে স্মরণ করা এবং খুশি প্রকাশ করার জন্য। আল্লাহ যখন তাঁর বান্দাদের প্রতি নিআমত দান করেন, তখন নিআমতের শুকরিয়া আদায় করা বান্দার ওপর ওয়াজিব হয়ে যায়। কুরআন মাজীদে আল্লাহ আমাদেরকে শুকরিয়া আদায় করার তাগিদ দিয়েছেন। বলেছেন,\n“যে শুকরিয়া আদায় করল, সে তার নিজের (কল্যাণের) জন্যই শুকরিয়া আদায় করল। আর যে অকৃতজ্ঞ হলো (সে জেনে রাখুক) আমার রব অভাবমুক্ত, মহানুভব।” (সূরা আন নামল, আয়াত-৪০)\nআল্লাহ কেবল শুকরিয়া আদায় করার নির্দেশ-ই দেননি, বরং এর প্রতিদান ও শুকরিয়া আদায় না করার শাস্তিও ঘোষণা করেছেন। বলেছেন,\n“স্মরণ করো, যখন তোমাদের রব ঘোষণা করেন, যদি তোমরা শুকরিয়া আদায় করো তাহলে আমি অবশ্যই তোমাদের জন্য আমার নিআমত বৃদ্ধি করে দেব। আর তোমরা যদি অকৃতজ্ঞ হও, (তবে) আমার আযাব অত্যন্ত কঠোর।” (সূরা ইবরাহীম, আয়াত-৭)\nযে কোনো নিআমতের শুকরিয়া আদায় করার জন্য প্রথমে ওই নিআমতকে স্মরণ রাখা আবশ্যক। আমাদের পূর্ববর্তী উম্মাহ বনী ইসরাঈলকে আল্লাহ এ মর্মে নির্দেশ দিয়েছেন, এবং আমাদেরকেও দিয়েছেন। আল্লাহ বলেছেন,\nيَا أَيُّهَا الَّذِينَ آمَنُوا اذْكُرُوا نِعْمَةَ اللهِ عَلَيْكُمْ\n“হে মুমিনগণ, তোমাদের প্রতি আল্লাহর নিআমতকে স্মরণ করো।” (সূরা মায়িদা, আয়াত-১১; সূরা আহযাব, আয়াত-৯)\nকেবল স্মরণ করাই যথেষ্ট নয়, বরং আল্লাহ আমাদেরকে নিআমত প্রাপ্তির জন্য আনন্দিত হওয়ার অনুপ্রেরণাও দিয়েছেন। বলেছেন,\nقُلْ بِفَضْلِ اللهِ وَبِرَحْمَتِهِ فَبِذَٰلِكَ فَلْيَفْرَحُوا\n“বলুন, আল্লাহর করুণা ও রহমতের বদৌলতেই (কুরআন এসেছে)। অতএব এর প্রতি সবার আনন্দিত হওয়া উচিৎ।” (সূরা ইউনুস, আয়াত-৫৮)\nআমাদের প্রতি আল্লাহর সবচেয়ে বড় নিআমত কী, সেটি স্বয়ং আল্লাহ আমাদেরকে জানিয়ে দিয়েছেন। বলেছেন,\nلَقَدْ مَنَّ اللهُ عَلَى الْمُؤْمِنِينَ إِذْ بَعَثَ فِيهِمْ رَسُولًا مِّنْ أَنفُسِهِمْ\n“নিশ্চয় আল্লাহ মুমিনদের প্রতি অত্যন্ত করুণা করেছেন, যখন তাদের নিকট তাদের মধ্য থেকে একজন রাসূল পাঠিয়েছেন।” (সূরা আলে ইমরান, আয়াত-১৬৪)\nউপরোক্ত আয়াত থেকে স্পষ্টভাবে প্রতীয়মান হয় যে, আমাদের জন্য আল্লাহর সবচেয়ে বড় নিআমত হচ্ছেন আমাদের নবী সাল্লাল্লাহু আলাইহি ওয়াসাল্লাম। বাকি সব নিআমত আমরা পেয়েছি এই নিআমতের ওয়াসীলায়। যেহেতু আমাদেরকে নিআমতের শুকরিয়া আদায় করা, নিআমতকে স্মরণ করা এবং খুশি প্রকাশ করার নির্দেশ দেওয়া হয়েছে, তাই আমরা ঈদে মীলাদুন্নবী সাল্লাল্লাহু আলাইহি ওয়াসাল্লাম উদযাপন করার মাধ্যমে আমাদের প্রতি আল্লাহর সবচেয়ে বড় নিআমতকে স্মরণ করি, খুশি প্রকাশ করি এবং নিআমতের শুকরিয়া আদায় করি।\nরাসূলুল্লাহ সাল্লাল্লাহু আলাইহি ওয়াসাল্লাম কি তাঁর নিজের মীলাদ পালন করেছেন?\nআমরা ইতোপূর্বে উল্লেখ করেছি যে, ঈদে মীলাদুন্নবী সাল্লাল্লাহু আলাইহি ওয়াসাল্লাম উদযাপন করা হয় আল্লাহর নিআমতের শুকরিয়া আদায় করার জন্য। আমরা দেখি, রাসূলুল্লাহ সাল্লাল্লাহু আলাইহি ওয়াসাল্লাম নিজের মীলাদ তথা জন্মের শুকরিয়া আদায়স্বরূপ প্রতি সোমবার রোযা রাখতেন। আবু কাতাদাহ আনসারী (রা.) বলেছেন,\nوَسُئِلَ عَنْ صَوْمِ يَوْمِ اَلِاثْنَيْنِ قَالَ ذَاكَ يَوْمٌ وُلِدْتُ فِيهِ وَبُعِثْتُ فِيهِ\n“রাসূল সাল্লাল্লাহু আলাইহি ওয়াসাল্লাম কে সোমবারের রোযা সম্পর্কে জিজ্ঞেস করা হয়েছিল। তিনি বলেছেন, সোমবার দিনে আমি জন্মগ্রহণ করেছি এবং এ দিনে আমার প্রতি (প্রথম) ওহী নাযিল হয়েছে।” (সহীহ মুসলিম, হাদীস নং ১১৬২)\nঈদে মীলাদুন্নবী যে পদ্ধতিতে উদযাপন করা হয়, শরীআতে কি এর কোনো দলীল আছে?\nপ্রথমত, আমরা ঈদে মীলাদুন্নবী সাল্লাল্লাহু আলাইহি ওয়াসাল্লাম উদযাপন করাকে শারঈ ইবাদত মনে করি না। শারঈ ইবাদত কেবল সেগুলোই, যা আল্লাহ ও তাঁর রাসূল সুস্পষ্টভাবে আমাদের জন্য আবশ্যক করেছেন এবং নিয়মকানুন শিখিয়ে দিয়েছেন।\nদ্বিতীয়ত, যদি পদ্ধতির কথা বলতে হয়, তাহলে ঈদে মীলাদুন্নবী উদযাপন করার সুন্নাহ-সমর্থিত পদ্ধতি হচ্ছে রোযা রাখা, যেহেতু রাসূল সাল্লাল্লাহু আলাইহি ওয়াসাল্লাম এ দিনে রোযা রেখেছেন। এছাড়া কুরআন শরীফে নিআমতকে স্মরণ করা এবং খুশি প্রকাশ করার নির্দেশ প্রদান করা হয়েছে, যা আমরা প্রথম প্রশ্নের জবাবে উল্লেখ করেছি। অতএব রোযা রাখা, রাসূলুল্লাহ সাল্লাল্লাহু আলাইহি ওয়াসাল্লাম এর জন্মবৃত্তান্ত, জীবনাদর্শ ও মানাকিব আলোচনা করার মাধ্যমে নিআমতকে স্মরণ করা এবং হালাল পন্থায় খুশি প্রকাশ করার দলীল রয়েছে। এবার যদি কেউ খুশি প্রকাশ করতে গিয়ে হারাম পন্থা অবলম্বন করে, তাহলে সেটি অবশ্যই বর্জনীয়। এটি কেবল মীলাদুন্নবীর ক্ষেত্রে নয়। বরং যে কোনো নামে, যে কোনো অনুষ্ঠান বা উদযাপন করার ক্ষেত্রে এ মূলনীতি কার্যকর হয়।\nউদাহরণস্বরূপ, ওয়ায করা সুন্নাত। রাসূলুল্লাহ সাল্লাল্লাহু আলাইহি ওয়াসাল্লাম জীবনভর সাহাবীদেরকে ওয়ায করেছেন। এবার কেউ যদি ওয়াযের জন্য জনসমাগম ঘটায় এবং শামিয়ানা টানিয়ে মাহফিলের আয়োজন করে, তাহলে সেটি একটি পদ্ধতিগত ইজতিহাদ হবে। যদি পদ্ধতি হালাল পন্থায় হয়, তাহলে তা মুবাহ অর্থাৎ গ্রহণযোগ্য। আর পদ্ধতির মধ্যে হারাম কিছু প্রবেশ করলে তা অবশ্যই বর্জনীয়। কেউ যদি বলেন, সাহাবায়ে কিরাম এভাবে ঘটা করে মীলাদুন্নবী পালন করেননি, তাহলে সেটি ঠিক কথা। তবে সাহাবীরা ঘটা করে সীরাত কনফারেন্স, ওয়ায মাহফিল কিংবা অন্য কোনো অনুষ্ঠানও পালন করেননি। অথচ আমাদের সময়ে প্রত্যেক দল ও গোষ্ঠী যার যার অনুষ্ঠানগুলো অত্যন্ত আড়ম্বর সহকারে পালন করে। এটি একটি পদ্ধতিগত ইজতিহাদ ব্যতীত আর কিছুই নয়।\nইসলামে ঈদ মাত্র দুটি। তাহলে ঈদে মীলাদুন্নবীকে ‘ঈদ’ বলা হয় কেন? এই ঈদের নামায কখন পড়া হয়?\nইসলামে ঈদ মাত্র দুটি– এ কথাটি মূর্খতার পরিচায়ক। ইসলামে ‘শারঈ ঈদ’ দুটি– ঈদুল ফিতর ও ঈদুল আদ্হা। শারঈ দ্বারা উদ্দেশ্য হচ্ছে, যা ইসলামী শরীআহ কর্তৃক আবশ্যকীয়, এবং এর হুকুম-আহকাম শরীআহ কর্তৃক নির্ধারিত। শাব্দিক অর্থে ইসলামে আরও অনেক ঈদ রয়েছে। ঈদ শব্দের অর্থ খুশির প্রত্যাবর্তন, অর্থাৎ যে খুশি ফিরে ফিরে আসে। একবার আবদুল্লাহ ইবন আব্বাস (রা.) সূরা মায়িদার ৩ নং আয়াত তিলাওয়াত করছিলেন। তখন এক ইয়াহুদী বলল, যদি এ আয়াত আমাদের জন্য নাযিল হত, তাহলে আমরা ওই দিনকে ঈদের দিন হিসেবে গ্রহণ করতাম। ইবন আব্বাস (রা.) বললেন,\nفَإِنَّهَا نَزَلَتْ فِي يَوْمِ عِيدٍ فِي يَوْمِ جُمُعَةٍ وَيَوْمِ عَرَفَةَ\n“এ আয়াতটি (আমাদের) ঈদের দিনেই নাযিল হয়েছে। এটি নাযিল হয়েছে শুক্রবার, আরাফার দিন।” (তিরমিযী, হাদীস নং ৩০৪৪)\nঅর্থাৎ আয়াতটি যেদিন নাযিল হয়েছে, সেদিন ছিল শুক্রবার এবং তারিখ ছিল ৯ই যিলহজ্জ তথা আরাফার দিন। ইবন আব্বাস (রা.) শুক্রবার এবং আরাফার দিনকে ঈদের দিন বলেছেন। বছরে শুক্রবার আসে ৫২টি, আরাফাহ আসে একবার। ৫৩টি ঈদ তো এখানেই হয়ে গেল। যারা বলেন, ঈদে মীলাদুন্নবী ‘ঈদ’ হলে সেই ঈদের নামায কখন পড়া হয়? আমরা তাদেরকে জিজ্ঞেস করছি, আরাফার দিনও তো ঈদের দিন। সেই ঈদের নামায কখন পড়া হয়?\nবস্তুত, মুসলমানদের যে কোনো খুশির দিনকে শাব্দিক অর্থে ঈদ বলা যায়। পবিত্র কুরআনে (সূরা মায়িদা, আয়াত-১১৪) হযরত ঈসা (আ.) এর একটি দুআ রয়েছে, যেখানে তিনি আসমান থেকে খাদ্য অবতীর্ণ করার জন্য আরয করেছেন। সাথে বলেছেন, খাদ্য অবতীর্ণ হলে তা পূর্বাপর সবার জন্য ঈদ হয়ে যাবে। প্রশ্ন হচ্ছে, হযরত ঈসা (আ.) যখন ‘ঈদ’ বলেছেন, তখন কি তিনি সেই ঈদের আলাদা নামাযও আদায় করেছেন? জবাব হচ্ছে, না। কারণ তিনি শারঈ অর্থে ঈদ বলেননি। বলেছেন শাব্দিক অর্থে। একইভাবে আমরাও ১২ই রবিউল আউয়ালকে ঈদে মীলাদুন্নবী বলি। শারঈ ঈদ হিসেবে নয়, বরং শাব্দিক অর্থে খুশির দিন বুঝানোর জন্য।\nরাসূলুল্লাহ সাল্লাল্লাহু আলাইহি ওয়াসাল্লাম এর জন্ম ১২ই রবিউল আউয়াল হয়েছিল, এর কোনো প্রমাণ আছে?\nরাসূলুল্লাহ সাল্লাল্লাহু আলাইহি ওয়াসাল্লাম এর জন্ম হয়েছিল ‘আমুল ফিল’ তথা হাতির বছর। যে বছর আবরাহা হাতির বাহিনী নিয়ে কাবা শরীফ ভাঙ্গতে এসেছিল, সে বছরই রাসূল সাল্লাল্লাহু আলাইহি ওয়াসাল্লাম জন্মগ্রহণ করেছেন। কাইস ইবন মাখরামা (রা.) বলেছেন,\nوُلِدْتُ أَنَا وَرَسُولُ اللهِ صَلَّى اللهُ عَلَيْهِ وَسَلَّمَ عَامَ الفِيلِ\n“আমি এবং রাসূলুল্লাহ সাল্লাল্লাহু আলাইহি ওয়াসাল্লাম হাতির বছর জন্মগ্রহণ করেছি।” (তিরমিযী, হাদীস নং ৩৬১৯)\nরাসূল সাল্লাল্লাহু আলাইহি ওয়াসাল্লাম জন্মগ্রহণ করেছেন সোমবার, যা আমরা ইতোপূর্বে (সহীহ মুসলিম, হাদীস নং ১১৬২) উল্লেখ করেছি। তারিখটি ছিল ১২ই রবিউল আউয়াল। রাসূল সাল্লাল্লাহু আলাইহি ওয়াসাল্লাম এর প্রথম জীবনী লেখক, প্রখ্যাত তাবিঈ ইমাম মুহাম্মাদ ইবন ইসহাক এই মত পোষণ করেছেন, যা হাদীস ও সীরাতের কিতাবসমূহে উল্লেখিত আছে। আমরা কেবল হাদীসের কিতাব থেকে কথাটি আনব। ইবন ইসহাক বলেছেন,\nوُلِدَ رَسُولُ اللهِ صَلَّى اللهُ عَلَيْهِ وَسَلَّمَ لِاثْنَتَيْ عَشْرَةَ لَيْلَةً مَضَتْ مِنْ شَهْرِ رَبِيعٍ الْأَوَّلِ\n“রাসূলুল্লাহ সাল্লাল্লাহু আলাইহি ওয়াসাল্লাম রবিউল আউয়াল মাসের ১২টি রাত গত হওয়ার পর (অর্থাৎ ১২ তারিখ সকালে) জন্মগ্রহণ করেছেন।” (আল-মুসতাদরাক, হাদীস নং ৪১৮২; শুয়াবুল ঈমান, হাদীস নং ১৩২৪; দালাইলুন নুবুওয়্যাহ, খ. ১, পৃ. ৭৪)\n১২ই রবিউল আউয়াল রাসূলুল্লাহ সাল্লাল্লাহু আলাইহি ওয়াসাল্লাম ইন্তিকাল করেছিলেন। তাহলে এ দিন শোক পালনের পরিবর্তে শুধু আনন্দ উদযাপন করা হয় কেন?\nহাদীসের দিকে গভীরভাবে লক্ষ্য করলে দেখা যায়, রাসূল সাল্লাল্লাহু আলাইহি ওয়াসাল্লাম ১২ই রবিউল আউয়াল ইন্তিকাল করেননি। মাস রবিউল আউয়াল-ই ছিল, তবে তারিখটি ১২ নয়। এটি আমাদের গবেষণা এবং আমরা এর প্রমাণ দিচ্ছি।\nএক ইয়াহুদী উমর ইবনুল খাত্তাব (রা.) এর কাছে সূরা মায়িদার ৩ নং আয়াত উল্লেখ করে বলল, যদি এ আয়াত আমাদের জন্য নাযিল হত, তাহলে আমরা ওই দিনকে ঈদের দিন হিসেবে গ্রহণ করতাম। উমর (রা.) বললেন,\nقَدْ عَرَفْنَا ذَلِكَ اليَوْمَ وَالمَكَانَ الَّذِي نَزَلَتْ فِيهِ عَلَى النَّبِيِّ صَلَّى اللهُ عَلَيْهِ وَسَلَّمَ وَهُوَ قَائِمٌ بِعَرَفَةَ يَوْمَ جُمُعَةٍ\n“আমরা জানি, এই আয়াত কোন দিন এবং কোথায় নাযিল হয়েছে। রাসূল সাল্লাল্লাহু আলাইহি ওয়াসাল্লাম সেদিন আরাফার ময়দানে দাঁড়িয়ে ছিলেন। দিনটি ছিল শুক্রবার।” (সহীহ বুখারী, হাদীস নং ৪৫)\nসূরা মায়িদার ৩ নং আয়াত নাযিল হয়েছিল বিদায় হজ্জের দিন, অর্থাৎ ১০ম হিজরীর ৯ই যিলহজ্জ, আরাফার ময়দানে। উমর (রা.) এর কথা থেকে এটিও জানা যায় যে, দিনটি ছিল শুক্রবার। এবার রাসূল সাল্লাল্লাহু আলাইহি ওয়াসাল্লাম এর ইন্তিকালের দিন সম্পর্কে একটি হাদীস দেখা যাক। আনাস (রা.) বলেছেন,\nأَنَّ الْمُسْلِمِينَ بَيْنَاهُمْ فِي الْفَجْرِ يَوْمَ الاِثْنَيْنِ وَأَبُو بَكْرٍ رضى الله عنه يُصَلِّي بِهِمْ فَفَجَأَهُمُ النَّبِيُّ صلى الله عليه وسلم قَدْ كَشَفَ سِتْرَ حُجْرَةِ عَائِشَةَ… وَتُوُفِّيَ ذَلِكَ الْيَوْمَ\n“এক সোমবার যখন লোকেরা আবু বকর (রা.) এর ইমামতীতে ফজরের নামায আদায় করছিলেন, তখন নবী সাল্লাল্লাহু আলাইহি ওয়াসাল্লাম আয়িশা (রা.) এর ঘরের পর্দা সরিয়ে মানুষের সামনে আসলেন। নবী সাল্লাল্লাহু আলাইহি ওয়াসাল্লাম সেই দিনই ইন্তিকাল করেছেন।” (সহীহ বুখারী, হাদীস নং ১২০৫)\nরাসূল সাল্লাল্লাহু আলাইহি ওয়াসাল্লাম ইন্তিকাল করেছেন ১১ হিজরীর রবিউল আউয়াল মাসে, এতটুকু সবার জানা। আনাস (রা.) এর কথা থেকে এটিও জানা যায় যে, দিনটি ছিল সোমবার। এবার ছোট একটি হিসেব কষলে দেখা যায়, বিদায় হজ্জের দিন, অর্থাৎ ১০ম হিজরীর ৯ই যিলহজ্জ যদি শুক্রবার হয়, যেভাবে উমর (রা.) বলেছেন, তাহলে ১১ হিজরীর রবিউল আউয়াল মাসের ১২ তারিখ সোমবার হতে পারে না। বিদায় হজ্জের দিন থেকে ইন্তিকালের দিন পর্যন্ত তিনটি মাস গত হয়েছিল। ১০ম হিজরীর যিলহজ্জ মাস এবং ১১ হিজরীর মুহাররাম ও সফর মাস। এরপর রবিউল আউয়াল মাসে রাসূল সাল্লাল্লাহু আলাইহি ওয়াসাল্লাম ইন্তিকাল করেন। আরবী মাস ৩০ অথবা ২৯ দিনে হয়ে থাকে। ১০ম হিজরীর ৯ই যিলহজ্জ শুক্রবার ধরে নিয়ে যিলহজ্জ, মুহাররাম ও সফর– এই তিন মাসকে যদি ৩০ দিন করে ধরি, তাহলে ১১ হিজরীর ১২ই রবিউল আউয়াল হয় রবিবার। দুই মাস ৩০ ও এক মাস ২৯ দিন করে ধরলে ১২ই রবিউল আউয়াল হয় শনিবার। দুই মাস ২৯ ও এক মাস ৩০ দিন করে ধরলে ১২ই রবিউল আউয়াল হয় শুক্রবার। আবার তিনটি মাসই ২৯ দিন করে ধরলে ১২ই রবিউল আউয়াল হয় বৃহস্পতিবার। অর্থাৎ ১০ম হিজরীর ৯ই যিলহজ্জ শুক্রবার (সহীহ বুখারী, হাদীস নং ৪৫) ধরে নিলে, ১১ হিজরীর ১২ই রবিউল আউয়াল কোনো অবস্থাতেই সোমবার হয় না। অথচ হাদীসে (সহীহ বুখারী, হাদীস নং ১২০৫) স্পষ্টভাবে বলা হয়েছে, রাসূল সাল্লাল্লাহু আলাইহি ওয়াসাল্লাম সোমবার ইন্তিকাল করেছেন। তাই সহীহ বুখারীর উল্লেখিত দুটি হাদীসের আলোকে মানতেই হয় যে, রাসূল সাল্লাল্লাহু আলাইহি ওয়াসাল্লাম ১২ই রবিউল আউয়াল ইন্তিকাল করেননি। ১১ হিজরীর রবিউল আউয়াল মাসের অন্য কোনো তারিখে ইন্তিকাল করেছেন, তবে দিন ছিল সোমবার। হিসেবটি বিশ্বাস না হলে নিজেরা করে দেখতে পারেন।\nতবুও যদি তর্কের খাতিরে ধরে নিই, রাসূল সাল্লাল্লাহু আলাইহি ওয়াসাল্লাম ১২ই রবিউল আউয়াল ইন্তিকাল করেছেন, তাতেও আমাদের জন্য শোক পালন করার সুযোগ নেই|\nকারণ কারও মৃত্যুতে তিনদিনের অধিক শোক পালন করতে রাসূল সাল্লাল্লাহু আলাইহি ওয়াসাল্লাম নিষেধ করেছেন, কেবল স্বামীহারা নারী ব্যতীত। যে নারীর স্বামী মারা গেছেন, তার জন্য চারমাস দশদিন পর্যন্ত শোক পালন করার বিধান রয়েছে (সহীহ বুখারী, হাদীস নং ১২৮১)। অপরদিকে 12ই রবিউল আউয়াল আনন্দিত হওয়া বা খুশি প্রকাশ করতে কোনো বাধা নেই। তাই আমরা এ দিনে শোক পালন করি না, বরং খুশি প্রকাশ করি।\nরাসূলুল্লাহ সাল্লাল্লাহু আলাইহি ওয়াসাল্লাম এর জন্মের এত বছর পরেও কেন ঈদে মীলাদুন্নবী পালন করতে হবে?\nএ প্রশ্নের জবাব দেওয়ার আগে দুটি হাদীসের দিকে পাঠকের দৃষ্টি আকর্ষণ করছি। আবদুল্লাহ ইবন উমর (রা.) বলেছেন, সাহাবীরা রাসূল সাল্লাল্লাহু আলাইহি ওয়াসাল্লাম এর সাথে (তাবুক অভিযানে) যাওয়ার পথে হিজর নামক এলাকা অতিক্রম করলেন। ওই এলাকায় সামুদ জাতির বসবাস ছিল। সাহাবীরা সেখানে একটি কূপ থেকে পানি সংগ্রহ করলেন। রাসূল সাল্লাল্লাহু আলাইহি ওয়াসাল্লাম এ কথা জানতে পেরে সাহাবীদেরকে ওই পানি ফেলে দিতে বললেন এবং অন্য একটি কূপ দেখিয়ে সেখান থেকে পানি নেওয়ার নির্দেশ দিলেন। প্রথম কূপটি ছিল সামুদ গোত্রের। তারা ওই কূপ থেকে পানি ব্যবহার করত। দ্বিতীয় কূপ থেকে নবী সালিহ (আ.) এর উষ্ট্রী পানি পান করত। (সহীহ বুখারী, হাদীস নং ৩৩৭৯)\nআবদুল্লাহ ইবন আব্বাস (রা.) বলেছেন, রাসূল সাল্লাল্লাহু আলাইহি ওয়াসাল্লাম মদীনায় এসে দেখলেন ইয়াহুদীরা আশুরার দিন রোযা রাখে। এর কারণ জিজ্ঞেস করলে তারা বলল,\nهَذَا يَوْمٌ صَالِحٌ هَذَا يَوْمٌ نَجَّى اللهُ بَنِي إِسْرَائِيلَ مِنْ عَدُوِّهِمْ فَصَامَهُ مُوسَى قَال فَأَنَا أَحَقُّ بِمُوسَى مِنْكُمْ فَصَامَهُ وَأَمَرَ بِصِيَامِهِ\n“এটি বরকতময় দিন। এদিন আল্লাহ বনী ইসরাঈলকে শত্রুর হাত থেকে রক্ষা করেছিলেন। তাই মূসা (আ.) এদিন রোযা রাখতেন। রাসূল সাল্লাল্লাহু আলাইহি ওয়াসাল্লাম বললেন, আমি তোমাদের চেয়ে মূসা (আ.) এর অধিক নিকটবর্তী। রাসূল সাল্লাল্লাহু আলাইহি ওয়াসাল্লাম রোযা রাখলেন এবং সাহাবীদেরকেও রাখার নির্দেশ দিলেন।” (সহীহ বুখারী, হাদীস নং ২০০৪)\nপ্রথম হাদীসে আমরা দেখলাম, রাসূল সাল্লাল্লাহু আলাইহি ওয়াসাল্লাম সাহাবীদেরকে সামুদ জাতির কূপ থেকে পানি পান করতে নিষেধ করেছেন। কারণ সামুদ জাতির উপর আল্লাহ আযাব দিয়েছিলেন। সালিহ (আ.) এর উট যে কূপ থেকে পানি পান করত, সে কূপের পানি ব্যবহারের নির্দেশ দিয়েছেন। কারণ ওই উট আল্লাহর কুদরতের নিদর্শন ছিল। লক্ষণীয় বিষয় হচ্ছে, ওই এলাকায় সামুদ জাতি এবং সালিহ (আ.) এর বসবাস ছিল রাসূল সাল্লাল্লাহু আলাইহি ওয়াসাল্লাম এর জন্মের কয়েক হাজার বছর আগে। এতদিনে ওসব কূপ কতবার শুকিয়েছে আর কতবার তাতে নতুন পানি এসেছে, তার কোনো ইয়ত্তা নেই। তবুও রাসূল সাল্লাল্লাহু আলাইহি ওয়াসাল্লাম বিষয়টিকে গুরুত্ব দিয়েছেন।\nএকইভাবে দ্বিতীয় হাদীসে রাসূল সাল্লাল্লাহু আলাইহি ওয়াসাল্লাম মূসা (আ.) ও বনী ইসরাঈলের প্রতি আল্লাহর দয়ার বিষয়টিকে গুরুত্ব দিয়েছেন এবং রোযা রেখেছেন। অথচ এ ঘটনা প্রায় দুই হাজার বছর আগের। এতে বুঝা যায়, একটি ঘটনার গুরুত্ব যদি কারও কাছে থাকে, তাহলে হাজার বছর পরও এটিকে গুরুত্বপূর্ণ মনে করতে সমস্যা নেই। রাসূল সাল্লাল্লাহু আলাইহি ওয়াসাল্লাম হাজার হাজার বছর আগের ঘটনাকে শুধু গুরুত্বই দেননি, বরং সে অনুযায়ী কিছু পদক্ষেপও নিয়েছেন। আর আমরা উম্মত হয়ে দেড় সহস্রাব্দ পার হওয়ার আগেই আমাদের নবী সাল্লাল্লাহু আলাইহি ওয়াসাল্লাম এর আগমনের মহান নিআমতটি ভুলে যাব? আমরা পৃথিবীপৃষ্ঠে আমাদের নবী সাল্লাল্লাহু আলাইহি ওয়াসাল্লাম এর শুভাগমনকে অতীব গুরুত্বপূর্ণ এবং মহা বরকতময় উপলক্ষ মনে করি। তাই আজও সেই দিন আসলে আমাদের হৃদয় খুশিতে ভরে ওঠে এবং আমরা হামদ-না’ত ও আলোচনার মাধ্যমে আল্লাহর শুকরিয়া আদায় করি। এটিই আমাদের কাছে ঈদে মীলাদুন্নবী।\nরাসূলুল্লাহ সাল্লাল্লাহু আলাইহি ওয়াসাল্লাম এর জীবন ও আদর্শের আলোচনা সারা বছর করা উচিৎ। তাহলে একটি দিনকে আলোচনার জন্য কেন বেছে নেওয়া হয়?\nপ্রথমত, আমরা কখনও আমাদের নবী সাল্লাল্লাহু আলাইহি ওয়াসাল্লাম এর আলোচনাকে একটি দিনে সীমাবদ্ধ রাখি না। আমাদের আযানে আমাদের নবী সাল্লাল্লাহু আলাইহি ওয়াসাল্লাম এর প্রতি শাহাদাত, নামাযে দুরূদ-সালাম এবং সভা-সমাবেশে না’তে রাসূল উপস্থিত থাকে। আমাদের নবী সাল্লাল্লাহু আলাইহি ওয়াসাল্লাম এর আলোচনা ব্যতীত আমাদের মাহফিল শেষই হয় না। আমাদের সিলসিলার আউলিয়া-মাশায়িখের ওযীফা হচ্ছে, প্রতিদিন (নামাযের বাইরে) অন্তত দুইশতবার দুরূদ শরীফ পাঠ করা।\nদ্বিতীয়ত, এটি ঠিক যে, রবিউল আউয়াল মাসে আমরা আমাদের নবী সাল্লাল্লাহু আলাইহি ওয়াসাল্লাম এর জন্মবৃত্তান্ত, মানাকিব, ইরহাসাত ইত্যাদির কথা বিশেষভাবে আলোচনা করি। যেভাবে বদর দিবসে বদর যুদ্ধ, সাহাবীদের ত্যাগ ও ইসলামের বিজয়ের কথা আলোচনা করি। ১০ই মুহররম কারবালা, খিলাফাত ও আহলে বাইতের কুরবানীর কথা আলোচনা করি। এটি একটি সাধারণ মানবিক আবেগ। যখন যে উপলক্ষ আসে, স্বাভাবিকভাবেই মানুষের দৃষ্টি সেদিকে ফেরে।\nমীলাদ শরীফ পাঠ করার কোনো দলীল আছে কি?\nমীলাদ শরীফ পাঠ করা বলতে আমরা কিছু আমলকে উদ্দেশ্য করি। প্রথমে কুরআন শরীফ থেকে কিছু অংশ তিলাওয়াত করা, এরপর দুরূদ ও না’তে রাসূল পাঠ করা, এরপর তাওয়াল্লুদ তথা রাসূল সাল্লাল্লাহু আলাইহি ওয়াসাল্লাম এর জন্ম ও বংশবৃত্তান্ত আলোচনা করা, এরপর সালাম জানানো। প্রত্যেকটি আমলের দলীল রয়েছে। কুরআন তিলাওয়াত এবং দুরূদ ও সালাম পাঠ করার দলীল উল্লেখ নিষ্প্রয়োজন মনে করছি। না’তে রাসূল পাঠ করা সাহাবীদের সুন্নাত। হাসসান ইবন সাবিত, আবদুল্লাহ ইবন রাওয়াহা, কা’ব ইবন যুহাইর (রা.) প্রমুখ সাহাবীরা রাসূল সাল্লাল্লাহু আলাইহি ওয়াসাল্লাম এর জন্য প্রশংসাসংবলিত বহু কসিদা পাঠ করেছেন। নবীদের জন্মবৃত্তান্তের আলোচনা রয়েছে পবিত্র কুরআনে। নবী মূসা (আ.) (সূরা কাসাস), নবী ঈসা (আ.) (সূরা মারইয়াম) প্রমুখের জন্মবৃত্তান্ত ও পারিবারিক পরিচয় আল্লাহ নিজে বর্ণনা করেছেন। এমনকি সায়্যিদা মারইয়াম, যিনি নবী নন, তাঁর জন্মবৃত্তান্তও আল্লাহ কুরআনে বর্ণনা করেছেন (সূরা আলে ইমরান)। আর আমরা আদবের জন্য মীলাদ পাঠ করার সময় দাঁড়িয়ে সালাম প্রেরণ করি। মীলাদ শরীফ বা যে কোনো মাহফিল শেষে আমরা খাবারের আয়োজন করি বিধায় অনেকে এ নিয়ে ঠাট্টা মশকরা করেন। অথচ রাসূলুল্লাহ সাল্লাল্লাহু আলাইহি ওয়াসাল্লাম বলেছেন,\nأَفْشُوا السَّلَامَ وَأَطْعِمُوا الطَّعَامَ وَصَلُّوا بِاللَّيْلِ وَالنَّاسُ نِيَامٌ تَدْخُلُوا الْجَنَّةَ بِسَلَامٍ\n“পরস্পর সালামের প্রচলন করো, একে অপরকে খাবার খাওয়াও, রাতে যখন মানুষ ঘুমিয়ে থাকে, তখন নামায পড় এবং (এগুলোর বিনিময়ে) শান্তির সাথে জান্নাতে প্রবেশ করো।” (ইবন মাজাহ, হাদীস নং ১৩৩৪)\nআল্লাহ আমাদেরকে তাঁর হাবীব সাল্লাল্লাহু আলাইহি ওয়াসাল্লাম এর অনুগত উম্মত হিসেবে কবূল করুন।\n[সূত্র- মাসিক পরওয়ানা]


ইউজিসি’র প্রথম নারী অধ্যাপক ড. হাসিনা খান | বাংলাদেশ | Leading Campus News Portal Bangladesh\nPublished: 2020-11-26 18:38:27 BdST | Updated: 2021-01-16 21:37:25 BdST\nবিশ্ববিদ্যালয় মঞ্জুরি কমিশনের (ইউজিসি) অধ্যাপক হিসেবে দায়িত্ব পেলেন দেশের খ্যাতিমান গবেষক ও ঢাকা বিশ্ববিদ্যালয়ের অবসরপ্রাপ্ত শিক্ষক ড. হাসিনা খান। তিনি ইউজিসি’র প্রথম নারী অধ্যাপক হিসেবে নির্বাচিত হলেন।\nইউজিসি’র চেয়ারম্যান অধ্যাপক ড. কাজী শহীদুল্লাহর সভাপতিত্বে ‘ইউজিসি অধ্যাপক নির্বাচন কমিটি’ বুধবার (২৫ নভেম্বর) অনুষ্ঠিত সভায় আগামী দুই বছরের জন্য ‘ইউজিসি অধ্যাপক’ হিসেবে হাসিনা খানকে নির্বাচিত করা হয়।\nবৃহস্পতিবার (২৬ নভেম্বর) বিকালে ইউজিসির সংবাদ বিজ্ঞপ্তিতে এ জানানো হয়।\nবিজ্ঞপ্তিতে বলা হয়, ইউজিসি প্রফেসরশিপ প্রবর্তনের পর প্রথম বারের মতো একজন নারী গবেষককে মনোনয়ন দেওয়া হলো। অধ্যাপক ড. হাসিনা খান ঢাকা বিশ্ববিদ্যালয়ের প্রাণ রসায়ন ও অনুপ্রাণ বিজ্ঞান বিভাগের অবসরপ্রাপ্ত শিক্ষক। স্বাধীনতা পদকপ্রাপ্ত এ বিজ্ঞানী ইলিশের জিন রহস্য ও পাটের জিন বিন্যাস আবিষ্কারের সঙ্গে সরাসরি যুক্ত ছিলেন।\nইউজিসি প্রফেসরশিপ নীতিমালা অনুযায়ী, অবসরপ্রাপ্ত খ্যাতিমান গবেষকদের ইউজিসি প্রফেসরশিপ প্রদান করা হয়। একজন সিলেকশন গ্রেডপ্রাপ্ত অধ্যাপক সর্বোচ্চ যে সুযোগ সুবিধাপ্রাপ্ত হন, ইউজিসি অধ্যাপকরাও একই সুযোগ সুবিধা পান। ইউজিসি অধ্যাপকরা তাদের পছন্দানুযায়ী যেকোনও বিশ্ববিদ্যালয় অথবা গবেষণা প্রতিষ্ঠানের সঙ্গে সংযুক্ত থেকে গবেষণা কর্মকাণ্ড পরিচালনা করতে পারবেন।


সুবীর নন্দী: শিল্পীসত্ত্বার এক নিখুঁত আকর – অলি গলি\nMay 9, 2019 গুলজার হোসেন উজ্জ্বল\tসুবীর নন্দী\n১৩ বছর আগে শিল্পী সুবীর নন্দীর সাথে পরিচয় হয়েছিল। আমি তখন সদ্য পাশ করা নবীন ডাক্তার। কুমিল্লা শহরের একটি বেসরকারি মেডিকেল কলেজে প্রভাষক পদে শিক্ষকতা করি। ঢাকায় মাঝে মধ্যে আসি।\nপরিচয় পর্বটি ছিল মজার। ফোনে ঠিক হলো শাহবাগের বংগবন্ধু শেখ মুজিব মেডিকেল বিশ্ববিদ্যালয়ের উল্টোদিকে মৌলি রেস্টুরেন্টে বসে আমরা কথা বলব। আমি যথা সময়ে যথাস্থানে উপস্থিত। উনিও আসছেন। আমি রেস্টুরেন্টের সামনে গিয়ে দাঁড়ালাম। একটা সাদা করলা গাড়ি থেকে উনি নামলেন, ফরসা টকটকে একজন অভিজাত চেহারার মানুষ। নেমেই বললেন, ‘স্যরি একটু দেরি করে ফেললাম। বোঝেনই তো ব্যাংকে চাকরি করি।’\nআমাদের প্রাথমিক পরিচয় হলো রাস্তার পাশে দাড়িয়েই। আমার ভিজিটিং কার্ডটা দিলাম।\nশিল্পী সুবীর নন্দী বললেন, ‘ওহ আপনি তো ডাক্তার তার উপর শিক্ষক। রেস্টুরেন্টে না, আমার বাসায় চলেন।’\nআমি মৃদু আপত্তি করেছিলাম। কিন্তু সেই আপত্তি টিকলো না।\nউনি বললেন, ‘বৈদ্য নারায়নকে বাড়িতে না নিলে শীতলা দেবী রুষ্ট হবেন৷’ বলেই একটা ভুবনজয়ী হাসি দিলেন।\nরাজি হয়ে গেলাম। রাজি না হয়ে পারা যায়না আসলে। এতটা সম্মান আমার জন্য অপ্রত্যাশিত ছিল। জীবন্ত কিংবদন্তীকে আমি অনুসরণ করতে লাগলাম।\nতাঁর গ্রীন রোডের বাসায় নিয়ে গেলেন। বৌদির সাথে পরিচয় করিয়ে দিলেন। আমাকে ড্রইং রুমে বসিয়ে বিশ মিনিট সময় নিয়ে মেয়েকে কোচিং থেকে নিয়ে এলেন। তারপর চেইঞ্জ করে একদম ঘরের পোশাকে গল্প করতে বসলেন। ততক্ষণে দুপুরের খাবারের আয়োজন হলো। এত সহজে একজন নতুন মানুষকে আপন করে নিতে দেখে আমি ভীষণ অবাক হলাম।\nখাবার শেষ আমি ড্রইং রুমে বসলাম। সুবীর দা দুজনের জন্য দুইবাটি রসমালাই নিয়ে এলেন। আমার দিকে এগিয়ে দিয়ে বললেন, ‘কুমিল্লার মানুষ, আপনাকে রসমালাই দিয়েই আপ্যায়ন করলাম। গঙ্গা দিয়ে গঙ্গা পুজো! হা হা হা…।’\nআমি বললাম, দাদা, চাইলে আপনি আমাকে তুমি করেও বলতে পারেন৷ বয়সে তো অনেক ছোটই। তাছাড়া আমি গানও করি। সেই সূত্রে আমি আপনার ছাত্রতূল্যও বটে।\nদাদা, জিব কেটে বললেন, ‘আরে কি বলেন! বয়স যাই হোক। আপনি বড় মানুষ। আপনি ডাক্তার, আবার শিক্ষক। আমার বাবা ডাক্তার। আমি ডাক্তারদের অনেক সম্মান করি। আমার মেরুদন্ডে একটি জটিল অসুখ হয়েছিল কয়েকবছর আগে। ডাক্তাররা অনেক করেছেন আমার জন্য৷ আমি সেই ঋণ ভুলবনা।’\nআস্তে আস্তে আমরা কাজের কথায় আসলাম।\nআমি ব্যাগে করে টাকা নিয়ে এসেছিলাম কুমিল্লা মেডিকেল কলেজে একটি অনুষ্ঠানে উনাকে নেব বলে। সম্মানীর পুরো টাকাই দিয়ে দেব, এটাই ছিল প্ল্যান।\nউনি নিলেন না। বললেন, ‘নিয়ে যান, যদি অনু্ষ্ঠানে যাই তো সেদিনই দিয়েন। এডভান্স করতে হবেনা। যদি অনুষ্ঠানটি করতে না পারেন তাহলে টাকা ফেরত নিতে আবার ঢাকায় আসতে হবে।’\nআমার দেখা সুবীর নন্দীই একজন সেলিব্রেটি শিল্পী যিনি পরোক্ষেও তাঁর কোন সহকর্মী শিল্পীকে অশ্রদ্ধা করে কথা বলেননি।\nতখন আমার বয়স অল্প। সিনিয়র শিল্পীরা সহশিল্পীদের নিয়ে অশোভন মন্তব্য করতো দেখে একধরণের কৌতুক অনুভব করতাম। তাই ইচ্ছে করে খোঁচাতাম, মজা নিতাম। সুবীর দাকেও খোঁচা দিয়েছি। সে সময় যাদের নিয়ে সব শিল্পীরা কটু মন্তব্য করত তাদের নাম নিয়েছি।\n– দাদা, আসিফের গান কেমন লাগে?\n– ওহ দারুণ ভয়েস।\n– একটু বেসুরো না?\n– ওটা তেমন না। দেখবেন যেটুকু আছে গাইতে গাইতে ঠিক হয়ে যাবে।\n– দাদা মমতাজ কে কেমন লাগে?\n– এক্সিলেন্ট পারফরমার। কি পাওয়ার ওর গলায়!\n– ভাল্গার গান করে।\n– সেটা হয়ত করে। কি করবে বলেন? ওর ব্যাকগ্রাউন্ডটা দেখেন। কত কষ্ট করতে হয়েছে! ভাল গীতিকার ও পায়নি। কি করবে সে?\n– শাকিলা জাফর?\n– ও তো আমার বোন। আই ফিল প্রাউড অব হার।\n– অ্যান্ড্রু কিশোরকে কেমন লাগে?\n– গোল্ডেন ভয়েস। একজন সত্যিকারের প্লেব্যাক সিঙ্গার। নায়কোচিত কন্ঠ।\nআমাকে শেষ পর্যন্ত হতাশ করে দিলেন সুবীর দা। আমি কোন ভাবেই নেতিবাচক মন্তব্য বের করতে পারলাম না উনার মুখ থেকে৷ একটা নতুন ধরণের অভিজ্ঞতা নিয়ে বের হলাম সুবীর দার বাসা থেকে।\nআমি সাথে সাথেই সুবীরদাকে ফোন দিলাম। দাদা হেসে বললেন, আমি আপনাদের অতিথির নাম শুনেই বুঝেছিলাম অনুষ্ঠানটা করতে পারবেননা। তাই এডভান্স টাকাটাও রাখিনি।\nসুবীর দার শরীরটা কয়েকবছর যাবতই ভাল যাচ্ছিনা৷ কদিন ধরে ভাবছিলাম দেখতে যাব। নানা ব্যস্ততায় যাওয়া হলোনা। একজন ভাল মানুষ ও শিল্পীর পায়ের কাছে কিছুক্ষণ বসলে মনটা ভাল হয়ে যায়। যাওয়া হলোনা।\nআর যাবার দরকার হবেনা। সুবীর দা চলে গেলেন অনন্তলোকে।\n← স্ল্যাব সিটি: ভুতুড়ে ও সুবিধাবঞ্চিতদের নগর\nমোস্তাকিমের চাপ? আবার জিগায়! →


English could be learnt after learning mother tongue well - Anandabazar\nমাতৃভাষা ভাল ভাবে শিখেও ইংরেজির পাঠ নেওয়া যায়\nইংরেজি বিশ্ব অর্থনীতি নিয়ন্ত্রণের ভাষা। অতএব, ইংরেজির গুরুত্বকে অস্বীকার করা যাবে না। কিন্তু সে কারণে মাতৃভাষাকে দুয়োরানি করাও ঠিক নয়। লিখছেন দীপক সাহা।\n৭ ফেব্রুয়ারি, ২০১৯, ০১:৪৪:২৫\nশেষ আপডেট: ৭ ফেব্রুয়ারি, ২০১৯, ০১:৪২:২৬\nভাষাকে এখন পণ্যবিশ্বের কাছে সঁপে দেওয়া হয়েছে। পণ্যের উদ্দেশ্য বিক্রি হওয়া, পণ্য ভয়ানক গতিশীল এবং পণ্যবিশ্ব নিজের প্রয়োজনে প্রবাহ মাধ্যমগুলোকে নিয়ন্ত্রণ করে। ভাষা হচ্ছে পণ্যবিশ্বের এক নিতান্ত প্রয়োজনীয় উপকরণ। বাজার নিয়ন্ত্রণে পুরো দেশটা যখন, তখন সেই বাজার ধরে রাখার মাধ্যম যে ভাষা, সে ভাষাই প্রাধান্য লাভ করবে। আদমসুমারি হিসাবে এ দেশে বাংলাভাষীর সংখ্যা মোট জনসংখ্যার শতকরা হিসাবে কমে যাচ্ছে।\nসারা বিশ্বে যে ভাষাটি দাপটে বিরাজ করছে ও অন্য অনেক ভাষাকে কোণঠাসা করে এগিয়ে চলেছে, সেটি ইংরেজি। রাষ্ট্রপুঞ্জ অনেক ভাষাকে স্বীকৃতি দিলেও তার কাজকর্মের মূল ভাষা ইংরেজি। ইংরেজি হল আন্তর্জাতিক লিঙ্গুয়া ফ্রাংকা, যোগাযোগের ভাষা। ফলে ইংরেজির প্রতি ঝোঁক সারা বিশ্বে সর্বত্র বেড়েছে। সম্ভবত ভাষা হিসাবে ইংরেজির কিছু টেকিনিক্যাল সুবিধাও আছে। মাত্র ছাব্বিশটি বর্ণের বাহন আর অন্য দিকে বাক্যের বৈচিত্র্য ও শব্দের বিকল্পের প্রাচুর্য তাকে ব্যবহারিক ক্ষেত্রে নমনীয়তা দিয়েছে। ব্যাপক প্রচলনের কারণে ভাষাগত সংস্কার বা রক্ষণশীলতা তার নেই। এই ঔদার্যের সুযোগে বিভিন্ন স্থানীয় ভাষার উপর ভর করে এ ভাষার প্রভাব বলয় বেড়েই চলেছে। ইংরেজি বিশ্ব অর্থনীতি নিয়ন্ত্রণের ভাষা। অতএব, ইংরেজির গুরুত্বকে অস্বীকার করা যাবে না। কিন্তু সে কারণে মাতৃভাষাকে দুয়োরানি করাও ঠিক নয়। ভাষা তো কেবল কথা বলা বা মৌখিক সংযোগের বাহন নয়, নয় কেবল নাটক-গল্প রচনার মাধ্যম। কিংবা নয় এফ এম রেডিও বা টিভিতে বিনোদনমূলক অনুষ্ঠান উপস্থাপনের বাহন। চিন্তামূলক, দার্শনিক, মননশীল লেখা, বিজ্ঞান ও নানা তত্ত্ব ব্যাখ্যা বিশ্লেষণ-সহ নানান আনুষ্ঠানিক বা ইনফর্মাল (যা মুখের ভাষায় প্রকাশ পায়) রূপের পাশাপাশি প্রমিত বা ফর্মাল (লিখিত ব্যাকরণসিদ্ধ রূপ) রূপেরও প্রকাশ ঘটে ভাষার মাধ্যমে। প্রমিত ভাষাও কোনও অজ্ঞ অনড় স্থায়ী বিষয় নয়। আমরা দুশো বছরের বাংলা গদ্যের নমুনা পাঠ করলেই দেখব কী ভাবে বাংলা ভাষা জড়তা কাটিয়ে বেগবান হয়ে উঠেছে, তৎসম শব্দ ভেঙে সহজ আটপৌরে হয়ে উঠেছে। ভাষা এ ভাবে বদলাচ্ছেই, নিজের নিয়মে সৃজনশীল মননশীল ব্যবহারকারীদের চিন্তাশীল সযত্ন প্রয়াসের মাধ্যমে। এ পরিবর্তন প্রায় অধিকাংশ ব্যবহারকারীর অজ্ঞাতে মসৃণ ভাবেই ঘটে থাকে। ভাষার ক্ষেত্রে জবরদস্তি চলে না।\nমূল ভাবনার বিষয় হল, আমার বাহনটি আমাদের সব রকমের ভাবনা-চিন্তাকে বহন করার ক্ষমতাসম্পন্ন জীবন্ত ভাষা থাকছে কিনা।\nএখন যেটি মূল দুশ্চিন্তার বিষয়, তা হল বাংলা ভাষা কতটা সচল, কতটা গতিশীল ও জীবন্ত আজ? এ ভাষা কি একটি বর্ধিষ্ণু না কি ক্ষয়িষ্ণু ভাষা? পশ্চিমবঙ্গে ইংরেজি ও হিন্দির আগ্রাসনে এর দুরবস্থা। ফলে মাতৃভাষাকে ক্ষয়িষ্ণু হতে দিয়ে কেবল আন্তর্জাতিক ভাষা দিবসের গৌরবে বাহবা দিতে গেলে কিংবা একুশে ফেব্রুয়ারি নিয়ে মাসব্যাপী উন্মাদনা সৃষ্টি করলে কাজের কাজ কিছু হবে কি?\nমাতৃভাষা ভাল ভাবে শিখে, তার চর্চা অব্যাহত রেখেও যে ইংরেজি ভালই শেখা যায়, সে বিশ্বাস অর্জন করব কী ভাবে? সেটি কি বিদ্যাসাগর থেকে নীরেন্দ্রনাথ চক্রবর্তী, রবীন্দ্রনাথ থেকে হুমায়ুন কবির জীবন ও কর্ম থেকে আমরা বুঝতে পারব না? বাংলা ভাষার ক্ষয় বন্ধ করতে হলে ভাষার মর্যাদা তো আমাদের অন্তরের মধ্যে তৈরি করতে হবে, ভাষার প্রতি ভালবাসা হতে হবে খাঁটি। বছরব্যাপী সন্তানের ইংরেজি জ্ঞানের বহর পরখ করে কাটিয়ে ফেব্রুয়ারি মাসে বাংলার জন্য ভাবাবেগ ছড়ালে হবে না। শুনেছি কোনও কোনও ইংরেজি মাধ্যম স্কুলে মাতৃভাষা বাংলায় কথা বললে পড়ুয়াদের জরিমানা গুণতে হয়। আইন করে এই ধৃষ্টতা বন্ধ করে ভাষা বিকাশের কাজটি শুরু করা উচিত।\nবাংলাভাষা চড়াই উতরাই পাড়ি দিচ্ছে প্রতি মুহূর্তে। বাংলাভাষার সামনে যে পাহাড়প্রমাণ প্রতিবন্ধকতা রয়েছে, তা দূর করা যে খুব কঠিন, তা এ প্রযুক্তি উৎকর্ষের যুগে মনে করার কোনও কারণ নেই। বাংলা ভাষা একটি জীবন্ত ভাষা। কোনও স্বাভাবিক ভাষা বেঁচে থাকার প্রথম ও প্রধান শর্ত হল তার শব্দ ভাণ্ডারের ক্রমিক বিস্তার। চলমান জীবনের নানা ক্ষেত্র থেকে নতুন শব্দ ভাষার শব্দ ভাণ্ডারে ক্রমাগত জড়ো হতে থাকে। তা হলে সে ভাষা জীবন্ত, যা প্রাণস্পন্দে স্পন্দিত। এ শব্দ আসে নানা পথে, নানা ভাবে, নানা কারণে, নানা উদ্দেশ্যে। ভাষা ব্যবহারকারীরা তাদের জীবনযাপনের নতুন নতুন প্রয়োজন মেটাতে তৈরি করে কিংবা ধার করে নতুন শব্দ। কখনও বা পুরনো শব্দগুলোকে নতুন অর্থে ও নতুন আঙ্গিকে ব্যবহার করে। এ সবই হচ্ছে ভাষার বেঁচে থাকার, অগ্রগতির, বিস্তার ও উন্নতির লক্ষণ। বাংলা ভাষারও সে অর্থে শব্দভাণ্ডার স্ফীত হচ্ছে। নতুন নতুন শব্দ আসছে বাংলা ভাষায়। আবার, অব্যবহারে জীর্ণশীর্ণ ক্লান্ত হয়ে অনেক শব্দ বিলুপ্ত বা মৃত হয়ে যাচ্ছে।\nতথ্যপ্রযুক্তি তথা কম্পিউটার ও সেলফোনে বাংলাভাষার ব্যবহারকে সম্প্রসারিত করা গেলে ভাষাচর্চার আরও ব্যাপক বিকাশ ঘটতে পারে।বাংলাভাষাকে বিজ্ঞানসম্মত ভাবে বিশ্লেষণ, গবেষণা ও ব্যবহারে প্রযুক্তির সহায়তা ক্রমশ কার্যকর হচ্ছে। বিশুদ্ধ বিজ্ঞান আর চিকিৎসা-প্রকৌশল শাস্ত্রের বইতে বাংলা অক্ষরেই শক্ত ল্যাটিনজাত শব্দ ব্যবহার করতে হবে। সে জন্য পরিভাষার পেছনে ছোটার প্রয়োজন কমে যাবে। এসব ক্ষেত্রে যত বিদেশি শব্দ আসবে ততই মঙ্গল। কারণ এসব বিষয় আন্তর্জাতিক যোগসূত্রে গাঁথা। ভাষাতাত্ত্বিক বিষয় বিশ্লেষণ, বানান সমস্যা, বাক্যগঠন প্রক্রিয়া, যথাযথ শব্দপ্রয়োগ বিষয়ে কম্পিউটার প্রযুক্তি সহায়ক হয়ে উঠেছে। ভাষা চর্চার প্রচলিত ঘেরাটোপ থেকে বাংলা ভাষাকে বের করে এনে এর শরীরে নয়া প্রাণসঞ্চার সম্ভব। কারণ, বাংলা ভাষা দুর্বল কোনও ভাষা নয়। এর শক্তিমত্তা যথেষ্ট। দু’শো বছর আগে বাংলাভাষার ব্যাকরণ রচয়িতা ও বহু ভাষাবিদ উইলিয়াম কেরি অভিমত জানিয়েছিলেন বাংলা ভাষা সম্পর্কে, ‘‘এই ভাষা প্রায় গ্রেট ব্রিটেনের তুল্য এক বৃহৎ ভূভাগে প্রচলিত এবং যথোচিত অনুশীলন হইলে স্বতঃসিদ্ধ সৌন্দর্য ও সুস্পষ্টরূপে ভাব-ব্যঞ্জবায় ইহা জগতের কোনও ভাষা অপেক্ষা নিকৃষ্ট হইবে না।’’ স্বীকার করতেই হবে অমর কথার বাহনস্বরূপ যে সকল শ্রেষ্ঠ ভাষা জগতে বিদ্যমান বাংলা ভাষা তার অন্যতম। নিজ বাসভূমেই বাংলা ভাষা যেন পরবাসী না হয়, এটা নিশ্চিত করা বেশি জরুরি।\nশিকারপুর উচ্চ উচ্চতর মাধ্যমিক বিদ্যালয়ের ইংরেজির শিক্ষক\nTAGS : English Mother Tongue\nএগিয়ে যাওয়ার স্বপ্ন দেখে পিছিয়ে পড়াই ভবিতব্য?\nএক উপেক্ষিত ভাষা আন্দোলন\nসম্পাদক সমীপেষু: জ্যোতি বসু দায়ী নন


চিন-পাকিস্তানকে কড়া বার্তা, নৌসেনায় যুক্ত হল ডুবোজাহাজ INS ভেলা »Najarbandi24X7\nHome খবর চিন-পাকিস্তানকে কড়া বার্তা, নৌসেনায় যুক্ত হল ডুবোজাহাজ INS ভেলা\nচিন-পাকিস্তানকে কড়া বার্তা, নৌসেনায় যুক্ত হল ডুবোজাহাজ INS ভেলা\nনজরবন্দি ব্যুরোঃ আরও বাড়ল ভারতীয় নৌসেনার (Indian Navy) শক্তি। বৃহস্পতিবার ভারতীয় নৌসেনায় যুক্ত হল আইএনএস ভেলা (INS Vela)। ভারতীয় নৌবাহিনী কালভারী শ্রেণীর সাবমেরিন প্রোজেক্ট-75 এর অধীনে মোট ছয়টি সাবমেরিনকে পরিষেবাতে অন্তর্ভুক্ত করবে।\nআরও পড়ুনঃ ১৯ ডিসেম্বর কলকাতায় পুরভোট, কী নিয়মাবলী?\nINS Vela পরিষেবাতে অন্তর্ভুক্ত করা এই শ্রেণির চতুর্থ ডুবোজাহাজ। INS Vela-কে নৌসেনার প্রধান অ্যাডমিরাল করমবীর সিংয়ের উপস্থিতিতে নৌসেনায় যুক্ত করা হয়েছে। কী বিশেষত্ব ভেলার? জানা গিয়েছে, এই সাবমেরিনে রয়েছে সি৩০৩ অ্যান্টি টর্পেডো কাউন্টারমেসার সিস্টেম।\nএকসঙ্গে ১৮টি টর্পেডো বহনে সক্ষম আইএনএস ভেলায় রয়েছে জাহাজ ধ্বংসকারী ক্ষেপণাস্ত্র। ৮ জন নৌসেনা অফিসার ও ৩৫ জন সেনা থাকতে পারবেন এই যুদ্ধজাহাজে। সরকার পরিচালিত মঝগাঁও শিপবিল্ডার্স লিমিটেড এই জাহাজটি তৈরি করেছে। এটি ভারতের স্করপেন গোত্রের চতুর্থ ডুবোজাহাজ।\nএর আগে ২০১৭-তে আইএনএস কালভারি(INS Culver), ২০১৯-এ আইএনএস খান্ডেরি(INS Khanderi) এবং ২০২১-এ আইএনএস করঞ্জ-কে(INS Koranj) নৌবাহিনীর সদস্য হিসেবে অন্তর্ভুক্ত করা হয়েছে। উল্লেখ্য পঞ্চম ডুবোজাহাজ আইএনএস ভাগির(INS Bhagir)-এর প্রস্তুতি পর্ব চলছে।\nPrevious articleDharmajuddho: একসঙ্গে ঋত্বিক-শুভশ্রী, পরিণীতার পর এবার ধর্মযুদ্ধ-এ\nNext articleFirhad Hakim : ‘ত্রিপুরায় সরকার গড়বে তৃণমূল’, আশাবাদী ফিরহাদ


NewsChittagong24.Com » মোহাম্মদ মহসিন দ.কোরিয়ার অনারারি কনসাল নিযুক্ত\nমোহাম্মদ মহসিন দ.কোরিয়ার অনারারি কনসাল নিযুক্ত\nপ্রকাশ:| মঙ্গলবার, ৩ মার্চ , ২০১৫ সময় ১১:৩১ অপরাহ্ণ\nপিএইচপি ফ্যামিলির ভাইস চেয়ারম্যান মোহাম্মদ মহসিন দক্ষিণ কোরিয়ার অনারারি কনসাল (গাজীপুর) নিযুক্ত হয়েছেন। মঙ্গলবার সন্ধ্যায় দূতাবাসে আয়োজিত এক অনুষ্ঠানে বাংলাদেশে নিযুক্ত দেশের কোরিয়ান রাষ্ট্রদূত মি. লী ইউন ইয়ং এ নিয়োগ প্রদান করেন।\nএ সময় মি. লী ইউন ইয়ং বলেন, বাংলাদেশ এবং কোরিয়ার মধ্যে চমৎকার সম্পর্ক রয়েছে। মোহাম্মদ মোহসিনের এ নিয়োগের মাধ্যমে কোরিয়া এবং বাংলাদেশের মধ্যে সম্পর্ক আরো সুদৃঢ় হবে।\nমোহাম্মদ মোহসিন বলেন, কোরিয়া আমাদের পরম বন্ধু। আমি আশাকরি উভয় দেশের মধ্যে বিদ্যমান সম্পর্ক আগামীতে আরো শক্তিশালী হবে এবং কোরিয়ানদের প্রতি আমাদের সহায়তার হাত সবসময় প্রশস্ত থাকবে।\nঅনুষ্ঠানে মোহাম্মদ মোহসিনের উপর নির্মিত একটি ভিডিও প্রদর্শিত হয়।\nপিএইচপি ফ্যামিলির চেয়ারম্যান সূফী মোহাম্মদ মিজানুর রহমান, তাহমিনা রহমান, আবদুর রহমান, পিএইচপির পরিচালক আনোয়ারুল হক, মোহাম্মদ আলী হোসেন, আমীর হোসেন সোহেল, মোহাম্মদ জহিরুল ইসলাম ও মোহাম্মদ আক্তার পারভেজসহ বিভিন্ন দেশের কূটনীতিকরা অনুষ্ঠানে উপস্থিত ছিলেন।\nমোহাম্মদ মোহসিন সফলতার সাথে তার স্কুল জীবন শেষ করার পর আমেরিকার নর্থ ইস্টার্ন ইউনিভার্সিটি বোস্টন থেকে ১৯৯৮ সালে বিজনেস অ্যাডমিনিস্ট্রেশন-এর উপর ব্যাচেলর ডিগ্রী অর্জন করেন এবং ১৯৯৮ সালে মাত্র ২৪ বছর বয়সে পিএইচপি ফ্যামিলিতে তার কর্মজীবন শুরু করেন। সফলতার সাথে প্রতিটি ধাপ পার করে পিএইচপি ফ্যামিলির ভাইস চেয়ারম্যান হিসেবে বর্তমানে অধিষ্ঠিত।\nঅত্যন্ত সাদাসিধে জীবন যাপনে অভ্যস্থ মোহাম্মদ মোহসিন দেশ-বিদেশের অনেকগুলি সামাজিক ও সাংস্কৃতিক প্রতিষ্ঠানের সাথে যুক্ত। তিনি চট্টগ্রাম চেম্বার অব কমার্স অ্যান্ড ইন্ডাস্ট্রিজের পরিচালক ও মোহামেডান স্পোর্টিং ক্লাবের সভাপতি হিসেবে জনপ্রিয়তার সঙ্গে দায়িত্ব সম্পন্ন করেছেন। বর্তমানে তিনি কোরিয়ান চেম্বার অব কমার্স অ্যান্ড ইন্ডাস্ট্রিজের পরিচালকসহ আল্লামা রুমি সোসাইটির সক্রিয় সদস্য।\nমোহাম্মদ মহসিন ব্যক্তিগত জীবনে ফাবিয়ানা মোহসিনের সঙ্গে বিবাহ বন্ধনে আবদ্ধ হন। তিন কন্যা ও এক পুত্রের জনক তিনি।\nঅনুষ্ঠানে কোরিয়ার তিনজন বিখ্যাত শিল্পী এলিজাবেথ পার্ক, জং পেয় কিম, হে উন কং ক্লাসিক্যাল সঙ্গীত পরিবেশন করেন এবং পরে নৈশভোজের মাধ্যমে অনুষ্ঠান সমাপ্ত করেন।


কচুয়ায় পৌর যুবলীগের সম্মেলন কচুয়ায় পৌর যুবলীগের সম্মেলন – .:: কচুয়া বার্তা ::.\nকচুয়ায় পৌর যুবলীগের সম্মেলন\nকচুয়া পৌরসভার যুবলীগের সম্মেলন আগামী ১৪ জুন। ইতিমধ্যে সম্মেলন প্রস্তুতির কমিটির পক্ষ থেকে কাউন্সিলর ও ডেলিগেট তালিকা চূড়ান্ত করা হয়েছে। সম্মেলনকে ঘিরে প্রার্থীদের মধ্যে ব্যাপক আগ্রাহ লক্ষ করা গেছে। ইতিমধ্যে সভাপতি ও সাধারন সম্পাদক পদে প্রায় ডজন খানেক প্রার্থী প্রচারনা শুরু করেছে। উপজেলা যুবলীগের আহ্বায়ক নাজমুল আলম স্বপন ও যুগ্ন আহ্বায়ক শাহাজালাল প্রধান স্বাক্ষরিত এক পত্রে জানিয়েছেন-আগামী ১৪ ই জুন বঙ্গবন্ধু ডিগ্রি কলেজ মাঠে সম্মেলনের তারিখ নির্ধারন করা হয়েছে।


ত্রিপুরা পঞ্চায়েত নির্বাচনে ১৭ কোম্পানি রক্ষী মোতায়েন!\nহোমTRIPURAত্রিপুরা পঞ্চায়েত নির্বাচনে ১৭ কোম্পানি রক্ষী মোতায়েন!\nত্রিস্তরীয় পঞ্চায়েত নির্বাচনে পর্যাপ্ত নিরাপত্তার ব্যবস্থা করা হয়েছে ত্রিপুরায়। ভোটপর্ব অবাধ ও শান্তিপূর্ণভাবে অতিবাহিত করার জন্য রাজ্য আরক্ষা প্রশাসন পুরোপুরি প্রস্তুত। শনিবার রাজ্য পুলিশের মহানির্দেশকের কার্যালয়ে আয়োজিত সাংবাদিক সম্মেলনে অতিরিক্ত মহানির্দেশক অরিন্দম নাথ এবিষয়ে বিস্তারিত তথ্য জানান। পুলিশ, টিএসআর এবং হোমগার্ড নিয়োজিত থাকবেন।\nশুধু তা-ই নয়, নির্বাচনী ক্ষেত্রে নিরাপত্তা সুনিশ্চিত করতে ১৭ কোম্পানি বিএসএফ ও সিআরপিএফ মোতায়েন করা হবে৷ রাজ্যে ৬১১১টি গ্রাম পঞ্চায়েতের মধ্যে ৮৩৩টি গ্রাম পঞ্চায়েতের ১৮৯৪টি আসনে ভোট গ্রহণ করা হচ্ছে৷ পঞ্চায়েত সমিতির ৩৩৭টি পঞ্চায়েত সমিতি আসনে প্রার্থীরা বিনা প্রতিদ্বন্দ্বিতায় জয়ী হয়েছে৷ ভোট গ্রহণ করা হবে ৮২টি পঞ্চায়েত সমিতির আসনে৷ প্রার্থী সংখ্যা ২০৭ জন। জেলা পরিষদের ৩৭টি আসনে প্রার্থীরা বিনা প্রতিদ্বন্দ্বিতায় জয়ী হয়েছেন৷ জেলা পরিষদের ৭৯ টি আসনে ভোট গ্রহণ করা হবে৷ প্রার্থী সংখ্যা ২২০ জন৷ মোট ২৬১৫টি বুথের মধ্যে ১৮৪৮টি ভোট ভোট গ্রহণ করা হচ্ছে৷ অর্থাৎ ৭১ শতাংশ বুথে এবার ভোট গ্রহণ করা হবে৷ ৫৮টি ব্লকের মধ্যে ২৯ টি ব্লক এলাকায় ভোট হচ্ছে৷\nঅতিরিক্ত পুলিশের মহানির্দেশক অরিন্দম নাথ জানান, ১০ জুলাই থেকে ২০ জুলাই পর্যন্ত সময়ের মধ্যে ১৭টি রাজনৈতিক মামলা গৃহীত হয়েছে৷ রাজনৈতিক সংঘর্ষে বিজেপির ১০ জন, সিপিএমের ৬ জন, কংগ্রেসের ৯জন, নির্দল ৬ জন, এবং আমরা বাঙালি দলের ৪ জন আহত হয়েছেন৷ পুলিশ তিনটি মামলায় বিশেষ করে ধর্মনগরে ৬জন সিপিএম সমর্থক, সাতচাঁদে ১০ জন বিজেপি সমর্থক এবং ইরানিতে ৫ জন কংগ্রেস সমর্থককে পুলিশ গ্রেপ্তার করেছে। তিনি আরও জানান রাজ্যে যে ১৮৯৪টি বুথে ভোটগ্রহণ করা হবে। তার মধ্যে ৬৭৬টি সাধারণ বুথ কেন্দ্র এবং ১১৭২টি স্পর্শকাতর ভোট কেন্দ্র হিসেবে চিহ্ণিত হয়েছে। স্পর্শকাতর ভোট কেন্দ্রগুলিতে ৪জন কেন্দ্রীয় বাহিনী এবং সাধারণ কেন্দ্র গুলিতে ৩জন কেন্দ্রীয় নিরাপত্তা কর্মী থাকবে৷ রাজ্যের মোট ২৯টি ব্লকে স্ট্রং রুম করা হবে৷ স্ট্রং রুমের নিরাপত্তার দায়িত্বে থাকবে টিএমআর বাহিনী।\nঅরিন্দম নাথ আরও জানান, ২২৫ জন সেক্টর অফিসার ৩৭জন রিটার্নিং ও সহকারী রিটার্নিং অফিসার নিযুক্ত রয়েছেন। নিরাপত্তা ব্যবস্থা নিশ্চিত করার জন্য ১৩৮টি পুলিশ মোবাইলের ব্যবস্থা করা হয়েছে। ৩২ জন অবজারভারকেও নিযুক্ত করা হয়েছে। ভোটপর্ব অবাধ ও শান্তিপূর্ণভাবে অতিবাহিত করতে তিনি সকলের সহযোগিতা আহ্বান করেছেন।


Income Tax notice to Puja Committees as BJP has failed to take control of festival, Says Firhad dgtl - Anandabazar\nIncome Tax notice to Puja Committees as BJP has failed to take control of festival, Says Firhad dgtl\n১৩ অগস্ট, ২০১৯, ২১:১২:৫৬\nশেষ আপডেট: ১৩ অগস্ট, ২০১৯, ২১:২৬:১৭\nপুজোর দখল নিতে পারেনি বলেই আয়কর নোটিস: বঙ্গজননীর মঞ্চ থেকে তোপ ববির\nদখল নিতে পারেনি, তাই ‘অত্যাচার’ করছে পুজো কমিটিগুলোর উপরে। বিজেপির বিরুদ্ধে মঙ্গলবার এই অভিযোগই আনলেন কলকাতার মেয়র তথা রাজ্যের পুর ও নগরোন্নয়ন মন্ত্রী ফিরহাদ হাকিম। দুর্গাপুজো কমিটিগুলোকে আয়কর দফতর নোটিস ধরিয়েছে বলে অভিযোগ করে রবিবারই মমতা বন্দ্যোপাধ্যায় ঘোষণা করেছিলেন যে, মঙ্গলবার ধর্নায় বসবে দলের বঙ্গজননী শাখা। সেই ধর্নামঞ্চে দাঁড়িয়েই তোপ দাগলেন ফিরহাদ। ‘টাকার থলি’ হাতে নিয়ে পুজো দখল করার চেষ্টা শুরু হয়েছিল বলেও দাবি করলেন।\nরাজা সুবোধ মল্লিক স্কোয়্যারে এ দিন সকাল ১০টা থেকে বঙ্গজননী শাখার ধর্না শুরু হয়। সংগঠনের প্রধান তথা বারাসতের তৃণমূল সাংসদ কাকলি ঘোষদস্তিদার তো ছিলেনই। ছিলেন চন্দ্রিমা ভট্টাচার্য, শশী পাঁজা, কৃষ্ণা চক্রবর্তীরাও। যে হেতু বঙ্গজননীর ব্যানারে ধর্না, সে হেতু তৃণমূলের মহিলা ব্রিগেডই মূলত অংশ নিয়েছিল এ দিনের কর্মসূচিতে। তবে ধর্না শুরু হওয়ার কয়েক ঘণ্টার মধ্যেই মঞ্চে হাজির হন কলকাতার মেয়রও। বিজেপি বিরোধী সুর তুঙ্গে তোলেন তিনি।\nফিরহাদ এ দিন অভিযোগ করেন যে, বিজেপি নেতারা ‘টাকার থলি’ হাতে নিয়ে কলকাতার পুজো কমিটিগুলো দখল করার চেষ্টা শুরু করেছিল। কিন্তু পুজো কমিটিগুলো বিজেপির ডাকে সাড়া দেয়নি এবং সেই কারণেই এখন আয়কর বিভাগকে কাজে লাগিয়ে কমিটিগুলিকে হেনস্থা করার চেষ্টা চলছে।\nআরও পড়ুন: কোনও পুজো কমিটিকে নোটিস পাঠানো হয়নি, মমতার অভিযোগ উড়িয়ে জানাল আয়কর দফতর\n‘জয় শ্রীরাম’ স্লোগান উহ্য রেখেই এ দিন সেটির বিরুদ্ধে বার্তা দেওয়ার চেষ্টা করেন ফিরহাদ। তিনি প্রশ্ন তোলেন— বাঙালিরা কি তা হলে আর ‘জয় মা দুর্গা’ বলতে পারবেন না? বাঙালির উপরে কি এ বার থেকে কোনও ‘উত্তর ভারতীয় ভগবানের’ নামে স্লোগান চাপিয়ে দেওয়া হবে? এই রকম প্রশ্নও তোলেন ফিরহাদ।\nআরও পড়ুন: অসমে বাতিল নাগরিকদের তালিকা আর যাচাই নয়, এনআরসি মামলায় জানিয়ে দিল সুপ্রিম কোর্ট\nকাকলি, চন্দ্রিমা, শশীদের গলাতেও প্রায় একই সুর শোনা গিয়েছে এ দিন। কলকাতার দুর্গাপুজো কমিটিগুলোকে বিজেপি নিজেদের নিয়ন্ত্রণে নিতে পারছে না বলেই কেন্দ্রীয় এজেন্সি লাগিয়ে কমিটিগুলিকে হেনস্থা করার চেষ্টা হচ্ছে বলে তাঁরা প্রত্যেকেই অভিযোগ করেন।


হ্যাক কি ? হ্যাকিং কেন করা হয় ? হ্যাকার কারা? - Grathor.com\nHome হ্যাকিং হ্যাক কি ? হ্যাকিং কেন করা হয় ? হ্যাকার কারা?\nহ্যাক কি ? হ্যাকিং কেন করা হয় ? হ্যাকার কারা?\nহ্যাকিং Musabbir Murad • এপ্রিল 12, 2021 •9Comments\nআসসালামু আলাইকুম বন্ধুরা কেমন আছেন? আশা করি ভালো আছেন। আমিও ভালো আছি ।তো আজকে আমরা যে বিষয়টা নিয়ে আলোচনা করতে যাচ্ছি তা হল ,হ্যাকিং ।\nহ্যাকিং আসলে কি ?\nএ বিষয়টি নিয়ে আমাদের প্রত্যেকের কম বেশি আগ্রহ রয়েছে ।\nঅনেকে তো শখের বসে হ্যাকিং শিখতে চাই,\nআবার কেউ কেউ প্রফেশনাল হ্যাকিং শিখতে চাই ,\nআজকে আমরা জানবো হ্যাকিং কি।\nতো বন্ধুরা কথা না বাড়িয়ে শুরু করা যাক, চলুন ঘুরে আসি হ্যাকিংয়ের দুনিয়া থেকে👇👇👇👇\nপ্রশ্ন: হ্যাকিং আসলে কি?\nউঃ হ্যাকিং হচ্ছে সাইবার সিকিউরিটির বেড়া জাল ভেদ করে ভেতরে থাকা সমস্ত মূল্যবান জিনিসপত্র হাতিয়ে নেওয়া কে কি বলে ।\nঅর্থাৎ একজন মানুষ তার প্রাইভেসির ভিতর কিছু গুরুত্বপূর্ণ জিনিস রাখার আপনি সেগুলো তাকে না জানিয়েই নিয়ে নিলেন ।\nতো এক্ষেত্রে সেই জিনিসটাকে হ্যাকিং বলে।\nঅর্থাৎ এক কথায় বলতে গেলে হ্যাকিং অর্থ চুরি করা।\nআসলে হ্যাকিং অনেক প্রকারের রয়েছে, এর মধ্যে কিছু হ্যাকিং হচ্ছে খুব সাধারণ যেমন: ফেসবুক একাউন্ট হ্যাকিং ,ফেসবুক হ্যাকিং,\nজিমেইল হ্যাকিং, Instagram হ্যাকিং, linked হ্যাকিং, টুইটার হ্যাকিং ইত্যাদি।\nআবার কিছু কিছু আছে বড়মাপের হ্যাকিং যেগুলো প্রফেশনাল হ্যাকাররা ছাড়া কেউ পারেনা। এরকম কিছু হ্যাকিং এর নাম হচ্ছে:\nহ্যাকারেরা প্রধানত টারমাক্স, কালি লিনাক্স হ্যাকিং সফটওয়্যার এর মাধ্যমে হাকিং করে থাকে ।\nএছাড়াও তারা ওয়েবসাইটের কোনো খুঁত খুঁজে পেলে তার মাধ্যমে হ্যাকিং করতে ছাড়ে না।\nঅনেক সময় দেখা যায় একটি ওয়েবসাইট নিখুঁত তৈরি করার পরেও তা হ্যাক হয়ে যায় ।\nএর আসল কারণটি হচ্ছে, হ্যাকাররা একটু ফাকা জায়গা পেলেই সে পাশ দিয়ে হ্যাকিং শুরু করে দেয় ।\nপ্রশ্ন: হ্যাকার কারা?\nউত্তর: যারা সাইবার সিকিউরিটির খুঁত বের করে সেখানে ঢুকে বিভিন্ন মূল্যবান তথ্য হাতিয়ে নেয় তাদেরকে হ্যাকার বলে।\nঅনেক কথা বলা হল । এর পরে তুলনা করা যাক একজন প্রোগ্রামার এবং একজন হ্যাকার এর মধ্যে👁👁👁\nতুলনা: একজন প্রোগ্রামার যিনি প্রোগ্রামিংয়ের বিষয়ে সম্পূর্ণ ধারণা রাখেন ।\nতার পরেও তিনি সাধারণ এর কারণ হচ্ছে তিনি প্রোগ্রামিংয়ের গভীর পর্যন্ত বিশ্লেষণ করেন না । কিন্তু একজন হ্যাকার হ্যাকিং শেখার আগে প্রোগ্রামিং এর সম্পূর্ণ খুঁটিনাটি বিশ্লেষণ করে দেখেন তিনি প্রোগ্রামিংয়ের গভীর পর্যন্ত বিশ্লেষণ করেন, এরপর তিনি সেই অনুযায়ী কমান্ড বানান এবং এরপর তিনি হ্যাকিং কার্যকলাপ চালান ।\nএতে করে তাকে অনেক সময় ইনভেস্ট করতে হয় হ্যাকিং এর পেছনে ।\nআর বর্তমানে অনলাইনে\nহ্যাকার এবং হ্যাকিংয়ের অভাব নেই।\nতো বন্ধুরা এবার জানা যাক আর কয় প্রকার?\nহ্যাকার প্রধানত তিন প্রকার: হোয়াইট হ্যাট হ্যাকার , ব্ল্যাক হ্যাট হ্যাকার এবং গ্রে হ্যাট হ্যাকার । তো চলুন হ্যাকারদের শ্রেণীবিভাগ এর সম্পূর্ণ আলোচনা দেখে আসতে থাকে👍👍👍👍\nহোয়াইট হ্যাট হ্যাকার: হোয়াইট হ্যাট হ্যাকাররা সাধারণতঃ ভালো হয়ে থাকে । এরা মানুষের ক্ষতি করতে চাইনা এরা মানুষের উপকার করে এরা মানুষের । জিনিসপত্র ফিরিয়ে আনে যেমন কারো ফেসবুক আইডি হ্যাক হয়ে গেলে বাকার ওয়েবসাইট হ্যাক হয়ে গেলে সেই ওয়েবসাইট ব্যাক করে এরা সাধারনত হ্যাকিং করে থাকে । কোন ওয়েবসাইটের কোনো খুঁত রয়েছে কিনা তা দেখার জন্য এবং যদি খুঁত খুঁজে পাই তাহলে সেটা সমাধান করে আবার সিস্টেমকে আগের মতো করে বের হয়ে আসে।\nব্ল্যাক হ্যাট হ্যাকার: ব্ল্যাক হ্যাট হ্যাকাররা সাধারণতঃ খারাপ উদ্দেশ্যে হ্যাকিং করে থাকে\nএরা মানুষের জিনিসপত্র হাতিয়ে নেয় যেমন ব্যাংক অ্যাকাউন্ট হ্যাক করে মানুষের টাকা চুরি করে নেয় কখনো বা ওয়েবসাইট হ্যাক করে ওয়েবসাইট এর ভিতরে থাকা মূল্যবান জিনিস গুলো নিয়ে যায় যেমন বাস্তব ভাবে উদাহরণ দিতে গেলে দেখা যায় অনেকে ইউডেমি এর প্রিমিয়াম কোর্সগুলো বিনামূল্যে লিক করে থাকে যার ফলে ইউডেমি এর অনেক লস হয় এবং যার কোর্সটি লিক করা হয় সে মানুষটা আর্থিকভাবে অনেক ক্ষতিগ্রস্ত হয় কারণ দেখা গেছে এক একটি কোর্স এর দাম প্রায় 200 ডলার 400 ডলার এমন এই কোর্সগুলোকে লিক করার ফলে সেই কোর্স দাতার অনেক লস হয়।\nগ্রে হ্যাট হ্যাকার: গ্রে হ্যাট হ্যাকাররা সাধারণতঃ খারাপ না ভালো না এরা অনেকটা নিরপেক্ষ গ্যাসের মত কাজ করে । এরা কখনো হোয়াইট হ্যাট হ্যাকার এর মত মানুষের উপকার করে । আবার কখনো ব্ল্যাক হ্যাট হ্যাকার এর মত মানুষের ক্ষতি করে থাকে । এরা সাধারণত প্রফেশনাল হ্যাকার হয় না তারা শুধুমাত্র নিজেদের মনের পিপাসাকে মিটানোর জন্য হ্যাকিং করে থাকে কথায় বলা যেতে পারে তারা হ্যাকিং নিয়ে বেশ অনেকটাই এক্সাইটেড যার কারণে তারা কোন সময় না বুঝেই ভুল দিকে পা বাড়াই।\nতো বন্ধুরা আজ এ পর্যন্তই ছিল এ পর্যন্ত আমার জ্ঞানে থাকা হ্যাকার শ্রেণীবিভাগের সম্পর্কে কিছু তথ্য পরবর্তী পোষ্টের আগ পর্যন্ত ভালো থাকবেন সুস্থ থাকবেন এই কামনা করি\nfacebook Hack Hacker Hacking\nহ্যাকিং এপ্রিল 27, 2022 •2Comments\nহ্যাকিং এপ্রিল 23, 2022 •4Comments\nইন্টারনেট মার্চ 29, 2022 • 16 Comments\nহ্যাকিং মার্চ 24, 2022 •7Comments\nফেব্রুয়ারী 6, 2022; 8:21 পূর্বাহ্ন এ\nIfranul Huda বলেছেন:\nফেব্রুয়ারী 13, 2022; 10:35 পূর্বাহ্ন এ\nমার্চ 23, 2022; 7:44 অপরাহ্ন এ


নারীর সম-অধিকার: প্রসঙ্গ সম্পত্তিতে অধিকার ও উপার্জনের বন্টনবিধি || নারী\nশুক্রবার, অক্টোবর ২২, ২০২১ ২:৪৫ AM\nনারীর সম-অধিকার: প্রসঙ্গ সম্পত্তিতে অধিকার ও উপার্জনের বন্টনবিধি\nAuthor: জাকিয়া সুলতানা মুক্তা | Category: সাম্প্রতিক | রবিবার, মার্চ ৮, ২০২০ ৩:১৪ AM\nনারীর হাজার বছরের যে বঞ্চনার ইতিহাস এবং পুরুষতন্ত্রের রাজনৈতিক চালে আজো নারীর যে ঊণমানুষ জীবন-যাপন, তার প্রেক্ষিতে বাংলাদেশের নারীর অবস্থান কোন পর্যায়ে আছে তা নিয়ে বিস্তর আলোচনার প্রয়োজন রয়েছে। এই মুহুর্তে সারা বিশ্বব্যাপী নারীর ক্ষমতায়নের বিষয়টিকে অত্যন্ত গুরুত্বের সাথে বিবেচনা করা হচ্ছে, বাংলাদেশও এর থেকে দূরে নয়।\nযদি দুই শতক পূর্বের দিকে ফিরে তাকানো যায়, তবে দেখা যাবে যে আধুনিক সভ্যতার নারীরা তাদের পুরুষতন্ত্রের অধীন বঞ্চনাময় জীবনের বিরুদ্ধে সরব উচ্চারণে, সর্বপ্রথম এগিয়ে এসেছিলেন ১৮৫৭ সালে। সেদিনের আমেরিকার সেই সুতা কারখানার শ্রমিক নারীরা কেবল তাদের মজুরি বৈষম্য, কর্মঘণ্টা নির্দিষ্ট করা, কাজের অমানবিক পরিবেশের বিরুদ্ধে প্রতিবাদ জানাতে রাস্তায় নেমেছিলেন তা কিন্তু নয়; তারা একইসাথে বঞ্চিত-নিপীড়িতদের প্রতিনিধি হয়েও সেদিনের সেই আন্দোলনে সামিল হয়েছিলেন। সেই দাবীর আন্দোলিত ঢেউ বিভিন্ন পরিক্রমা পার করে, ৮ মার্চ আন্তর্জাতিক নারী দিবস হিসেবে পালনের ঐতিহাসিক সিদ্ধান্ত গ্রহণের মাধ্যমে স্বীকৃত হয় ১৯৭৫ সালে। সেদিনের সেই নারী আন্দোলন পর্যায়ক্রমে বিভিন্ন স্তরে নারীবাদী চর্চার সূচনা করে। এই চর্চার অংশ হিসেবে সমাজ-সভ্যতায় নারীর উপেক্ষিত মানবিক অবস্থান সম্পর্কে যেমন সচেতন গবেষণা চলছে, একই সাথে নারী-পুরুষের সমানাধিকার প্রতিষ্ঠার মাধ্যমে একটি ভারসাম্যপূর্ণ মানবিক বিশ্ব গড়ার প্রত্যয়ও সেখানে রয়েছে।\nসুতার কারখানার সেই নারী শ্রমিকেরা, যারা আধুনিক সভ্যতায় নারীর বঞ্চনার বিরুদ্ধে প্রতিবাদে সরব হয়েছিলেন; তারা সেদিন উপার্জনক্ষম নারী ছিলেন বটে, কিন্তু তারা পরিবার-সমাজ-রাষ্ট্রিক কাঠামোতে সিদ্ধান্ত গ্রহণকারী অবস্থানে ছিলেন না। এখানে উল্লেখ্য যে সমসাময়িক বিশ্বে তখন প্রভাবশালী ক্ষমতাদন্ডের অধিকারী নারীর শাসনও চলছিলো, এই বঞ্চিত নারীদের পাশাপাশি; যেমন ব্রিটেনের রাণী ভিক্টোরিয়া (২৪শে মে, ১৮১৯ – ২২শে জানুয়ারি, ১৯০১)। কিন্তু আপামর নারীদের সংখ্যার কাছে উক্ত উপার্জনক্ষম নারীরা নিতান্তই স্বল্পসংখ্যক ছিলেন এবং ক্ষমতার চর্চায় অধিষ্ঠিত নারীরা তখন বটেই, এখনও খুব বেশি পরিমাণে উদাহরণ হিসেবে নেই। তাই প্রাগৈতিহাসিক কাল থেকে বর্তমান পর্যন্ত ইতিহাসে নারীর সার্বিক ক্ষমতায়নের পর্যালোচনা করলে, নারীর চোখে সভ্যতার অগ্রগতি কিন্তু খুব বেশি হয়নি। কারণ, উপরের দু'টো উদাহরণেই এটা স্পষ্ট যে নারীর উপার্জন বা ক্ষমতারোহণ নারীকে পারিবারিক-সামাজিক-বৈশ্বিক মুক্তি এনে দিতে পারেনি, পারে না নিজের সংস্কার থেকেও নিজেকে স্বাধীনতা দিতে। কারণটা পরিষ্কার সেদিনের নারী আন্দোলনের সূচনাকারী নারী শ্রমিকেরা উপার্জনক্ষম হলেও, সিদ্ধান্ত গ্রহণকারী হিসেবে স্বীকৃত ছিলেন না। আর মহারাণী ভিক্টোরিয়াও ক্ষমতার চূড়া বসেও বঞ্চিত নারীর প্রতিনিধিত্বকারী ছিলেন না, ছিলেন পুরুষতন্ত্রের ঘেরাটোপে বন্দিনী এক পুরুষতন্ত্রের ধ্বজাধারী শাসক। তাইতো নারীবাদী আন্দোলনের শুরুর দিকে উচ্চারিত নারীর সমানাধিকারের প্রশ্ন আজো সার্বিক চর্চায় সমাজের কাছে ধোঁয়াশাপূর্ণ ও প্রশ্নবিদ্ধ। আজো নারীর উপার্জনক্ষম হওয়ার প্রশ্নে ও শিক্ষা অর্জনের প্রশ্নে পুরুষতন্ত্রের ভাবনাতাড়িত ব্যাখ্যার আলোকে নারীর অধিকারের সমাধান খোঁজা হয়। বলা হয় দেশের তথা বিশ্বের, নারী-পুরুষের সংখ্যাগত বিচারে কেবল পুরুষ; সমাজ-সংসারের ঘানি টানলে আদতে আধুনিক বিশ্ব পিছিয়ে পড়বে। সভ্যতার চাকা সামনের দিকে এগিয়ে নিয়ে যাওয়ার জন্য তাই নারীকে সভ্যতার ঘানি ঠেলার দায়িত্ব পুরুষের পাশাপাশি কাঁধে তুলে নিতে হবে। এই পুরুষতান্ত্রিক ব্যাখ্যাটি প্রণোদনা হিসেবে নারীমুক্তির আন্দোলনে অত্যন্ত জনপ্রিয় বটে, তবে খেয়াল করলে এমন প্রণোদনার পেছনে পুরুষতান্ত্রিক প্রয়োজনটাও চোখে পড়বে। জনসংখ্যার বিপুল চাপ ও বিশ্বায়নের যুগে তাবৎ সামাজিক-অর্থনৈতিক-রাষ্ট্রিক-বৈশ্বিক চাপের ফলে, আজকের বিশ্বে কেবল পুরুষের উপার্জনে জগৎ-সংসার চালানো মুশকিল। যেহেতু নারীর গৃহকর্মের কোনো অর্থনৈতিক স্বীকৃতি নেই, নারী কোনো স্তরেই স্বাধীনভাবে সিদ্ধান্ত নেয়ার অধিকার সংরক্ষণ করে না। আর পুরুষতান্ত্রিক সম্মানের সংজ্ঞায়নে নারীর কোনো স্তরেই সিদ্ধান্ত গ্রহণের মূল্যায়ন পাওয়া এক বিরল ব্যাপার। পারিবারিক-সামাজিক-রাষ্ট্রিক কোনো পর্যায়েই নারীর গৃহকর্মের, নারীর মতামতের, নারীর স্বাধীন সিদ্ধান্ত গ্রহণের প্রশ্নে; সম্মানজনক গ্রহণযোগ্যতা কোথাও খুঁজে পাওয়া যায় না। তাই বলা যায় নারী গৃহকর্মে বন্দিনী অবস্থাতেই থাকুক, কী পরিবর্তিত বিশ্বের প্রয়োজনমাফিক উপার্জন করতে ঘরের বাইরের কাজেই নামুক কিংবা কোনো না কোনো কানাগলি দিয়ে ক্ষমতার শীর্ষে আরোহণই করুক; তারা আজও পুরুষতন্ত্রের হাতের পুতুল বৈ আর কিছুই নয়।\nসভ্যতার অগ্রগতির সাথে সাথে নারীকে কখনো কখনো পুরুষতন্ত্রের প্রয়োজনেই গৃহে অন্তরীণ হতে হয়েছে, আবার পুরুষতন্ত্রের প্রয়োজনেই ঘরের বাইরে বের হয়ে উপার্জনক্ষম হওয়ার দৌড়ে নামতে হয়েছে। নারী অর্থনৈতিকভাবে উপার্জনক্ষম হওয়ার স্বীকৃতি পেয়েছে, নারী উচ্চশিক্ষায় শিক্ষিত হওয়ার সুযোগ পেয়েছে, কালেভদ্রে নারী ক্ষমতার মসনদেও বসার ভাগ্য পেয়েছে; কেবল পায়নি সমদৃষ্টিতে নারী-পুরুষের সমানাধিকারের প্রশ্নে-সিদ্ধান্ত গ্রহণের স্বাধীনতার প্রশ্নে-নিজের মতন বাঁচার প্রশ্নে মানবিক মূল্যায়ন। তাই নারীকে কেবল শিক্ষিত হলেই চলবে না, উপার্জনক্ষম হলেই বর্তমান বাস্তবতায় চলবে না; সভ্যতার ঘানি পুরুষের পাশাপাশি তাদেরও যেহেতু ঠেলতে হয়, তাই কিছু প্রশ্নের মীমাংসা নিয়ে তাদের ভাববার সময় এখন এসেছে। আর তা হলো,\n(১) উপার্জনক্ষম নারীর উপার্জন কীভাবে বন্টিত হবে? কারা হবে সেই উপার্জনের ওয়ারিশ বা উত্তরাধিকারী? কারা কারা হবেন তার চলতি উপার্জনের পাওনাদার?\n(২) উত্তরাধিকারিণী হিসেবে বাবার সম্পত্তিতে পুরুষের সাথে নারীর সমানাধিকার এবং বিবাহসূত্রে স্বামীর সম্পত্তিতে, নারীর অধিকারের বিষয়টিতে; নারী কি আজো জন্ম ও বিবাহসূত্রে প্রাপ্ত উক্ত সম্পত্তির ভাগ সম্মানীয় অনুদান হিসেবে মুফতেই পাওয়ার স্বীকৃতিতে খুশি থাকবে? নাকি নারী সেসব প্রাপ্তির বিপরীতে পারিবারিক-সামাজিক-অর্থনৈতিক কিছ দায়িত্ব বুঝে নিতে চায়, দায়িত্ব সচেতন হতে চায়? নারী কি চায় সেই দায়িত্ব সচেতনতার প্রেক্ষিতে পুরুষের পাশাপাশি সমান সমান স্বীকৃতি?\n(৩) নারীর অর্জিত সম্পদে বাবার বাড়ি-শ্বশুড়বাড়ি-স্বামী-সন্তানের প্রাপ্য কীভাবে নারী বন্টন করতে চায়? এই বন্টনব্যবস্থাতে কেনো পুরুষের দায়িত্বের বিধি ব্যবস্থাই স্বীকৃত থাকবে, নারীর ক্ষেত্রে কেনো থাকবে না? নারীকেও তার অর্জিত উপার্জনের ভাগ, পুরুষের মতন একইভাবে তার চারপাশের বিভিন্ন আত্মীয়তার বা রক্তের সূত্রে সম্পর্কিতদের অংশ কীভাবে বন্টিত হবে তার ব্যাপারে সচেতন হতে হবে। এতে নারী আগ্রহী কিনা?\nএই প্রশ্নগুলোর উত্তর খোঁজা এখন সময়ের দাবী। কারণ এখন নারীরা শিক্ষিত হওয়ার সুযোগ পাচ্ছে, উপার্জন করার সুযোগও পাচ্ছে। তাহলে কেনো সে নিজের মতন বাঁচার স্বাধীনতা পাবে না? নিজের মতন নারী তখনই বাঁচতে পারবে, যখন উক্ত ডিসকোর্সগুলোর যথাযথ উত্তর পারিবারিক-সামাজিক-রাষ্ট্রয়-বৈশ্বিক স্বীকৃতি নারী আদায় করে নিতে পারবে। নারী দিবসে নারীকে কিছু দায়িত্ব বুঝে নিতে হবে এবং মুফতে পাওয়া কিছু পুরুষতান্ত্রিক অনুদান ও তথাকথিত সম্মানের যে ধারণা তার থেকে বের হয়ে আসতে হবে।\nনারীর উপার্জনে নারীর নিজের, বাবার বাড়ি, শ্বশুড়বাড়ির মধ্যে সমান অধিকার নিশ্চিত করতে হবে। বিপদে-আপদে মানসিক-শারীরিক-আর্থিক সমর্থনে পুরুষের পাশাপাশি নারীকেও জীবনে চলার পথে নিজের, বাবার বাড়ির, শ্বশুড়বাড়ির প্রশ্নে স্বচ্ছতা ও জবাবদিহিতার সাথে সমান সমান দায়িত্ব নিতে এগিয়ে আসার দক্ষতা এবং উদারতা রাখতে হবে। পরনির্ভরশীল থাকা, পরমুখাপেক্ষী হওয়া ও পুরুষতান্ত্রিক ব্যাখ্যার আলোকে নিজের বা বাবার বাড়ি অথবা শ্বশুড়বাড়ির প্রশ্নে একচোখা কোনো নীতি অবলম্বন জারি রাখা বা রাখতে বাধ্য হলে চলবে না। কিন্তু কেবল নারীকেই তার উপার্জনের প্রশ্নে এই দায়িত্ব সচেতন হলে হবে না, পাশাপাশি সমাজকেও নারীর উপার্জনের এই বন্টন ব্যবস্থাকে মেনে নেয়ার মানসিকতা তৈরি করতে হবে। নারীর উপার্জনকে, নারী নিজেই যেনো সংসারের বাড়তি উপার্জন না মনে করে এবং পরিবারের (হোক বাবার বাড়ি বা স্বামী-শ্বশুড়বাড়ি!), কোনো পক্ষই যেনো নারীর আর্থিক অবদান বা ভূমিকাকে বাড়তি বলে মনে না করে। পুরুষ যেমন ঐতিহাসিকভাবে পরিবারের দায়িত্ব নেয় এবং সেই প্রেক্ষিতে সম্পত্তির যৌক্তিক উত্তরাধিকারী হয়, দয়া-দাক্ষিণ্যাকারে জন্ম বা বিবাহসূত্রে প্রাপ্ত ওয়ারিশ হিসেবে নারীর মতন নয়; তেমনি নারীকেও পুরুষের পাশাপাশি সেই যৌক্তিক অবস্থানে অধিষ্ঠিত হতে হবে। এটা সম্ভব তখনই, যখন নারীর উপার্জনের বিধিব্যবস্থায় যৌক্তিক বন্টনের মানসিকতা নারী অর্জন করবে এবং নারীর এই উদ্যমের মানসিকতার সার্বিক স্বীকৃতি মিলবে। এর চর্চাতেই নারী যৌক্তিকভাবে দাবি করতে পারবে পিতা বা স্বামীর সম্পত্তিতে নিজের যৌক্তিক অধিকার। পাশাপাশি পুরুষের প্রাপ্যও বুঝিয়ে দিতে হবে। বাবা বা স্বামীর অধিকারের প্রশ্নে মেয়ে বা স্ত্রীরূপে তার উপার্জন ও ওয়ারিশের সুষ্ঠু অংশীদারিত্ব পুরুষকেও দিতে হবে।\nএই প্রশ্নগুলোর সমাধান করতে হলে সম্পত্তি আইনে পরিবর্তন আনতে হবে। বাবার বা স্বামীর বা মায়ের কিংবা স্ত্রীর সম্পত্তিতে নারী-পুরুষ উভয়েরই ভাগাভাগি সমভাবে বন্টিত হওয়া জরুরী। জরুরী ঘরে-বাইরে নারী-পুরুষের পারিবারিক-সামাজিক দায়িত্বের সমান অংশগ্রহণের স্বীকৃতি নিশ্চিত করা। নারী-পুরুষের উভয়ের অর্জিত উপার্জন ও প্রাপ্ত কিংবা অর্জিত সম্পত্তিতে পারস্পরিক অধিকারের প্রশ্নে সমানাধিকার থাকলে, নারী-পুরুষের বাস্তবিক সমানাধিকার নিশ্চিত হতে পারে বলে ভাবার সুযোগ সৃষ্টি হবে। তাই নারী দিবসে নারী-পুরুষ তথা সমাজকে এই প্রশ্নগুলো নিয়ে ভাবার আহ্বান জানাই।


নিরাপদ মোডে আপনার Android ডিভাইসটি কীভাবে শুরু করবেন? [নিবিড়!] - মিনিটুল নিউজ সেন্টার\nআপনার অ্যান্ড্রয়েড ডিভাইসটি যখন অ্যাপস ক্রাশ হওয়ার মতো সমস্যাগুলির মুখোমুখি হয়, তখন ডিভাইসটি পুনরায় চালু হতে থাকে, বা ডিভাইসটিতে ভাইরাস বা ম্যালওয়্যার দ্বারা আক্রমণ করা হয়, আপনি সমস্যাটি সমাধান করতে অ্যান্ড্রয়েড নিরাপদ মোড ব্যবহার করতে পারেন। এই পোস্টে, মিনিটুল সফ্টওয়্যার আপনাকে সেফ মোডে আপনার অ্যান্ড্রয়েড ডিভাইসটি কীভাবে শুরু করবেন তা আপনাকে প্রদর্শন করবে।\nঅ্যান্ড্রয়েডে নিরাপদ মোড কি?\nউইন্ডোজ সিস্টেমের মতো একটি অ্যান্ড্রয়েড ডিভাইসেও নিরাপদ মোড রয়েছে। অ্যান্ড্রয়েড নিরাপদ মোড আপনার অ্যান্ড্রয়েড ডিভাইসে তৃতীয় পক্ষের অ্যাপগুলি সাময়িকভাবে অক্ষম করতে পারে এবং কেবলমাত্র ডিভাইসটিকে ডিফল্ট সিস্টেম অ্যাপ্লিকেশন দিয়ে বুট করে।\nযখন নিরাপদ মোডে অ্যান্ড্রয়েড রিবুট করা দরকার হয়?\nযদি আপনার অ্যান্ড্রয়েড ডিভাইসের অ্যাপ্লিকেশনগুলি ক্রাশ হতে থাকে, বা কোনও অ্যাপ্লিকেশন ক্রাশ হতে থাকে, বা আপনার ডিভাইসটি ধীরে ধীরে চলতে থাকে, বা ডিভাইসটি ঘটনাক্রমে পুনরায় চালু হয়, আপনি নিজের অ্যান্ড্রয়েড ডিভাইসটি সেফ মোডে শুরু করতে পারেন এবং এটি তৃতীয় পক্ষের অ্যাপ্লিকেশন কিনা তা যাচাই করতে পারেন that সমস্যা কারণ। যদি হ্যাঁ, তবে আপনি নিরাপদ মোডে অপরাধীকে অপসারণ করতে পারেন। এছাড়াও, যদি আপনার অ্যান্ড্রয়েড ডিভাইসটিতে ভাইরাস বা ম্যালওয়্যার দ্বারা আক্রমণ করা হয় তবে আপনি সেগুলি সেফ মোডেও মুছে ফেলতে পারেন।\nনিরাপদ মোডে আপনার Android ডিভাইসটি কীভাবে শুরু করবেন?\nএই অংশে, আমরা আপনাকে কীভাবে আপনার অ্যান্ড্রয়েড ডিভাইসটি নিরাপদ মোডে বুট করবেন তা দেখাব। তারা দুটি সার্বজনীন গাইড। প্রথমটি যদি আপনার পক্ষে কাজ না করে তবে আপনি দ্বিতীয়টি চেষ্টা করতে পারেন।\nআপনার ব্র্যান্ডের অ্যান্ড্রয়েড ডিভাইসের বিভিন্ন ডিভাইসে প্রতিটি বোতামের সঠিক অবস্থানটি আলাদা। চিন্তা করবেন না, আপনি যদি এই অংশে উল্লিখিত গাইড বুঝতে না পারেন তবে আপনি নিজের উত্পাদন থেকে ব্যবহারকারীর ম্যানুয়ালটি উল্লেখ করতে পারেন বা কোনও গাইড খুঁজে পাওয়ার জন্য ইন্টারনেটে আপনার অ্যান্ড্রয়েড ডিভাইস মডেল ব্যবহার করে কোনও গাইড অনুসন্ধান করতে পারেন।\n[সলভ] উইন্ডোজ সেফ মোড কাজ করছে না? কীভাবে তাড়াতাড়ি ঠিক করবেন?\nনিরাপদ মোডে আপনার অ্যান্ড্রয়েড ডিভাইসটি পুনরায় বুট করার জন্য প্রথম পদ্ধতি:\nটিপুন শক্তি আপনার অ্যান্ড্রয়েড ডিভাইসটি বন্ধ করার জন্য কিছুক্ষণের জন্য বোতামটি।\nডিভাইসটি রিবুট করতে পাওয়ার বোতামটি টিপুন ও ধরে রাখুন।\nআপনি যখন স্টার্ট-আপ স্ক্রিনটি দেখেন তখন আপনাকে টিপতে এবং ধরে রাখা দরকার শব্দ কম যত তাড়াতাড়ি সম্ভব বোতাম। আপনার অ্যান্ড্রয়েড ডিভাইসটি নিরাপদ মোডে শুরু হয়ে গেলে আপনি বোতামটি ছেড়ে দিতে পারেন।\nএই3টি সহজ পদক্ষেপের পরে, আপনার অ্যান্ড্রয়েড ডিভাইসটি সেফ মোডে বুট হয়। আপনি স্ক্রিনে নিরাপদ মোড শব্দ দেখতে পাবেন (সাধারণত, শব্দগুলি পর্দার নীচে-বাম কোণে থাকে)।\nআপনি আবিষ্কার করতে পারেন যে সিস্টেমটি কোনও তৃতীয় পক্ষের অ্যাপ্লিকেশন লোড করে না। আপনি যখন নিরাপদ মোডে আপনার অ্যান্ড্রয়েড ডিভাইস থেকে কোনও অ্যাপ্লিকেশন সরাতে চান, আপনি যেতে পারেন সেটিংস> অ্যাপ্লিকেশন এটি আনইনস্টল করতে।\nতারপরে, কীভাবে অ্যান্ড্রয়েডে নিরাপদ মোড থেকে প্রস্থান করবেন? আপনি ডিভাইসটি বন্ধ করতে পাওয়ার বাটন টিপুন এবং তারপরে সাধারণ পদ্ধতিটি ব্যবহার করে ডিভাইসটি চালু করতে পারেন।\nনিরাপদ মোডে আপনার অ্যান্ড্রয়েড ডিভাইসটি পুনরায় বুট করার দ্বিতীয় পদ্ধতি:\nআপনি যদি নিরাপদ মোডে আপনার অ্যান্ড্রয়েড ডিভাইস শুরু করতে উপরের পদ্ধতিটি ব্যবহার করতে পারেন তবে আপনি এই পদ্ধতিটি ব্যবহার করে দেখতে পারেন:\nটিপুন এবং ধরে রাখুন শক্তি সেকেন্ডের জন্য বোতামটি না আসা পর্যন্ত যন্ত্র বন্ধ পর্দায় বিকল্প।\nপাওয়ার অব বন্ধ বিকল্পটি আলতো চাপুন এবং ধরে রাখুন নিরাপদ মোডে পুনরায় বুট করুন বার্তাটি স্ক্রিনে উপস্থিত হয়।\nএই2টি সহজ পদক্ষেপের পরে, আপনার অ্যান্ড্রয়েড ডিভাইসটি সেফ মোডে রিবুট হয়। তেমনি, আপনি স্ক্রিনে সেফ মোডের শব্দগুলিও দেখতে পাবেন। আপনার অ্যান্ড্রয়েড ডিভাইস থেকে কোনও অ্যাপ্লিকেশন মুছতে, আপনি এতে যেতে পারেন সেটিংস> অ্যাপ্লিকেশন এটি আনইনস্টল করতে।\nনিরাপদ মোডে আপনার অ্যান্ড্রয়েড ডিভাইস বুট করার জন্য এই পদ্ধতিগুলি। দুটোই সহজ। আপনার যখন এটি করতে হবে তখন আপনাকে সাহায্য করার জন্য একটি উপযুক্ত উপায় সন্ধান করুন।\nকিভাবে একটি প্রোগ্রাম বন্ধ করতে বাধ্য\nসিস্টেম ভলিউম তথ্য কি\nরিয়েলটেক এইচডি অডিও ব্যবস্থাপক খুঁজে পাচ্ছেন না\nগুগল ডাউনলোড ব্যর্থ নেটওয়ার্ক ত্রুটি\nপটভূমি প্রোগ্রাম উইন্ডোজ 10\nউইন্ডোজ মিডিয়া সেন্টার উইন্ডোজ 10 প্রতিস্থাপন


বেস্ট সেলফি তোলার টিপস - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › টিপস এবং ট্রিক › মোবাইল টিপস › বেস্ট সেলফি তোলার টিপস বেস্ট সেলফি তোলার টিপসIn মোবাইল টিপস - May 05 at 12:45am স্মার্টফোন ব্যবহার করেন অথচ সেলফি তোলেন না এমন লোক খুঁজে পাওয়া দুষ্কর। বুড়ো-যুবা সবাই এই সেলফি জ্বরে আক্রান্ত। সেলফি হান্টারদের জন্য আমেরিকার স্ট্যানফোর্ড বিশ্ববিদ্যালয়ের এক পিএইচডি গবেষক একটি উপায় উদ্ভাবন করেছেন যার দ্বারা সঠিকভাবে সেলফি নেওয়া সম্ভব। তার নাম আন্দ্রেজ কার্পেথি। তিনি এমন একটি ইন্টেলিজেন্ট নেটওয়ার্ক তৈরি করেছেন যা ধারণকৃত সেলফিগুলোর র‌্যাংক করবে এবং কোনটা বেস্ট হয়েছে তা ব্যবহারকারীকে জানিয়ে দেবে।\nকার্পেথি তার এই গবেষণার জন্য দুই মিলিয়ন সেলফি সংগ্রহ করেন। তারপর সেগুলি থেকে তার উদ্ভাবিত প্রযুক্তির মাধ্যমে সবচেয়ে নিখুঁত সেলফি নির্ণয় করেন। তিনি সিস্টেমকে কিছু নির্দেশনা প্রদান করেন যার দ্বারা সিস্টেম কোন ছবিকে ‘ভালো’ অথবা ‘মন্দ’ বলে নির্বাচিত করতে পারে। সর্বশেষ তিনি ৫০ হাজার অপ্রকাশিত সেলফি তার সিস্টেমে প্রদান করেন। তার সিস্টেমও সেগুলিকে 'লাইক' এবং ফলোয়ার ট্যাগিংয়ের ওপর বিশ্লেষণ করে ছবি নির্বাচন করে। সর্বশেষ এক শ বেস্ট সেলফি নির্বাচিত হয়। এভাবে তিনি নিখুঁত সেলফি তোলার কিছু সূত্র খুঁজে পান এবং সকলের জন্য তা উন্মুক্ত করেন।\nআপনি যদি নারী হন তবে আপনার মুখায়বয়ব ছবির ফ্রেমের এক তৃতীয়াংশ জুড়ে থাকতে হবে। আপনার কপালের কিছু অংশ ফ্রেমের বাইরে থাকবে। চুল ছেড়ে দিতে হবে (লম্বা চুল হলে এ ক্ষেত্রে ভালো), আপনার মুখভঙ্গি সুন্দর ও আকর্ষণীয় করুন এবং অবশ্যই সোজাসুজি ছবি না নিয়ে কোনো একটি অ্যাঙ্গেল থেকে সেলফি নিন।\nআন্দ্রেজ কার্পেথি পুরুষদেরও হতাশ করেননি। পুরুষদের জন্যও রয়েছে তার ভিন্নরকম 'সেলফি টিপস'। ছবির ফ্রেমে আপনার মাথা এবং বাহু অবশ্যই থাকতে হবে। চুলের স্টাইলের দিকে নজর দিতে হবে, তবে পেছন দিকে আঁচড়ানো চুল বেশি গ্রহণযোগ্য হয়। সেই সাথে অবশ্যই আপনার সুন্দর মুখভঙ্গি জরুরি। ও হ্যাঁ, মেয়েদের মতো কোনো অ্যাঙ্গেল থেকে নয়, সোজাসুজি ক্যামেরা ধরেই ছেলেদের সেলফি তোলার পরামর্শ দিয়েছেন কার্পেথি। [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Jafar IqBal Posts 1522 Post Views 451 Related আরও দেখুন অন্যান্য ক্যাটাগরি [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Mon at 11:11pm 13947 আট কারণে আইফোনের চেয়ে ভালো গুগলের পিক্সেল ফোন! Mon at 5:14pm 349 স্মার্টফোনে গোপনে নজরদারি বন্ধ করার উপায়! Mon at 4:01pm 268 খুব সহজেই 3G ফোনকে বানিয়ে ফেলুন 4G! Mon at 10:03am 1120 যা করলে বিস্ফোরণ থেকে রক্ষা পাবে পাওয়ার ব্যাংক! Sun at 7:07pm 191 স্মার্টফোনে দীর্ঘক্ষণ চার্জ ধরে রাখবেন যেভাবে Nov 24 at 3:35pm 1403 এক ক্লিকে আইওএস ১০-এর আইফোন আনলকের টিপস Nov 11 at 10:00am 498 এখনকার স্মার্টফোন কেনার আগে যা দেখবেন! Nov 06 at 2:17pm 2185 পাঠকের মন্তব্য (0)Please login To write comment


চমকের ‘ভাইরাল হাসবেন্ড’ মিশু সাব্বির | FulkiNews24\nHome বিনোদন চমকের ‘ভাইরাল হাসবেন্ড’ মিশু সাব্বির\nস্বামী একজন বেকার ভাইরাল পার্সন। আর এই নিয়ে স্ত্রীর বিড়ম্বনা। এমনই একটি গল্প নিয়ে সম্প্রতি নির্মিত হলো ভিন্নধর্মী একটি নাটক ভাইরাল হাসবেন্ড। নাটকটি রচনা করেছেন মো. সাইফুর রহমান কাজল।\nএটি পরিচালনা করেছেন জনপ্রিয় নির্মাতা সাখাওয়াৎ মানিক।\nনাটকের গল্প প্রসঙ্গে পরিচালক জানান, গল্পের কেন্দ্রীয় চরিত্র বাবু। যে কিনা একজন বেকার ভাইরাল পার্সন। তার বিভিন্ন অদ্ভুত কর্মকাণ্ড ফেসবুকে ভাইরাল হয়ে যাওয়ায় তার স্ত্রী তাকে নিয়ে প্রচন্ড বিপাকে পড়ে। তার স্ত্রীর নাম ছিল মাহি।যে কিনা তার হাজবেন্ডকে চাকরির জন্য প্রচন্ড ভাবে চাপ প্রয়োগ করতে থাকে।\nচাকরির সন্ধান করতে গিয়ে বাবু তার বন্ধুর বুদ্ধিতে অভিনব কায়দায় ভাইরাল হয়ে চাকরি লাভ করার চেষ্টা করে। কিন্তু তার এই উদ্ভট কর্মকাণ্ডে সে প্রচণ্ড ভাবে বিপদে পড়ে। তার স্ত্রী তাকে বিপদ থেকে উদ্ধার করলেও তার সেই উদ্ভব কর্মকাণ্ড থেমে থাকে না।একটা সময় বাবুকে নিয়ে বিভিন্ন পরিচালক নাটক বানানোর চেষ্টা করে। তার জনপ্রিয়তাকে পুঁজি করে।\nকিন্তু সে ক্ষেত্রে সমস্যা আরও ঘনীভূত হয়। এবং একটা নাটকীয় পরিস্থিতি সৃষ্টি হয়। সেই পরিস্থিতিতে থেকে উদ্ধার পাওয়ার জন্য বাবুর সর্বশেষ প্রচেষ্টা নাটকের মধ্যে আরও নাটকীয়তার জন্ম দেয়। এবং একটা শিক্ষনীয় বিষয় এর মাধ্যমে নাটকটির পরিসমাপ্তি ঘটে।\nনাটকটিতে বাবু চরিত্রে মিশু সাব্বির এবং তার স্ত্রীর চরিত্রে অভিনয় করেছেন চমক। অন্যান্য চরিত্রে অভিনয় করেছেন যথাক্রমে, পীরজাদা হারুন, তামিম খন্দকার, সাঈদী, সম্রাট এবং জান্নাত সহ আরো অনেকে।\nনাটক সম্পর্কে পরিচালক মানিক বলেন, ‘নাটকের গল্পটি বেশ চমৎকার। সমসাময়িক বিষয়ের উপর ভিত্তি করে নির্মিত হয়েছে। সবচেয়ে বড় কথা একটা বাস্তব শিক্ষণীয় বিষয় এর মধ্যে অন্তর্ভুক্ত করা হয়েছে।’\nগল্পের প্রতিটি মুহূর্ত দর্শকদের কাছে ভালো লাগবে বলে তিনি আশাবাদ ব্যক্ত করেন।\n‘ভাইরাল হাসবেন্ড’ নাটকটি বাংলাভিশনে প্রচার হবে আগামীকাল শুক্রবার (০৫ মার্চ) রাত ৯টা ০৫ মিনিটে।\nPrevious articleপোলার্ডের তাণ্ডব, ধনঞ্জয়ার হ্যাটট্রিক, এক ম্যাচে কত কিছু!\nNext articleঅক্ষয়ের নতুন সিনেমার নায়িকা জ্যাকলিন ও নুসরাত


রাসূল সা. মানবজাতির শিক্ষক – Komashisha\nHome / ইতিহাস ঐতিহ্য / রাসূল সা. মানবজাতির শিক্ষক\n১৪ জুলাই ২০১৬\tইতিহাস ঐতিহ্য, সীরাতুন্নবী সা: Leaveacomment\nরাসূলুল্লাহ সাল্লাল্লাহু আলাইহি ওয়া সাল্লাম এক দিন জিজ্ঞাসা করেছিলেন, আমার উম্মাহর মধ্য থেকে কে পাঁচটি গুণের কথা শিখবে সেগুলো নিজে বাস্তবায়ন করার জন্য কিংবা যারা বাস্তবায়ন করবে, তাদের শেখানোর জন্য?\nহজরত আবু হুরাইরা রা: বললেন, ‘হে আল্লাহর রাসূল সা:, আমি শিখব’। নবীজী সা: তার হাত টেনে নিয়ে এর ওপর পাঁচটি গুণের সংখ্যা গণনা করলেন।\nরাসূলে মকবুল সা:-এর চেয়ে উত্তম কোনো শিক্ষক ছিলেন না; কখনো তা হওয়া সম্ভবও নয়। যিনি সর্বশ্রেষ্ঠ জ্ঞানী, তিনি মানুষ হিসেবে সর্বোত্তম। তিনিই রাসূল মুহাম্মদ সা:। তার হৃদয়ের মহত্ত্বের মতো চরিত্রের মহত্ত্বও বিপুল। তার মহান গুণাবলি কোনো দিন হ্রাস পায়নি।\nসবসময়ই যেন তাঁর জ্ঞান ও কল্যাণের মহাভাণ্ডার পড়ছিল উপচে। সর্বদাই রাসূল সা: মানুষের সাথে সহজ আচরণ করতেন। মানুষ তার নাগাল পেত সহজেই। তিনি মানুষকে প্রয়োজনীয় জ্ঞান ও তথ্য দিতেন; তাদের সমর্থন জোগাতেন। তিনি ছিলেন দয়ালু, উদার, বন্ধুসুলভ এবং উৎফুল্ল। মানুষকে তিনি শেখাতেন তার মহান বাণী, কাজ ও আচরণ এই তিনটি দিয়েই।\nএক লোক এসেছিলেন রাসূল সা:-এর সাথে কথা বলতে। তাঁকে দেখে লোকটি কাঁপতে থাকেন। এ অবস্থায় রাসূলুল্লাহ সা: তাকে বললেন, মোলায়েম ভাষায়, নিজেকে শান্ত করো। আমি তো রাজা নই। আমি একজন নারীর পুত্র যিনি শুকনা গোশত খেতেন।’ (সুনান ইবনে মাজাহ, হাদিস নম্বর ৩৩০৩; আবু মাসউদ বর্ণিত)\nরাসূল মুহাম্মদ সা: হাসতেন শব্দ না করেই। দুঃখবোধ করলেও ভ্র কুঞ্চিত করতেন না। তাঁর শক্তি থাকলেও হননি সহিংস। ছিলেন বিনয়ী; কিন্তু দাসসুলভ মানসিকতা থেকে মুক্ত। বদান্যতার অধিকারী ছিলেন বটে, তবে অপচয়ী নন।\nরাসূল সা: হাত মেলাতেন ধনী-গরিব, ছেলেবুড়ো নির্বিশেষে সবার সাথে। যার সাথে সাক্ষাৎ হতো, তাকে প্রথমে তিনিই সালাম জানাতেন সে ব্যক্তি তরুণ কি বৃদ্ধ, কৃষ্ণাঙ্গ কি রক্তবর্ণ, মুক্ত কি ক্রীতদাস, যা-ই হোক না কেন।\nযদি কোনো লোক রাসূল সা:-এর সাথে সাক্ষাৎকালে তাঁর সাথে হাত মেলাতেন, কখনো আগে হাত সরিয়ে নিতেন না। মোলাকাতকারী তার নিজের হাত সরিয়ে নেয়া পর্যন্ত অপেক্ষা করতেন রাসূল সা:। তিনি প্রথমে মুখ সরিয়ে নিতেন না, যে পর্যন্ত না সাক্ষাৎকারী ব্যক্তিটি তার নিজের মুখ ঘুরিয়ে নিত।\nআমাদের রাসূল সা:-এর কাছে কেউ কোনো কিছু চাইলে কখনো ‘না’ বলতেন না। কখনো যদি দু’টি বিষয়ের মধ্যে একটি বেছে নিতে তাঁকে বলা হতো, তিনি অপেক্ষাকৃত সহজটি পছন্দ করতেন। তবে যদি এতে গুনাহ হওয়ার আশঙ্কা থাকত, তিনিই তা পরিহার করতেন সবচেয়ে বেশি।\nহজরত মুহাম্মদ সা: সব সময়েই আল্লাহতায়ালাকে স্মরণ করতেন। অপ্রয়োজনীয় কথাবার্তা বলে কোনোদিন নষ্ট করেননি সময়। সালাতকে করতেন দীর্ঘ, আর খুতবা করতেন সংক্ষিপ্ত। তিনি বিধবা ও গরিব-দুঃখীর অভাব-অভিযোগ দূর করতে সচেষ্ট থাকতেন সবসময়। রাসূল সা:-এর জীবনযাত্রা ছিল সাধারণ একজন মানুষের মতো।\nরাসূল সা: নিজে বাজারে গিয়ে জিনিসপাতি কিনতেন এবং নিজের হাতে সেগুলো বহন করতেন। তাঁর উটকে নিজে খাবার দিতেন এবং বেঁধে রাখতেন রশি দিয়ে। নিজেই ঝাড়– দিতেন ঘর। দোহাতেন দুধ। নিজের জুতা সেলাই করতেন। নিজ পোশাক ছিঁড়ে গেলে তালি লাগাতেন। চাকরের সাথে বসে একত্রে খেতেন। চাকর যদি অনুরোধ করত, তখন রাসূল সা: গম পিষে দিতেন।\nউম্মুল মুমিনিন হজরত আয়েশা রাদিআল্লাহু তায়ালা আনহাকে জিজ্ঞাসা করা হয়েছিল, রাসূল সা: বাড়িতে কী করতেন? তিনি জবাবে বললেন, রাসূল সা: তাঁর পরিবারের খেদমত করতেন। যখনই হতো সালাতের সময়, তিনি তা আদায়ের জন্য যেতেন (বুখারি- ৫৩৬৩)।\nসাহাবিদের মাঝে রাসূলুল্লাহ সা: বসতেন তাদেরই একজন হয়ে। তাদের থেকে নিজের ভিন্নতা জাহির করতেন না। তারা যা করতেন, তাতে তিনিও অংশ নিতেন।\nএকজন সাহাবি বললেন, ‘হে আল্লাহর রাসূল সা:, ‘আমি ভেড়া জবেহ করব।’ আরেকজন বলে উঠলেন, হে আল্লাহর রাসূল সা:, আমি এটার চামড়া ছাড়াব।’ অন্য একজন বললেন, আল্লাহর রাসূল সা:, আমি এটার গোশত রান্না করব। রাসূলুল্লাহ সা: বললেন, আমি জ্বালানি কাঠ জোগাড় করে আনব।’ তখন সাহাবিরা বলে উঠলেন, আল্লাহর রাসূল সা:, আমরা আপনাকে কাজ করা থেকে রেহাই দেবো।’ শুনে রাসূল সা: বললেন, জানি, তোমরা তা করতে পারো। তবে আমি তোমাদের মধ্যে বিশেষ কেউ হিসেবে আলাদা গণ্য হওয়াকে ঘৃণা করি। আল্লাহ তায়ালা পছন্দ করেন না যে, তাঁর বান্দা সঙ্গীসাথীদের থেকে পৃথক ও বিশিষ্ট কেউ হয়ে থাকবে। (আল মুহিব আত্ তাবারি, সুবল আল হুদা ওয়া আর রাশাদ ফি সিরাহ খায়রুল আবাদ, আল সালহি আল শামী, সপ্তম খণ্ড)।\nঅন্যদের প্রতি সর্বাধিক দয়ার্দ্র ছিলেন রাসূল সা:। সালাত দীর্ঘ করার ইচ্ছা নিয়ে তা শুরু করতেন। তবে কোনো শিশুর কান্না শুনে সালাত সংক্ষিপ্ত করে ফেলতেন। কেননা শিশুটির কান্না তার মায়ের চরম দুঃখের কারণ হয়ে ওঠে।’ (আনাস বিন মালিক বর্ণিত; সহিহ আল বুখারী, আজান অধ্যায়, হাদিস নম্বর ৬৬৮)।\nক্ষতি ও হয়রানির শিকার হলে রাসূল সা:-এর ধৈর্য ও কষ্টসহিষ্ণুতা বৃদ্ধি পেত। উহুদের যুদ্ধের সময় যখন শত্রুবাহিনীর আঘাতে তাঁর মুখমণ্ডল ক্ষতিগ্রস্ত হয়েছিল, তাঁকে তখন বলতে শোনা যায় (মুখের রক্ত মুছতে মুছতে), হে আল্লাহ, তাদের ক্ষমা করে দাও। কারণ, ওরা অজ্ঞ (আবদুল্লাহ ইবনে মাসউদ বর্ণিত; সহিহ আল বুখারি নবী আ:দের বিবরণ অধ্যায়; ৩২১৮ নম্বর হাদিস)।\nপার্থিব জীবনের কোনো বিষয়ে কিংবা কোনো জিনিস নিয়ে রাসূলুল্লাহ সা: কখনো ক্রোধ প্রকাশ করেননি। এসব কিছুকে নেহাত ক্ষণস্থায়ী বলেই বিশ্বাস করতেন। তিনি বলেছেন, ইহকালীন জীবনে আমি একজন মুসাফির মাত্র, যে একটি গাছের ছায়ায় বিশ্রাম নিতে চেয়েছে। এরপর সে গাছটিকে পেছনে ফেলে চলে গেল (আবদুল্লাহ ইবনে মাসউদ বর্ণিত; সুনান আল তিরমিজি; আজ জুহদ অধ্যায়। হাদিস নম্বর ২২৯৯)।\nযখন কোনো অধিকার লঙ্ঘিত হতো, রাসূল সা: সে অধিকারের সপক্ষে দাঁড়িয়ে যেতেন, যতক্ষণ না তা আদায় হতো। অপর দিকে, তিনি ছিলেন একজন কুমারীর চেয়েও অধিক লজ্জাশীল।\nকারো কোনো বিষয় অপছন্দ হলেও রাসূল সা: তা নিয়ে তার সাথে সঙ্ঘাত সৃষ্টি করতেন না। বরং বিস্মিত হয়ে বলতেন, ‘ওই লোকগুলোর কী হয়েছে যে, ওরা এমন সব কাজ করছে?’\nরাসূল সা: সর্বদা দৃষ্টি অবনত রাখতেন এবং তা কারো ওপর স্থির করে রাখতেন না। আকাশের দিকে যত না তাকাতেন, এর চেয়ে বেশি তাকিয়ে থাকতেন মাটির দিকে। বেশির ভাগ ক্ষেত্রে তাঁর দৃষ্টি ছিল ধ্যানমূলক।\nরাসূল সা: তাঁর উম্মাহর জন্য নিরন্তর উদ্বিগ্ন থাকতেন এবং চিন্তা করতেন। তিনি সামান্য বিশ্রাম নিতেন; দীর্ঘ সময় থাকতেন নীরব; কখনো বেদরকারি কথা বলতেন না।\nরাসূল সা: সব সময়ে তাঁর কথা শুরু ও শেষ করতেন আল্লাহর নাম নিয়ে। তাঁর কথা যাতে অন্যরা ভালোভাবে বুঝতে পারেন; সে জন্য তিনবার উচ্চারণ করতেন। বলতেন স্পষ্ট করে, সংক্ষেপে, মোলায়েম ভাষায়। তবে তার বক্তব্য হতো পূর্ণাঙ্গ। প্রয়োজনের বেশি বা কম কথা এতে থাকত না। তাঁর কথাগুলো সহজেই মনে রাখা যেত। তিনি ভালো বিষয়ের সমর্থন ও প্রশংসা করতেন। আর নিন্দা ও সমালোচনা করতেন মন্দের। তিনি সবসময় অন্যদের ব্যাপারে ভাবতেন। সঙ্গীসাথীদের খোঁজখবর নিতেন। লোকজনকে জিজ্ঞাসা করে জেনে নিতেন তাদের সমস্যা কী। তার চিন্তাভাবনার বিষয়ই ছিল মানুষের কল্যাণ। মানুষের সমস্যার সমাধান হয়ে যাতে জীবনটা সুস্থ-স্বাভাবিক ধারায় চলতে পারে, এ জন্য রাসূল সা: দিতেন নির্দেশনা। লোকজন যা জানতে চাইত এর জবাব দিতেন এবং প্রয়োজনীয় কথা তাদের বলতেন।\nরাসূল সা:-এর বৈঠক বা সমাবেশগুলো ছিল জ্ঞান, সহিষ্ণুতা, বিনয়, সত্যবাদিতা ও ধৈর্যের। সেখানে তিনি থাকতেন সর্বদাই উৎফুল্ল, নমনীয় এবং সুন্দর আচরণকারী। কখনো হননি রুক্ষ ও কঠোর। হইচই করা তাঁর স্বভাবে ছিল না। অন্যের দোষ খুঁজে বেড়াননি। কিংবা প্রশংসায় কাউকে ভাসিয়ে দিতেন না।\nরাসূল সা: সদুদ্দেশ্য ছাড়া কথা বলতেন না। কখনো কাউকে ভর্ৎসনা বা সমালোচনা করেননি। কারো খুঁত বা ত্রুটি জানতে চাননি।\nরাসূল সা:-এর বৈঠকে তার বক্তব্যের সময়ে অন্য কেউ কথা বলতেন না। তখন অন্যরা মাথা নিচু করে সব কথা মনোযোগের সাথে শুনতেন। মনো হতো তাঁদের মাথায় পাখি বসে বিশ্রাম নিচ্ছে। রাসূল সা:-এর কথা শেষ না হওয়া পর্যন্ত তারা মুখ খুলতেন না। তখন কেউ কারো কথা বলায় বাধা দিতেন না। উপস্থিত লোকজন হাসলে রাসূল সা:ও হাসতেন এবং তারা যে বিষয়ে প্রশংসা করতেন, তিনিও তা করতেন।\nআল্লাহ তায়ালার নাম উল্লেখ করা ছাড়া রাসূল সা: কখনো বসতেন না অথবা উঠতেন না। বিশেষ কোনো স্থানে নয়, বসার মতো জায়গা পেলেই তিনি বসে পড়তেন। অন্যদেরও বলতেন তা করার জন্য।\nঅন ইসলাম ডট নেট-এর সৌজন্যে। ভাষান্তর- মীযানুল করীম\nপূর্ববর্তী আমি নিয়মিত কুরআন পড়ি : টনি ব্লেয়ার\nপরবর্তী সারাদেশে একই খুতবার আহ্বান ইসলামিক ফাউন্ডেশনের, সমালোচনা আলেমদের


মাংস রোলস - পনির, মাশরুম, prunes সঙ্গে fillings এর রেসিপি\nখাদ্য সুস্বাদু নিবন্ধ\nমাংস রোলস - চমৎকার নাস্তা শ্রেষ্ঠ রেসিপি\nএকটি চমৎকার জলখাবার থালা - মাংস রোলস, সবকিছু মত: উভয় ভোক্তা এবং রন্ধনসম্পর্কীয় বিশেষজ্ঞদের। চর্বি প্রতিটি স্বাদ জন্য রান্না করা যাবে, এটি একটি পূর্ণ সুষম প্রধান কোর্স বা ছোট "দাঁতের থেকে আঙ্গুল" হতে পারে, যা মূল সুবিধা ভর্তি হয়।\nভর্তি সঙ্গে মাংসপেশি - রেসিপি\nএকটি ভরাট সঙ্গে সুস্বাদু মাংস রোলস প্রস্তুত করা হয়, একটি নিয়ম হিসাবে, খুব তাড়াতাড়ি মধ্যে। তাদের প্রস্তুতি জন্য মাংস অন্য কোন নির্বাচন করা যেতে পারে: শুয়োরের মাংস, গরুর মাংস বা হাঁস fillets, প্রধান টুকরা সাবধানে আটকান। একটি ভিত্তি হিসাবে, প্রায়ই ব্যবহৃত এবং stuffing, এটি বিভিন্ন fillings সঙ্গে ভর্তি\nমাংস রোলস প্রস্তুত করার জন্য, আপনি বেস নির্বাচন করুন এবং সাবধানে একটি পাতলা স্তর গঠন, টুকরা কাটা প্রয়োজন।\nচোপড় সতেজ, প্রয়োজনীয় মশলা সঙ্গে মশলা, একটি গাদা আবৃত এবং অর্ধ ঘন্টা বাম, যাতে টুকরা seasonings সঙ্গে পরিপূর্ণ হয়\nভর্তি, একটি নিয়ম হিসাবে, ইতিমধ্যে প্রস্তুত: বাছাই ডিম, ভাজা মাশরুম, হ্যাম, salted বেকন এবং অন্যদের।\nউদাহরণস্বরূপ, মুরগির মাংস, বেকন থেকে আঙ্গুলের জন্য juiciness যোগ করা হবে, যা আপনি মাংস রোলস এবং এই ফর্ম বেককান আবৃত করতে পারেন।\nআঙ্গুলের প্রস্তুতি জন্য একটি সহজ রোস্টিং যথেষ্ট নয়। ডিশে আর্দ্র থাকে না, এটি 15 মিনিটের জন্য চুলা মধ্যে বেকড হয় বা sauces বিভিন্ন stews জলখাবার রোলস।\nমুরগির স্তন রোলস\nঅত্যন্ত অস্বাভাবিক, ricotta পনির, पालक এবং রসুন সঙ্গে রসিক এবং insanely সুস্বাদু চিকেন রোলস। একটি মাখনের মতো সস মধ্যে মূল ভর্তি এবং languishing ধন্যবাদ, থালা অত্যন্ত স্নেহপূর্ণ আউট আসে, একটি গাভী আপ উপযুক্ত আধা কেজি হিসাবে, বেকড সবজি বা হালকা সালাদ নির্দিষ্ট সংখ্যক উপাদানগুলির মধ্যে4বড় রোলস আসবে।\nপটির -4টুকরা;\nricotta - 300 গ্রাম;\nমাংস - 50 গ্রাম;\nleeks - 50 গ্রাম;\nপেসলে - 30 গ্রাম;\nরসুন -3দাঁত;\nসাদা ওয়াইন - 200 মিলি;\nক্রিম - 150 মিলিগ্রাম;\nবাথ বা জল - 200 মিলি;\nআটা - 1 টেবিল চামচ এল;\nটুকরা বরাবর incisions করা, fillets ধোয়া, শুকনো। মরিচ সঙ্গে লবণ এবং ঋতু\nSpinach, পেসলে, রসুন এবং লিক ভাজা, ricotta সঙ্গে মিশ্রিত করা।\nঠাসাঠাসি সঙ্গে স্তন পূরণ, toothpicks সঙ্গে আবদ্ধ।\nএকটি গভীর ভাজা প্যানের মধ্যে, তেল গরম, মাংস রোল আউট, সব দিক থেকে বাদামী এটি। একটি ন্যাপকিন উপর রাখুন\nভাজা প্যান মধ্যে ওয়াইন ঢালা,5মিনিট জন্য simmer, স্নান এবং রোলস যোগ করুন।\nটিয়ার 25 মিনিট\nময়দা সঙ্গে ক্রিম মিশ্রিত, ফ্রাইং প্যান ঢালাই,5মিনিট জন্য ঢাকনা অধীনে উনান।\nভর্তি সঙ্গে শুয়োরের মাংস রোলস\nপোকার রোলস একটি অ্যাচিটাইজার, যা দ্রুত প্রতিটি বাড়িতে রুট নেয়, কারণ একটি পাত্র রান্না করা একটি পরিতোষ। একটি ভর্তি হিসাবে, এই রেসিপি মধ্যে, পনির প্রস্তাব করা হয়, কিন্তু আপনি সবচেয়ে অস্বাভাবিক পণ্য ব্যবহার করতে পারেন: শুকনো ফল, সবজি, গন্ধ এবং রসুন এবং রসুন সঙ্গে মাখন। এই উপাদানগুলি3পূর্ণাঙ্গ অংশ জন্য পর্যাপ্ত।\nbalyk অংশ - 300 গ্রাম;\nপনির - 100 গ্রাম;\nলবণ, মরিচ, উদ্ভিজ্জ তেল।\nমাংস portionwise, পাতলা বন্ধ, লবণ, মরিচ কাটা।\nবার মধ্যে পনির কাটা, প্রতিটি চিট জন্য একটি টুকরা আউট রাখা, একটি রোল সঙ্গে রোল, এবং থ্রেড।\nসুবর্ণ বাদামী পর্যন্ত সব পক্ষ থেকে ভাজা।\nমাশরুম এবং পনির সঙ্গে চিকেন রোলস\nমাশরুম এবং হার্ড পনির সঙ্গে চিকেন রোলস উদযাপন এবং বাড়িতে ডিনার উভয় উভয় ভোজন দয়া করে একটি ভাল বিকল্প হয়। আদর্শ পালিশ একটি মাজা আলু এবং একটি হালকা সালাদ হবে। একটি চিকিত্সা প্রস্তুত দীর্ঘ এবং না বিরক্তিকর, আপনি আগাছা এবং চিনির একটি ভরাট করা প্রয়োজন, আধুনিক একটি সুন্দর স্বাদ সঙ্গে উচ্চ মানের, মাখনের মতো হওয়া উচিত।\nমুরগির পাত্র - 1 কেজি;\nশ্যাম্পেন - 500 গ্রাম;\nপনির - 200 গ্রাম;\nলবণ, মরিচ, কুরি\nপেঁয়াজ মসলা, সুতা দিয়ে কাটা মাশরুম যুক্ত করুন, তরল বিভাজক পর্যন্ত ভাত।\nতাপ কমিয়ে, দারুচিনি পনির যোগ করুন, আন্দোলন বন্ধ, বন্ধ।\nপাতলা পাতলা, লবণ, মরিচ, কাটা একটি spoonful ভরাট, রোল মাংস টুকরা-রোলস, থ্রেড রাখুন।\nসুবর্ণ বাদামি পর্যন্ত ভাজা, একটি প্যাকিং ট্রে উপর রাখা, 10 মিনিটের জন্য চুলা মধ্যে স্যুপ।\nবেকন সঙ্গে রোলস\nভর্তি সঙ্গে বেকন গঠিত মাংস রোলস সমৃদ্ধ, সরস এবং সুস্বাদু সুস্বাদু হয়। রেসিপি বাস্তবায়ন বেকন পোড়া প্রয়োজন হবে, এটি থালা আরো flavorful করা হবে একটি ভর্তি হিসাবে, আপনি কোন উপযুক্ত পণ্য ব্যবহার করতে পারেন, কিন্তু ফ্যাটি উপাদান যোগ করবেন না, একটি খুব ভাল বিকল্প সবজি, সবুজ শাক, পনির হবে।\nফিললেট - 500 গ্রাম;\nস্মোকড বেকন - 200 গ্রাম;\nঅ্যাসপারাগাস - 100 গ্রাম;\nরুনুন্দা - 1 টুকরা;\nক্রিম পনির - 100 গ্রাম;\nবেকন পাতলা দীর্ঘ স্লাইস মধ্যে কাটা।\nপ্লেট সহ ফাইলটি কাটা, বাদ দিন, লবণ, মরিচ।\nচিকেন লিসে ক্রিম, গ্রীস প্রতিটি চোপা সঙ্গে মিশ্রিত করা।\nশেরপা ডালপালা, গাজর এবং মরিচ এর তুষারপাত রাখুন।\nবেকন সঙ্কুচিত করুন, বেকন সঙ্গে মোড়ানো\nএকটি সুবর্ণ কাঁধ পর্যন্ত ব্রাশ, একটি ছাঁচ মধ্যে রাখা, 30 মিনিট জন্য স্যুপ।\nগরুর মাংস রোলস\nঅত্যন্ত অস্বাভাবিক, গরুর মাংস সঙ্গে সুস্বাদু এবং দ্রুত গরুর মাংস গুরুতর ভোজন প্রধান থালা অবশ্যই হতে হবে। এই সামান্য "আঙ্গুলের" খুব সমৃদ্ধ আউট আসে, তাই তারা গরম পানীয় জন্য অস্বাভাবিক খাবার চাই যারা গেস্ট দ্বারা প্রশংসা যোগ্য হবে। রেসিপি মধ্যে, ক্যাপচার নির্দেশিত হয়, আপনি তাদের পেতে না পারেন, আপনি জলপাই সঙ্গে তাদের প্রতিস্থাপন করতে পারেন বা finely chopped cornichons\nগরুর মাংস - 700 গ্রাম;\nপেসলে -2মুঠো;\nক্যাপচার কাসযুক্ত -5টি চামচ;\nলেবু ছানি -2টি চামচ;\nজলপাই তেল -2চামচ এল;\nলবণ, মরিচ মরিচ\nমিশ্রিত ময়দার আঠা, মাখন, ক্যাপশার এবং রসুন, যোগ করুন,\nমাংস কাটা, পাতলাভাবে নিরুৎসাহিত করা, লবণ, মরিচ।\nমিশ্রণ 1 চা চামচ জন্য chops রাখুন, রোল আপ গুটান, আবদ্ধ।\nসুবর্ণ বাদামি পর্যন্ত ভাজা পাত্রের মধ্যে ভাজা।\nময়দার আঠা মাংস সঙ্গে চারা রোলস\nস্বাদযুক্ত ভরাট ভর্তি, minced মাংস সঙ্গে স্বাদ রোলস সহজ cutlets বা zrazam একটি ভাল বিকল্প হতে হবে। স্টাফ স্ট্রিম কোন পণ্য যে ফ্রিজে হতে পারে হতে পারে, এটি গাজর সঙ্গে একটি নম, এবং মাশরুম সঙ্গে মাখন এবং পনির সঙ্গে সবুজ শাক হতে পারে। মাংস যে কোনও ফিট করে, এবং ডিশটি সম্পূর্ণভাবে রান্না করে ফেলে, "আঙ্গুলের" চুলা মধ্যে বেকড করা প্রয়োজন হবে।\nবলিমাট - 1 কেজি;\nডিম -2টুকরা;\nগাজর এবং পেঁয়াজ -2পিসি।;\nতেল, লবণ, কালো মরিচ\nSpasserovat পাতলা কাটা পেঁয়াজ এবং বড় ভাজা গাজর\nডিম মধ্যে ড্রাইভ, মিশ্রণ, 2-3 মিনিট জন্য simmer।\nফোর্সমেট ইন, ডিম, লবণ, মরিচ ড্রাইভ, পুঙ্খানুপুঙ্খভাবে মিশ্রিত।\nForcemeat প্রায় 10 অংশ মধ্যে বিভক্ত।\nচর্বিযুক্ত পিষ্টক থেকে Slepit, চামচ উপর ভর্তি বিতরণ, রোল আপ গুটান।\nএকটি ফ্রাইং প্যান মধ্যে ব্রাশ, একটি ছাঁচ মধ্যে রাখুন, 30 মিনিট জন্য বেঁধে।\nPrunes সঙ্গে মাংস রোলস\nPrunes সঙ্গে চিকেন রোলস - একটি খুব minimalistic রেসিপি, অত্যন্ত দ্রুত রান্না করা হয় এবং সব ভোজন দ্বারা প্রশংসা করা হবে, বিশেষ করে যারা খাদ্য অস্বাভাবিক সমন্বয় চাই একটি সাইড ডিশ হিসাবে কোন সবজি ব্যবহার করা যেতে পারে: বেকড, বাট, ফ্রাড বা স্টুয়েড সালাদ পুরোপুরি এই হালকা কম ক্যালোরি ডিজাইনার পরিপূরক।\nচিকেন চপ -4পিসি।;\nপ্রুনিস - 70-100 গ্রাম;\nলবণ, কারি, মরিচ, মাখন\nমশলা দিয়ে মরিচের গুঁড়ো, সিদ্ধ করুন\nPrunes কাটা, মাংস স্তর তাদের বিতরণ, রোলস সঙ্গে তাদের রোল, তাদের একসঙ্গে থ্রেড।\nসুবর্ণ বাদামী পর্যন্ত ভাজা।\nছাঁচ থেকে স্থানান্তর, মাংস সহজ রোলস একটি মধ্যম তাপমাত্রায় 25 মিনিট।\nস্টিংিং সঙ্গে তুরস্ক রোলস\nটার্কি রোলস থেকে অস্বাভাবিক এবং সুস্বাদু পরিণত, আপনি কুচি বাদাম, শুকনো cranberries এবং কাটা সবুজ শাক দিয়ে তাদের পূরণ করতে পারেন। টুথপিক্সের সাথে ওয়ার্কপিসগুলি জড়িয়ে রাখুন, তারা উষ্ণভাবে পানিতে ভিজে যেতে পারে যাতে তারা ফ্রাইংয়ের সময় পোড়াতে না পারে। 800 গ্রাম মাংস থেকে প্রায় 10 টি ছোট রোল উত্পাদিত হয়।\nটার্কি পাত্র - 800 গ্রাম;\nশুকনো cranberries - 100 গ্রাম;\nআখরোট - 100 গ্রাম;\nপেসলে - 1 টি মুষ্টি;\nলবণ, মরিচ, তেল\nমাংস টুকরা মধ্যে কাটা, নিরুত্সাহ, লবণ, মশলা সঙ্গে ঋতু।\nCranberries, parsley এবং বাদাম ব্লক না খুব finely না।\nপ্রতিটি চোপড় জন্য, ভরাট একটি spoonful করা, একটি রোল আপ গুঁড়ো, একটি দাঁত পিক সঙ্গে আবদ্ধ।\nপ্রায় 15 থেকে 20 মিনিট বাদামি পর্যন্ত মাঝারি তাপে ভরাট করুন।\nওভেন একটি ভরাট সঙ্গে মাংস রোলস\nআরো দরকারী এবং কম ক্যালোরি ময়দা চুল্লি চুলা মধ্যে । চর্বি শুকিয়ে হবে যে চিন্তা করবেন না, বিপরীতভাবে, ক্রিম ক্রিম সস "আঙ্গুলের" মধ্যে languished সরস এবং নিছক আউট আসা হবে, এবং ভরাট তাদের না শুধুমাত্র মসলাযুক্ত এবং স্বাদযুক্ত, কিন্তু রঙিন হবে, তাই আপনি একটি ছুটির দিন এটি পরিবেশন করতে পারেন।\nশ্যাম্পেন - 200 গ্রাম;\nপনির - 150 গ্রাম;\nখরা ক্রিম - 200 মিলি;\nরসুন -4টি দাঁতের;\nচিটে ডাল -3চামচ এল;\nজল - 1 আইটেম;\nলবণ, মরিচ মরিচ;\nমাংস, লবণ এবং মরিচ কাটা কাটা।\nকাটা মাশরুম সঙ্গে পেঁয়াজ ভাজা, লবণ যোগ করুন, ঠাণ্ডা।\nচিপ toppings উপর রাখুন, কাটা সবুজ শাক এবং পনির একটি চিম্টি যোগ করুন, রোলস সঙ্গে গুড়, বেকিং ডিশ রাখা।\nসস ক্রিম, জল এবং কাটা রসুন মিশ্রিত করা, একটি ছাঁচ মধ্যে ঢালা, ফয়েল দিয়ে আবরণ।\n30 মিনিটের জন্য বেঁকে নিন, ফয়েলটি খুলুন, অন্য 10 মিনিটের জন্য বাদামি।\nটমেটো মধ্যে braised মটরশুটি\nটমেটো মধ্যে স্কোয়াশ\nপনির সঙ্গে হট স্যান্ডউইচ\nচুলা মধ্যে minced মাংস সঙ্গে Bagels - রেসিপি\nমুরগির পাত্র এবং prunes সঙ্গে "বার্চ" সালাদ\nচুল্লি মাছ কিভাবে বেককি?\nটমেটো সস মধ্যে চিকেন meatballs\nগিনি পিগ ঠেলে\nমহিলাদের প্রস্রাবের লিকোয়েটস উত্থাপিত হয় - একটি সমস্যা সিদ্ধান্তের কারণ এবং উপায়\nভিন ডিজেল চর্বি বেড়েছে\nকিভাবে আপনি একটি বেহুদা হোস্টেল হয় গেস্ট সিস্টেম ঠকায় কিভাবে\nচর্বি মহিলাদের জন্য কোটস - সবচেয়ে ফ্যাশনেবল নতুন সিজন শৈলী\nক্লাসিক শৈলী মধ্যে কার্টেন\nফরাসি ম্যানিকিউর 2015\n32 ট্যাটু যে আপনাকে ভাগ্য এবং টাকা আনতে হবে\nকিভাবে একটি ডায়েরি রাখা?\nকুকুর ডায়াবেটিস মেলিটাস\nশুকিয়ে ফেলার "পান্ডা" - মাস্টার ক্লাস\nবুকের দুধ খাওয়ানো থেকে অব্যাহতি\nনিজের হাতে গার্ডেন পাথ


কারিগরি শিক্ষায় সরকার ঘোষিত নতুন ভর্তি নীতিমালা বৈষম্যমূলক, অযৌক্তিক ও এসএসসি উত্তীর্ণ শিক্ষার্থীদের মধ্যে বিভেদ তৈরি করবে। বিপুলসংখ্যক শিক্ষার্থীকে পলিটেকনিকে পড়তে নিরুৎসাহিত করবে। সরকারের কারিগরি শিক্ষায় ভর্তির লক্ষ্যমাত্রা অর্জনে ব্যর্থ হবে। প্রাইভেট পলিটেকনিক উদ্যোক্তা সমিতি শনিবার ঢাকা রিপোর্টার্স ইউনিটিতে (ডিআরইউ) এক সংবাদ সম্মেলনে এ কথা বলেন।\nসমিতির সভাপতি ইঞ্জিনিয়ার মো. শামসুর রহমান বলেন, চার বছর মেয়াদি ডিপেস্নামা ইঞ্জিনিয়ারিং কোর্সে ভর্তি\nসংক্রান্ত নীতিমালায় যে পরিবর্তন আনা হয়েছে, তাতে বলা হয়েছে, বিজ্ঞান ছাড়া অন্য বিভাগে ভর্তির জন্য তিন সপ্তাহ ক্লাস করে যোগ্যতা অর্জন করতে হবে। তিনি বলেন, এটি বাস্তবায়ন করা কঠিন হয়ে পড়বে। একই নীতিতে সব বিভাগের শিক্ষার্থী ভর্তি না করালে অনেকে জটিলতার কারণে কারিগরিতে ভর্তি হওয়া থেকে মুখ ফিরিয়ে নেবে।\nসংশোধিত ভর্তি নীতিমালা পরিবর্তনের দাবি করে প্রাইভেট পলিটেকনিক উদ্যোক্তা সমিতি বলেছে, ডিপেস্নামা ইঞ্জিনিয়ারিং কোর্সে বিভাগভিত্তিক অভিন্ন প্রশ্নে ভর্তি পরীক্ষা নেওয়া যেতে পারে। মানবিক, বাণিজ্য ও মাদ্রাসা বিভাগের এসএসসি কোর্সে যদি কোনো ঘাটতি থাকে তা পূরণে ডিপেস্নামা ইঞ্জিনিয়ারিং কোর্সের প্রথম ও দ্বিতীয় পর্বের সিলেবাসে প্রয়োজনীয় বিষয়বস্তু অন্তর্ভুক্ত করে পাঠদান করা যেতে পারে। অথবা মেকআপ কোর্সের প্রয়োজন থাকলে ভর্তির পর ক্লাস শুরুর আগে তিন সপ্তাহ ক্লাস নেওয়া যেতে পারে। অন্যথায় সরকারের কারিগরি শিক্ষায় ভর্তির লক্ষ্যমাত্রা অর্জনে ব্যর্থ হবে।\nসংবাদ সম্মেলনে প্রাইভেট পলিটেকনিক উদ্যোক্তা সমিতি নেতারা বলেন, দেশের ৪১টি সরকারি পলিটেকনিক ও পাঁচ শতাধিক বেসরকারি পলিটেকনিক ইনস্টিটিউটে চার বছর মেয়াদি ডিপেস্নামা ইঞ্জিনিয়ারিং কোর্সে কারিগরি শিক্ষা অ্যাক্ট অনুযায়ী এসএসসি উত্তীর্ণ শিক্ষার্থীদের ভর্তির সুযোগের বিধান আছে। ১৯৫৫ সাল থেকে ইঞ্জিনিয়ারিং কোর্সের এসএসসি বিজ্ঞান, বাণিজ্যিক, মানবিক থেকে পাস করা শিক্ষার্থীরা ভর্তি হয়ে ডিপেস্নামা প্রকৌশলী হচ্ছেন। তারা দেশ-বিদেশে যোগ্যতার সঙ্গে দায়িত্ব পালন করে আসছে। কিন্তু বাংলাদেশ কারিগরি শিক্ষা বোর্ড ২০২১-২০২২ শিক্ষাবর্ষে বিজ্ঞান বিভাগ ছাড়া অন্যান্য বিভাগ যেমন মানবিক, বাণিজ্য ও মাদ্রাসা বিভাগের এসএসসি উত্তীর্ণদের অযৌক্তিকভাবে তিন সপ্তাহের মেকআপ (অগ্রিম) কোর্স করে যোগ্যতার পরীক্ষায় পাস করলে ভর্তির জন্য আবেদন করতে বলা হয়েছে। সমিতির সভাপতি ইঞ্জিনিয়ার মো. শামসুর রহমান বলেন, গ্রাম অঞ্চলের উচ্চবিদ্যালয়ে অনেকগুলোর মধ্যে বিজ্ঞান বিভাগইতো নেই। যে সব বিদ্যালয়ে বিজ্ঞান গ্রম্নপ আছে সেখানেও খুব কমসংখ্যক শিক্ষার্থী বিজ্ঞান নিয়ে পড়ালেখা করে। কারিগরি শিক্ষা বোর্ড এ শিক্ষায় ড্রপ আউটের ব্যাপারে মানবিক, বাণিজ্য ও মাদ্রাসা থেকে পাস করা শিক্ষার্থীদের দায়ী করছে। তাদের ধারণা সঠিক নয়। অথচ এসব স্তরের শিক্ষার্থীরাই ভালো ফলাফল করছে।\nএই সিদ্ধান্তের তীব্র প্রতিবাদ জানিয়ে বলা হয়, নতুন ভর্তি নীতিমালায় বৈষম্যমূলক, অযৌক্তিক ও এসএসসি উত্তীর্ণ শিক্ষার্থীদের মধ্যে বিভেদ তৈরি করবে। বিপুলসংখ্যক শিক্ষার্থীকে পলিটেকনিকে পড়তে নিরুৎসাহিত করবে। সরকারের কারিগরি শিক্ষায় ভর্তির লক্ষ্যমাত্রা অর্জনে ব্যর্থ হবে।\nসমিতির অন্য নেতারা বলেন, দেশে কারিগরি-বৃত্তিমূলক শিক্ষায় এমনিতেই অভিভাবক ও শিক্ষার্থীরা আগ্রহী নয়। সে ক্ষেত্রে যদি নতুন পদ্ধতি চালু করতে হয় তাহলে ভর্তিতে বিপর্যয় নেমে আসবে। সরকারি-বেসরকারি পলিটেকনিকে বিপুল পরিমাণ আসন শূন্য থাকবে, সরকারের এ শিক্ষায় এনরোলমেন্ট বাড়ানোর পরিকল্পনা ব্যর্থ হবে। বিপুলসংখ্যক শিক্ষার্থী এ ধরনের বিড়ম্বনামূলক ব্যবস্থার কারণে কারিগরি শিক্ষার পরিবর্তে সাধারণ শিক্ষায় চলে যাবে। ফলে দেশে শিক্ষিত বেকার তৈরি হবে, সমাজে অস্থিরতা সৃষ্টির কারণে দেশের ইঞ্জিনিয়ারিং কর্মক্ষেত্রে দক্ষ জনবলের অভাব দেখা দেবে, আরও বেশি করে বিদেশ থেকে দক্ষ জনবল এসে দেশের বিপুল পরিমাণ অর্থ নিয়ে যাবে। চতুর্থ শিল্প-বিপস্নবের চ্যালেঞ্জ মোকাবিলায় দেশ সংকটে পড়বে, অর্থনৈতিকভাবে ক্ষতিগ্রস্ত হবে ও প্রধানমন্ত্রী শেখ হাসিনা তথা সরকারের কারিগরি শিক্ষা সম্প্রসারণের পরিকল্পনা বাধাগ্রস্ত হবে।\nসংবাদ সম্মেলনে উপস্থিত ছিলেন সংগঠনের সহ-সভাপতি আহসান হাবীব, সাধারণ সম্পাদক সোহেলী ইয়াসমিন প্রমুখ।


যশোর: রাজনৈতিক অস্তিত্ব রক্ষায় বিএনপি আগামী নির্বাচনে আসতে বাধ্য হবে বলে মন্তব্য করেছেন আওয়ামী লীগের সাধারণ সম্পাদক, সড়ক পরিবহন ও সেতুমন্ত্রী ওবায়দুল কাদের।\nকাদের বলেন, যদি তারা রাজনৈতিক অস্তিত্বকে আরো ঝুঁকির মধ্যে ফেলতে না চায়, তাহলে নির্বাচনে আসা তাদের জন্য জরুরি। তারা এটাকে পাশ কাটিয়ে যেতে পারে না। কারণ তারা আরো সংকুচিত হওয়ার ঝুঁকিতে পড়ে যাবে। আগামী নির্বাচন প্রবল প্রতিদ্বন্দ্বিতাপূর্ণ হবে। বিএনপি যদি না আসে, তাহলে সেই সুযোগ হাত ছাড়া করবে তারা।\nওবায়দুল কাদের বলেন, বিএনপির দুর্নীতির কেচ্ছা কাহিনীর থলের বিড়াল মিউ করে বেরিয়ে আসছে। কাতার, সৌদি আরবে দুর্নীতির খবর প্রকাশ হয়েছে। কানাডার আদালত তো রায় দিয়েছে তারা সন্ত্রাসী সংগঠন। তারেক রহমান ও আরাফাত রহমান কোকোর দুর্নীতির রায়ও হয়েছে। বাংলাদেশের আদালতেও অর্থপাচার মামলায় তারেক রহমানের সাজা হয়েছে। এগুলোকে বিএনপি কি অস্বীকার করতে পারে?। কানাডার, সিঙ্গাপুরের আদালতের রায়কে কি তারা অস্বীকার করতে পারে?।\nতিনি বলেন, শুধু দুর্নীতি না, কানাডা বিএনপির এক নেতাকে আশ্রয় দিতে রাজি হয়নি। তারা বলেছে বিএনপি একটি সন্ত্রাসী সংগঠন। তাদের আশ্রয় দেওয়া যাবে না। কানাডা কি আমাদের সরকারের আদালত? নাকি সরকারি হস্তক্ষেপে এই রায় দিয়েছে কানাডা?\nমন্ত্রী বলেন, কয়েক দিন আগে একটি পত্রিকায় খবর বেরিয়েছে ঢাকা শহরের কিলার গ্রুপ নিয়ন্ত্রণ করছে বিএনপির সুইডেন প্রবাসী এক নেতা। দুই বছর আগে সুইডেনে পাঠিয়ে দেওয়া ওই নেতা ঢাকা শহরের কিলার নিয়ন্ত্রণ করছে। দেশে খুন গুমের সঙ্গে বিএনপি নেতার ওই কিলিং গ্রুপ জড়িত কি না ঘোরতর সন্দেহ হচ্ছে আমাদের।\nএ সময় আরো উপস্থিত ছিলেন আওয়ামী লীগের কেন্দ্রীয় সদস্য এসএম কামাল হোসেন, যশোর-২ আসনের এমপি মনিরুল ইসলাম, জেলা আওয়ামী লীগের সভাপতি শহিদুল ইসলাম মিলন, সাধারণ সম্পাদক শাহীন চাকলদার প্রমুখ।


বিএনপির নির্বাচিতরা জানতে চান, দল কী করছে? - Hollywood Bangla News\nApril 16, 2019, 1:16 PM, Hits: 792\nহ-বাংলা নিউজ : বিএনপি থেকে একাদশ জাতীয় সংসদ নির্বাচনে নির্বাচিত ব্যক্তিরা দলটির মহাসচিবের কাছে জানতে চেয়েছেন, বিএনপির চেয়ারপারসন খালেদা জিয়ার মুক্তির বিষয়ে কী করা হচ্ছে? দল কী করছে? নির্বাচিতরা শপথ নেবেন কি না? তাঁরা দলের শীর্ষ নেতাদের বলেছেন, দলের শীর্ষ নেতারা কী করছেন, তা তাঁরা বুঝতে পারছেন না।\nতবে গতকালের আলোচনা সভাকে আনুষ্ঠানিক ‘বৈঠক’ বলতে চান না নির্বাচিতরা। ঠাকুরগাঁও-৩ আসন থেকে নির্বাচিত জাহিদুর রহমান বলেন, ‘এটা ঠিক বৈঠক না। যাঁরা নির্বাচিত হয়েছি তাদের মধ্যে পরিচিতি ও সৌজন্য সাক্ষাৎ ছিল। মহাসচিব বাদে বাকি পাঁচজন যাঁরা আছি তাঁরা নিজেদের মধ্যে আলোচনা, কে কী অবস্থায় আছি, এলাকায় কী হচ্ছে, এগুলো নিয়েই কথা বলেছি।’\nবগুড়া-৪ আসন থেকে নির্বাচিত মোশাররফ হোসেন গতকালের বৈঠক নিয়ে বলেন, ‘শপথের ব্যাপারে ম্যাডামকে মুক্তি দিলে বিষয়টি নিয়ে ভেবে দেখব। জামিন দেওয়া সাপেক্ষেও তারা (সরকার) মামলা চালাতে পারে। এটা করলে আমরা ভেবে দেখব।’ নির্বাচিত বিএনপির নেতারা জানান, তাঁরা আবারও বসবেন। শপথ এবং খালেদা জিয়ার মুক্তির প্রসঙ্গে কোনো সিদ্ধান্ত নির্ধারিত সময়ের মধ্যেই নেওয়া হবে।


সমবেদনা-নাটক : জুতা মেরে গরুদান!\nপ্রকাশিতঃ রবিবার, জুলাই ২, ২০১৭, ২:৩২ অপরাহ্ণ\nচট্টগ্রাম : শিক্ষানবিশ নারী চিকিৎসকদের সঙ্গে ‘অশোভন আচরণ’ করে মুচলেকায় ছাড়া পাওয়া রাউজানের উপজেলা চেয়ারম্যান এহসানুল হায়দার চৌধুরী বাবুলকে ‘সমবেদনা’ জানিয়েছেন চিকিৎসক নেতারা।\nশনিবার মেয়র আ জ ম নাছির উদ্দীনের উপস্তিতিতে তার দপ্তরে অনুষ্ঠিত এক বৈঠক শেষে সংবাদমাধ্যমে পাঠানো এক বিজ্ঞপ্তিতে সমবেদনা জানানোর এই তথ্য জানানো হয়েছে; এ নিয়ে উঠেছে নানা প্রশ্ন। বিষয়টিকে ‘জুতা মেরে গরুদান’ বলেও মন্তব্য করেছেন কেউ কেউ।\n২৫ জুন ঘটনার পর পর ‘শিক্ষানবিশ চিকিৎসকের সঙ্গে অশ্লীল আচরণ করে রাউজান উপজেলা চেয়ারম্যান এহসানুল হায়দার চৌধুরী বাবুল বন্দি, ছি: ছি: ছি:’- এমন মন্তব্য করে নিজের ফেসবুকে পোস্ট দিয়েছিলেন বিএমএ সাধারণ সম্পাদক ডা. ফয়সাল ইকবাল চৌধুরী। অবশ্য একদিন পরই সেই পোস্ট সরিয়ে নেন তিনি।\nএছাড়া নারী চিকিৎসকের সাথে বাবুল অশোভন আচরণ করেছেন, মুচলেকা দিয়ে ছাড়া পেয়েছেন-এমন তথ্য জানিয়ে গণমাধ্যমকর্মীদের আগ বাড়িয়ে সেদিন বক্তব্য দিয়েছিলেন বিএমএ সভাপতি ডা. মুজিবুল হক খান।\nশনিবার অতি উৎসাহী এই দুই চিকিৎসক নেতা মেয়র আ জ ম নাছির উদ্দীনের সাথে নগরভবনে এ সংক্রান্ত অনুষ্ঠিত বৈঠকে উপস্থিত থেকে ‘সমবেদনাপত্রে’ স্বাক্ষর করেন।\nসাধারণ মানুষের প্রশ্ন, সমস্যা তো এই দুই চিকিৎসক নেতার সাথে হয়নি। মূলত বাবুলের সাথে ইন্টার্নি চিকিৎসকের সাথেই সমস্যা ও সঙ্কট তৈরি হওয়াকে কেন্দ্র করে হেনস্তার শিকার হয়েছিলেন বাবুল।\nওয়াকিবহাল মহল বলছেন- সমঝোতা হলে, সমবেদনা জানানোর বিষয় আসলে নিয়মানুযায়ী বাবুল এবং ইন্টার্ন চিকিৎসকদের সাথেই হবে। সেক্ষেত্রে বিএমএ নেতারা মধ্যস্ততার ভূমিকায় থাকবেন অথবা সমবেদনার সাক্ষী হবেন।\nকিন্তু ইন্টার্ন চিকিৎসকদের বাইরে রেখে বিএমএ’র অতি উৎসাহী নেতারাই বৈঠক করলেন, বাবুলকে সমবেদনা জানালেন।\nবিএমএ নেতারাই কি তাহলে পরিকল্পিতভাবে এই ঘটনা ঘটিয়েছিলেন, অতিরঞ্জনের ফানুস উড়িয়েছিলেন? যদি তা না হয় তাহলে কেন তাদের ‘অতি উৎসাহ’, ফেসবুক স্ট্যাটাসের পর আড়ম্বরপূর্ণ ‘সমবেদনা-নাটক’!\nএর মধ্যদিয়ে মেয়র আ জ ম নাছির উদ্দীন সমর্থিত বিএমএ নেতাদের ‘পলিটিক্যাল-গেম’ই প্রকারান্তরে প্রকাশ পেয়েছে বলে মনে করছেন বিশ্লেষকরা।\nএ বিষয়ে জানতে চাইলে বাংলাদেশ মেডিকেল অ্যাসোসিয়েশন (বিএমএ) চট্টগ্রাম শাখার সভাপতি ডা. মুজিবুল হক খান রোববার দুপুরে জানান, ‘মেয়র মহোদয়ের হস্তক্ষেপে সেদিনের অনাকাঙ্ক্ষিত ঘটনার একটি শান্তিপূর্ণ সমাধান হয়েছে কাল (শনিবার)। আশা করি এর মধ্যদিয়ে ভুল বোঝাবুঝির অবসান ঘটবে।’\nতিনি বলেন, ‘বাবুল সাহেব সরলমনে মানুষকে জড়িয়ে ধরেন, গায়ে হাত দিয়ে কথা বলেন। সেদিন যা হয়েছিল তা তার স্বভাবসুলভ আচরণ ও সরলতারই বহিঃপ্রকাশ। এ নিয়ে তাৎক্ষণিকভাবে ভুল বোঝাবুঝি সৃষ্টি হয়েছিল। পরে যা নিয়ন্ত্রণের বাইরে চলে যায়।’\nকিন্তু সেদিন তো আপনারই অন্যভাবে ঘটনার ব্যাখ্যা দিয়েছিলেন, আগ বাড়িয়ে সাংবাদিকদের খবর দিয়েছিলেন, তখন বুঝতে পারেননি স্বভাবসুলভ আচরণবশত এই ঘটনা ঘটিয়েছিলেন বাবুল-এই প্রশ্নে ডা. মুজিবুল হক খান বলেন, ভাই আমি ঘটনার সময় উপস্থিত ছিলাম নাকি। অনেক পরে আমি ঘটনাস্থলে হাজির হই। এসেই সবাইকে শান্ত করার চেষ্টা করি এবং বাবুল সাহেবকে মুক্ত করে বাসায় পাঠিয়ে দেয়ার ব্যবস্থা করি।\nযে ইন্টার্ন চিকিৎসকের সঙ্গে বাবুলের সমস্যা হয়েছিল তিনিও শনিবার সন্ধ্যায় নগরভবনে উপস্থিত ছিলেন বলে দাবি করেন এই বিএমএ নেতা।\nপ্রসঙ্গত, চট্টগ্রাম মহানর আ.লীগ সভাপতি এবিএম মহিউদ্দিন চৌধুরী ও সাধারণ সম্পাদক আ জ ম নাছির উদ্দীনের দৃশ্যমাণ দুটি গ্রুপ রয়েছে চট্টগ্রামের আওয়ামী রাজনীতিতে। রাউজান উপজেলা চেয়ারম্যান এহসানুল হায়দার চৌধুরী বাবুল চট্টগ্রাম উত্তর জেলায় রাজনীতি করলেও সাবেক মেয়র এবিএম মহিউদ্দিন চৌধুরীর সঙ্গে বরাবরই সখ্যতা বজায় রেখেছিলেন।\nএছাড়া, গেল বিএমএ নির্বাচনে মহিউদ্দিন চৌধুরী সমর্থিত প্রার্থীদের পক্ষে বাবুল কাজ করেছিলেন বলেও জনশ্রুতি আছে। এতে আ জ ম নাছির উদ্দীন সমর্থিত বর্তমান বিএমএ নেতারা সংক্ষুব্ধ হন। ঈদের আগের দিন ইন্টার্ন চিকিৎসকের সাথে অনাকাঙ্ক্ষিত ঘটনাকে কেন্দ্র সেই ক্ষোভের বহিঃপ্রকাশ ঘটিয়েছেন, প্রতিশোধ নিয়েছেন বিএমএ নেতারা। এমন মন্তব্যও করছেন অনেকেই।\nমুচলেকায় ছাড়া পেলেন রাউজান উপজেলা চেয়ারম্যান বাবুল\nঅসৎ উদ্দেশ্যে চিকিৎসককে শারীরিক হেনস্তা, স্বীকারোক্তি উপজেলা চেয়ারম্যান বাবুলের


কেন্দ্রীভূত শাসনের ফলাফল | আমাদের বুধবার\nHome » রাজনীতি » কেন্দ্রীভূত শাসনের ফলাফল\nকেন্দ্রীভূত শাসনের ফলাফল\nসংসদীয় পদ্ধতির সরকার ব্যবস্থায় বাংলাদেশের বর্তমান সংবিধান প্রধানমন্ত্রীর হাতে সর্বময় ক্ষমতা প্রদান করেছে। ১৯৯১ থেকে এই ক্ষমতার ওপর ভর করে প্রধানমন্ত্রীগন ‘একনায়কতন্ত্র’ প্রতিষ্ঠা করতে সক্ষম হয়েছেন, যা সংসদীয় পদ্ধতির সাথে সঙ্গতিপূর্ণ নয়। এখানে প্রধানমন্ত্রী, তাঁর নেতৃত্বাধীন মন্ত্রী পরিষদ ও নির্বাহী বিভাগের সংসদের কাছে জবাবদিহিতা নামমাত্র। অন্যদিকে, দলীয়করন ও দুর্নীতির কারণে সাংবিধানিক প্রতিষ্ঠানগুলো কার্যকারীতা হারিয়ে ফেলছে। এর সঙ্গে যুক্ত অযোগ্যতা ও অদক্ষতার কারণে এসব প্রতিষ্ঠানগুলো রুলস অব বিজনেস অনুযায়ী কাজ করছে না। এর অনিবার্যতায় রাষ্ট্রের প্রধান অঙ্গগুলো সুশাসন নিশ্চিত করার বদলে ব্যক্তি নির্ভর ও ইচ্ছাধীন হয়ে পড়ছে।\nএই দুর্বিসহতায় ক্রোধ–ক্ষুব্ধতা–অসহায়ত্ব নিয়ে রাষ্ট্র–সমাজের ওপর হতাশ মানুষ এখন চরম অসহিষ্ণু\nসংবিধান নির্বাহী প্রধান হিসেবে প্রধানমন্ত্রীকে একচ্ছত্র ক্ষমতা দিয়েছে। আবার অনেক বিষয় চর্চার মধ্যেও নিয়ে আসা হয়েছে। অবস্থা এই পর্যায়ে পৌছেছে যে, একটি খুন বা গুমের ঘটনা বা কারো জমি দখলের ঘটনা দেখার বিষয় আইন–শৃঙ্খলা বাহিনী কিংবা স্বরাষ্ট্র মন্ত্রনালয়ের ওপর ন্যাস্ত থাকলেও প্রধানমন্ত্রীকে এসব বিষয়েও হস্তক্ষেপ করতে হয়। প্রধানমন্ত্রীর ইচ্ছা কিভাবে রাষ্ট্রের বিভিন্ন অঙ্গকে প্রভাবিত করছে তার বড় উদাহরনটি সৃষ্টি হয়েছে সংবিধানে পঞ্চদশ সংশোধনী পাশ করার সময়। তত্ত্বাবধায়ক সরকার ব্যবস্থা বাতিল ঘোষণা করে সুপ্রীম কোর্টের দেয়া রায়ে নির্দেশনা ছিল; আরো দুই মেয়াদে তত্ত্বাবধায়ক সরকারের অধীনে সংসদ চাইলে জাতীয় নির্বাচন অনুষ্ঠিত হতে পারে। সংসদীয় কমিটি বিষয়টি পর্যালোচনার পরে মত দিয়েছিল যে, আদালতের নির্দেশনা মেনে আরো দুই মেয়াদে তত্ত্বাবধায়ক সরকারের অধীনে জাতীয় নির্বাচন অনুষ্ঠিত হতে পারে।\nসংসদীয় কমিটির প্রস্তাবের বিপক্ষে সংসদ নেতা ও প্রধানমন্ত্রী অবস্থান নিলে তত্ত্বাবধায়ক সরকার ব্যবস্থা বাতিল করে সংবিধানে পঞ্চদশ সংশোধনী আনা এবং পাশ করা অনিবার্য হয়ে পড়ে। সংবিধানের মূল প্রস্তাবনায় ‘জনগনের অভিপ্রায়ের অভিব্যক্তি স্বরূপ’ শব্দগুচ্ছকে উপেক্ষা করে পঞ্চদশ সংশোধনী পাশ হয়েছিল শুধুমাত্র প্রধানমন্ত্রীর ‘অভিপ্রায়ের অভিব্যক্তি’ হিসেবে। জনগনের অভিপ্রায় জানার জন্য সংবিধানে যে গনভোট ব্যবস্থাটি ছিল তা বাতিল করে দেওয়াও ছিল সংবিধানের মূল প্রস্তাবনার সাথে সাংঘর্ষিক। জাতীয় সংসদ চাইলে আরো দুই মেয়াদে তত্ত্বাবধায়ক সরকারের অধীনে জাতীয় নির্বাচন হতে পারে মর্মে সর্বোচ্চ আদালতের পর্যবেক্ষণ–এর সাথে সঙ্গতি রেখে সে সময়ে নানা আলোচনা, জনমত, সর্বোপরি সংসদীয় কমিটির সুপারিশ সবই উপেক্ষিত হয়েছে ব্যক্তির অভিপ্রায় বা সিদ্ধান্তের কাছে। অত:পর সংসদ তাঁর ইচ্ছা বাস্তবায়নে পঞ্চদশ সংশোধনী পাশের মাধ্যমে তত্ত্বাবধায়ক সরকার ব্যবস্থা বাতিল করে দেয়। আজকের বাংলাদেশের নির্বাচনমুখী গণতন্ত্র সংকটের শুরু সেখান থেকেই।\nএকটি শক্তিশালী সংসদীয় রীতির সরকারের ব্যাপারে সাংবিধানিক বাধ্য–বাধকতা রয়েছে। কিন্তু সরকারের প্রধান নির্বাহীর একক ক্ষমতা ও নির্বাহী বিভাগের বিস্তৃত নিয়ন্ত্রন সংসদীয় পদ্ধতির সরকার ব্যবস্থাকে দুর্বল করে রেখেছে। এই রাষ্ট্রের সরকার প্রধান, সংসদ নেতা, দলীয় প্রধান একই ব্যক্তি হওয়ায় রাষ্ট্রীয় ব্যবস্থাটি তাঁর ইচ্ছাধীন হয়ে পড়েছে এবং এ সুযোগটি তিনি পেয়েছেন সাংবিধানিক ক্ষমতাবলে ও চর্চার কারণে। অন্যদিকে দ্বন্দ্বমুখর ও সহিংস রাজনীতি, ক্ষমতাসীন দলের আধিপত্য ও বিরোধী দলের লাগাতার সংসদ বর্জন, দুর্বল সংসদীয় সংস্কৃতি ইত্যাদি কারণ সংসদীয় পদ্ধতির শক্তিশালী ব্যবস্থা গড়ে ওঠার ক্ষেত্রে প্রতিবন্ধকতা হিসেবে কাজ করছে।\nনির্বাহী বিভাগের ওপর সংসদের দুর্বল নিয়ন্ত্রন এবং সংসদে জাতীয় গুরুত্বপূর্ণ বিষয়গুলো কমই আলোচিত হয়। হলেও অনেকটা দায়সারা গোছের এবং তা নির্বাহী বিভাগের সিদ্ধান্তগুলি জায়েজ করার জন্য আলোচনায় আসে। জনপ্রতিনিধিদের জবাবদিহিতার আওতায় আনার সুযোগ জনগনের সামনে নেই। জনপ্রতিনিধিদের বিরুদ্ধে দুর্নীতি, সন্ত্রাস, সন্ত্রাসের পৃষ্ঠপোষকতার ব্যাপক অভিযোগ থাকলেও তাদের রয়েছে দায়মুক্তির ব্যবস্থা। এলাকার উন্নয়ন এবং স্থানীয় সরকারের ওপর নিয়ন্ত্রন হাসিল, তদবীরসহ স্বার্থ সংশ্লিষ্ট কাজে নিয়োজিত থাকায় সংসদ সদস্যদের মূল দায়িত্ব আইন প্রণয়নের ক্ষেত্রটি ব্যাপকভাবে উপেক্ষিত ও ক্ষতিগ্রস্ত।\n২০১৪ সালের ১৪ মে প্রকাশিত ট্রান্সপারেন্সি ইন্টান্যাশনাল বাংলাদেশের (টিআইবি) গবেষণা সমীক্ষায় বলা হয়েছিল, সাংবিধানিক একচ্ছত্র ক্ষমতার কারণে কার্যত: দেশে ‘প্রধানমন্ত্রীর একনায়নকতন্ত্র’ প্রতিষ্ঠিত হয়েছে। এজন্য সুশাসন উন্নয়ন ও প্রতিষ্ঠায় নিয়োজিত সাংবিধানিক প্রতিষ্ঠানসমূহ ‘নখ–দন্তহীন বাঘে’ পরিনত হয়েছে। সুশাসনের অভাবে রাজনীতি জনকল্যানের বদলে গণশত্রুতায় পরিনত হয়েছে। রাজনীতির ব্যর্থতা বা অপরাজনীতির সাফল্য রাষ্ট্রীয় প্রাতিষ্ঠানিকতাকে আঘাত করছে। প্রাতিষ্ঠানিক দুর্বলতায় রাষ্ট্রের ভেতরে রাষ্ট্র, সরকারের ভেতরে সরকার তৈরী করছে। গোটা অবয়বটি দুষ্টচক্রের মত জনজীবনে উৎপীড়কের ভূমিকায় অবতীর্ণ হয়েছে। এই দুর্বিসহতায় ক্রোধ–ক্ষুব্দতা–অসহায়ত্ব নিয়ে রাষ্ট্র–সমাজের ওপর হতাশ মানুষ এখন চরম অসহিষ্ণু।\nব্যক্তির ইচ্ছাধীন রাষ্ট্র–সমাজে এখন যা ঘটছে তা পরম্পরাহীন তো নয়ই, অন্তরালে রয়েছে একটি দর্শনগত ঐক্য। ক্রমাগত বিচারহীনতা ও আইনের শাসনহীনতা নিয়ে একটি রাষ্ট্র চলতে পারে না। একটি সময়ে তার অবয়বে ভর করে পৈশাচিকতা ও নৃশংসতা। আর এর শিকার হয়ে সবচেয়ে দুর্বল ও প্রতিরোধহীন মানুষগুলো একের পর এক ঘটনা পরম্পরার শিকার হচ্ছে। দায়মুক্তি, বিচারহীনতা ও আইনকে শাসন করার মধ্য দিয়ে ক্ষমতাবানরা অতিশয় তৃপ্ত– জাতি হিসেবে আমরা কিন্তু বেশ এগুচ্ছি। ইতিহাসের পাঠক মাত্রই অনুধাবন করবেন, রাষ্ট্র–সমাজে এখন যা ঘটছে তার একটি ঐতিহাসিক, রাজনৈতিক, সামাজিক, প্রাতিষ্ঠানিক ও রাষ্ট্রীয় ধারাবাহিকতা রয়েছে। যে ধারাবাহিকতার চূড়ান্ত প্রদর্শনী বাংলাদেশের মানুষ এখন প্রত্যক্ষ করছে।\nদেশটির জন্মলগ্ন থেকে ক্রমাগত গড়ে তেলা হয়েছে বিচারহীনতার সংস্কৃতি। মাত্র সাড়ে তিন বছরের মাথায় রাষ্ট্রের স্থপতি ও রাষ্ট্রপতিকে সপরিবারে হত্যা করা খুনীরা সাংবিধানিক ইনডেমনিটি নিয়ে নানা পদমর্যাদায় চাকরী করেছে, সংসদ সদস্য নির্বাচিত হয়েছে, এমনকি রাষ্ট্রপতি নির্বাচনে প্রতিদ্বন্দ্বিতা করেছে। এর আগে রক্ষী বাহিনী নামের আধাসামরিক বাহিনীর হাতে শত শত মানুষ বিচার বহির্ভূত হত্যাকাণ্ডের শিকার হয়েছিলেন। বিপ্লবী নেতা ও মুক্তিযোদ্ধা সিরাজ সিকদারের হত্যার পরে স্বয়ং প্রধানমন্ত্রী সংসদে বলেছিলেন, কোথায় আজ সিরাজ সিকদার! পচাত্তর থেকে একাশি–মাত্র পাঁচ বছরের মধ্যে দু’জন রাষ্ট্রপতিকে হত্যার পাশাপাশি জেলখানায় জাতীয় চার নেতা ও পুলিশের হাতে আটক জেনারেল মঞ্জুরকে হত্যা করা হয়। ঐ সময়ে ক্যু–পাল্টা ক্যু এর শিকার হয়ে শত শত সেনা অফিসার, সৈনিক, সিভিলিয়ান নিহত হয়েছেন। প্রতিটি ক্ষেত্রে কাজ করেছে প্রতিশোধস্পৃহা ও নিশ্চিহ করার দেবার মানসিকতা। নেপথ্যে ছিল ক্ষমতাকে নিরঙ্কুশ করা ও ব্যক্তির ইচ্ছাধীনে রাষ্ট্র–সমাজ পরিচালিত করা।\nইতিহাসের সাম্প্রতিক সময়ে এসে অব্যাহত রয়েছে বিনা বিচারে হত্যা, অপহরণ–গুম এবং প্রতিপক্ষকে নিশ্চিহ করে দেবার প্রবনতা। শাসক বদলাচ্ছে, প্রতিপক্ষ বদল হচ্ছে কিন্তু খুনের বিচারহীনতা হত্যাকারীদের একধরনের অলিখিত ইনডেমনিটি দিয়ে রেখেছে। রাজনৈতিক প্রতিপক্ষবিহীন, ভোটারবিহীন নির্বাচনকে জাতীয়–আন্তর্জাতিকভাবে স্বীকৃত করার চেষ্টা চলছে। এরকম নির্বাচন এ দেশে নতুন কিছু না। ১৯৭৩ সালে স্বাধীন দেশের প্রথম নির্বাচনে যে কলঙ্কতিলক লেপন করা হয়েছিল দু’একটি ব্যতিক্রম বাদে তা অব্যাহত থেকেছে। আজকে যারা ২০১৪ এর নির্বাচন নিয়ে কথা বলছি তাদের মনে রাখতে হবে ২০০৭ সালের জানুয়ারিতে ওরকম একটি নির্বাচন অনুষ্ঠিত হতে যাচ্ছিল। সেখানেও ১৪২ জন প্রার্থী বিনা প্রতিদ্বন্দ্বিতায় সংসদ সদস্য নির্বাচিত হয়ে গিয়েছিল। ১/১১ এর সিভিল–মিলিটারি অভ্যূত্থানের কারণে সে নির্বাচন আলোর মুখ দেখেনি।\n১৯৭৩ সালের নির্বাচনে প্রাপ্ত নিরঙ্কুশ সংখ্যাগরিষ্ঠতা তৎকালীন ক্ষমতাসীনদের নিয়ে গিয়েছিল একদলীয় শাসন প্রতিষ্ঠায়। ২০০১ সালের নির্বাচনে বিএনপি–জামায়াত জোটের ওরকম সংখ্যাগরিষ্ঠতা তত্ত্বাবধায়ক সরকারকে দলীয়করনে প্রণোদনা জুগিয়েছিল এবং ঐ ব্যবস্থার অসাড়তা প্রমান করে দিয়েছিল। আর ২০০৮ সালে আওয়ামী লীগের নেতৃত্বাধীন মহাজোট নির্বাচনে তিন–চতুর্থাংশ সংখ্যাগরিষ্ঠতা পাওয়ায় ক্ষমতা চিরস্থায়ী করার বাসনা তৈরী হয়। তারা বিরোধী দলকে অস্তিত্ববিহীন করে ফেলতে সবরকম কৌশল গ্রহন করে। এর ধারাবাহিকতায় ২০১৪ সালে একক নির্বাচন অনুষ্ঠান করে বিরোধী দলবিহীন সংসদ চালু করে বিরোধী দলবিহীন সংসদ কায়েম করে। এভাবেই জন্ম থেকে বাংলাদেশ পরিচালিত হয়েছে – কখনও সংসদীয় ব্যবস্থার নামে প্রধানমন্ত্রীর শাসনে, রাষ্ট্রপতি শাসিত ব্যবস্থায় রাষ্ট্রপতির ইচ্ছায় অথবা সামরিক ডিক্টেটরদের স্বৈরতান্ত্রিক শাসনে।\nরাষ্ট্র–সমাজ–মানুষ কখনই পরস্পর বিচ্ছিন্ন নয়, বরং পরিপূরক। এটিকে বিচ্ছিন্ন করে দেবার জন্য শুরু থেকেই নষ্ট করে দেয়া হয়েছে সব রকম নৈতিকতা। প্রশ্রয় দিয়ে অন্যায়–অনিয়মকে করে তোলা হয়েছে স্বাভাবিক। ক্ষমতাসীন ও ক্ষমতাবানদের জন্য দায়মুক্তি বিচারহীনতা, আইনের শাসনহীনতার উন্মত্ত পরিনাম রাষ্ট্রের সকল অঙ্গে দৃশ্যমান। সমাজের সর্বত্র এই প্রবণতা ছড়িয়ে পড়ায় তৃণমূল পর্যায় পর্যন্ত অপরাধের বিস্তার হচ্ছে। মাসের পর মাস হরতাল–অবরোধের পেট্রোল বোমায় পুড়েছে সারাদেশ। অপহরণ–গুমের শিকার মানুষেরা আর ফিরে আসছে না। উৎসবে যৌন সন্ত্রাসের ঘটনাকে বলা হচ্ছে ‘তরুনদের দুষ্টুমী’। বাসে–রেলে–জলযানে–ঘরে–বাইরে ধর্ষণের শিকার হচ্ছে নারী–শিশু। গার্মেন্টস ফ্যাক্টরী পুড়ে–ধ্বসে মরে যাচ্ছে হাজার হাজার শ্রমিক, জনাকীর্ণ রাস্তায় খুন হয়ে যাচ্ছে লেখক, সাগরে–জঙ্গলে মানুষ মরছে অকাতরে পাচারকারীদের কবলে পড়ে। একি মধ্যযুগের কোন দেশ–কাল নাকি সময় পার করছি আমরা!\nসমাজের সকল স্তরে এর সর্বগ্রাসী প্রভাব পড়ছে। পরিবার থেকে সমাজ, সমাজ থেকে রাষ্ট্র–কোথাও মানুষ নিরাপদ নয়। এখানে প্রগতিশীল রাজনীতির বিকাশ ঘটেনি। তারা হয় ক্ষমতাসীনদের লেজুড় হিসেবে কাজ করেছেন অথবা রাষ্ট্র–সমাজের সনাতনী বিশ্লেষণ ও দৃষ্টিভঙ্গিতে পরিবর্তন আনতে পারেননি এবং গণমানুষের দল হয়ে ওঠেননি। দলপ্রভাবমুক্ত কোন সিভিল সোসাইটি তো নেই–ই বরং মুক্ত চিন্তা ও দলনিরপেক্ষ মানুষ এখানে সবসময় নিগৃহীত হয়েছেন। অভ্যন্তরীন গণতান্ত্রিক চর্চার অভাবে রাজনৈতিক দলগুলোর বিকাশ বহুমাত্রিক হয়ে ওঠেনি। ধর্মনিরপেক্ষ, ধর্মের পক্ষে বা বিরুদ্ধে–কারো মধ্যে সহনশীলতা বা পরমতসহিষ্ণুতা গড়ে ওঠেনি, বরং রাজনৈতিক উদ্দেশ্যে ব্যবহার করার কারণে রাষ্ট্র–সমাজের সকল স্তরে চরমপন্থা সৃষ্টি হয়েছে। রাষ্ট্র ক্রমশ: উদারপন্থার বদলে চরমপন্থাকে শ্রেয়তর মনে করতে শুরু করেছে।\nব্যক্তি বা এককের ইচ্ছাধীনে পরিচালিত শাসন ব্যবস্থায় এরকম প্রবণতা বিশ্বে নতুন কোন উদাহরন নয়। ব্যক্তিকে ঘিরেই যেখানে যে ক্ষমতাবলয় গড়ে ওঠে, সেখানে অবধারিতভাবেই কতিপয় মানুষ ক্ষমতাধর হয়ে ওঠে এবং ক্ষমতাকে টিকিয়ে রাখতে তারা সবরকম কৌশল–অপকৌশল এবং শক্তি প্রয়োগের পথ বেছে নেয়। কোনকিছুকে তারা অন্যায় মনে করে না এবং ক্ষমতার বলে সব অন্যায়–অনিয়মকে নিয়মে পরিনত করে ফেলে। বাংলাদেশে এখন যা কিছু ঘটছে তার জন্য গণতন্ত্রের চর্চা না থাকা ও সুশাসনবিহীনতা মুল কারণ। ইতিহাসের দিকে ফেরা যাক। মুশকিল হচ্ছে, এই ভূখণ্ডে কেউ কখনো ইতিহাস থেকে শিক্ষা নিয়েছে, এ রকম নজির নেই। ইতিহাসের অমূল্য শিক্ষাটি হচ্ছে, বাংলাদেশ জন্মের পর নির্বাচনবিহীন একদলীয় শাসন কায়েম করে ভুলটি করেছিল আওয়ামী লীগ, দ্বিতীয় বিপ্লবের আকাঙ্খায়। সেই ভুলের ভয়াবহ পরিনাম এবং ট্রাজেডি গোটা দেশ ও জাতিকে নিক্ষিপ্ত করেছিল এক অন্ধকার গহবরে। ইতিহাসের সব ভুলের ফল হয়তো একরকম নয়, কিন্তু অভিজ্ঞতাগুলি মূল্যবান।\nপ্রায় অর্ধশত বছর পরে জাতীয়, আন্তর্জাতিক প্রেক্ষাপট বদলের মধ্যেও বাংলাদেশে ভিন্ন আদলে ক্ষমতার চিরস্থায়ী বন্দোবস্ত করার জন্য সকলের মতামত–ইচ্ছে, সবকিছুই উপেক্ষা করা হয়েছে– ইতিহাসের কোন শিক্ষা মাথায় না রেখেই। সে সময়ের প্রেক্ষাপটের সাথে মিল রেখে ভিন্ন আদলে ইতিহাসের পুনরাবৃত্তি ঘটানো হয়েছে। তফাৎ শুধু কখনো এটিকে সর্বদলীয় বা বহুদলীয় নামে আখ্যায়িত করা হয়েছে। এবার জঙ্গিবাদ নির্মুলে, প্রগতিশীল রাজনীতি বাঁচাতে, যুদ্ধাপরাধীদের বিচার ও রায় কার্যকর করতে সংবিধান থেকে চুলমাত্র না নড়ে শেখ হাসিনা’র পুনর্বার প্রধানমন্ত্রী হবার বিষয়টি অনেকটা দ্বিতীয় বিপ্লবের সমান গুরুত্ব পেয়েছিল। সে কারণেই একপক্ষীয় নির্বাচনের মধ্য দিয়ে এরশাদকে সঙ্গে নিয়ে দ্বিতীয় বিপ্লবের অসম্পন্ন কাজটি সমাপ্ত করা হচ্ছে!\nPrevious: সৈয়দ আশরাফের উৎকণ্ঠা ও সতর্কবাণী\nNext: ‘সব সময় টেনশনে থাকি’


Demand of new state in Tamilnadu by BJP - Anandabazar\nDemand of new state in Tamilnadu by BJP\n১৫ জুলাই ২০২১ ০৫:৪৩\nপশ্চিমবঙ্গের পর তামিলনাড়ু। রাজ্যভাগ বিতর্কে নবতম সংযোজন দক্ষিণের এই রাজ্য। কেন্দ্রীয় শাসক দলের খাতায় তামিলনাড়ু হইতে সদ্য-মনোনীত মন্ত্রী এল মুরুগানের সংসদীয় এলাকা হিসাবে উল্লিখিত হইয়াছে ‘কোঙ্গুনাড়ু, তামিলনাড়ু’। তিনি যদিও অদ্যাবধি সাংসদ নহেন। তামিলনাড়ুর পশ্চিমাঞ্চলের একটি বিক্ষিপ্ত অঞ্চল লোকমুখে কোঙ্গুনাড়ু নামে পরিচিত, সরকারি খাতায় তাহার নামমাত্র নাই। অতএব, মন্ত্রীর নামের সহিত কোঙ্গুনাড়ুর উল্লেখ পৃথক অঞ্চল হিসাবে উহার স্বীকৃতির সুযোগ তৈরি করিয়াছে। ইহাতে রাজ্যভাগের পূর্বসূত্র দেখিয়াছেন তামিল রাজনীতির অপর নেতাগণ, এবং বিজেপির একটি অংশ তাহা অস্বীকার করে নাই। তাহাদের যুক্তি, অন্ধ্রপ্রদেশ বা উত্তরপ্রদেশ ভাগ হইতে পারিলে তামিলনাড়ুর কালে এমন ‘গেল গেল’ রব উঠিতেছে কেন? ইহা সত্য যে, উক্ত প্রদেশসমূহ ভাগ হইবার ফলে কিছু প্রশাসনিক সুবিধা পাওয়া গিয়াছে। জনতারও যদি আঞ্চলিক জাতীয়তাবাদী আকাঙ্ক্ষা থাকে, তাহাকে অস্বীকার করা গণতান্ত্রিক সরকারের কাজ হইতে পারে না। একাধিক কারণেই রাজ্যভাগ একটি সম্ভাবনা হিসাবে বিবেচিত হইতে পারে। কিন্তু তাহা গণতান্ত্রিক পদ্ধতিতেই হইতে বাধ্য— প্রশাসনকে সঙ্গে লইয়া, সব পক্ষের কথা শুনিয়া, জনপরিসরে দীর্ঘ আলোচনা সারিয়া। এমন চোরাপথ নহে।\nপ্রশ্ন উঠিবে, সাম্প্রতিক বিতর্কটি কাহারা তুলিয়াছে? কী ভাবেই বা তুলিয়াছে? পৃথক রাজ্যের দাবি কি দীর্ঘকালীন? তাহা লইয়া কি প্রভূত আবেগ-অভিমান পুঞ্জীভূত হইয়াছে? অভিজ্ঞতা বলিবে, আধুনিক তামিল রাজনীতির ইতিহাসে কোঙ্গুনাড়ুর পৃথক অস্তিত্বের কথা কদাপি শুনা যায় নাই। রাজনীতিতে তাহার কোনও প্রতিফলন নাই, সমাজেও উৎসাহ নাই। সর্বভারতীয় পরিসরে কেহ কখনও উহার রাজনৈতিক স্বীকৃতির কথা উত্থাপন করেন নাই। কেবল প্রাচীন সঙ্গম সাহিত্যে তামিলনাড়ুকে যে পাঁচ অঞ্চলে ভাগ করা হইয়াছিল, তাহার একটি কোঙ্গুনাড়ু। যে প্রাদেশিক দাবির পিছনে গণ-রাজনীতি নাই, ইতিহাস নাই, মানুষের আবেগ নাই, কিসের স্বার্থে বিজেপি তাহাকে এমন প্রবল রাজনৈতিক তাৎপর্য প্রদানে আগ্রহী?\nগভীরতর প্রশ্নটি এইখানেই। ইহার পশ্চাতে দুরভিসন্ধি নাই তো? পশ্চিমবঙ্গের ঘটনাক্রম দেখিলে সংশয় গাঢ়তর হয়। যে সকল রাজ্যে বিজেপি ক্ষমতা দখল করিতে পারে নাই, সেই সব অঞ্চলে তাহারা এই রূপ দাবি তুলিতেছে, বিশেষত তাহাদের শক্ত ঘাঁটিতে। তামিলনাড়ুতে বিজেপির যেটুকু উপস্থিতি বর্তমান, তাহা ওই পশ্চিমাঞ্চলেই সীমাবদ্ধ। অতএব, রাজনৈতিক পুঁজি তৈরির জন্য নূতন সম্ভাবনার অন্বেষণ। পশ্চিমের জেলাগুলি রাজধানী চেন্নাই হইতে দূরবর্তী, বঞ্চনা ও তজ্জনিত ক্ষোভও তাই কিঞ্চিৎ অধিক। কিন্তু তাহা কোনও বিভেদকামী রাজনীতির সোপান হইতে পারে না— উহা পরিত্যাজ্য। না হইলে কী ক্ষতি হইতে পারে, দেশের বহু অঞ্চলই তাহার সাক্ষ্য দিবে। ইহাও ভুলিলে চলিবে না, কিয়ৎকাল পূর্বে দিল্লির সরকারের উল্লেখে ‘কেন্দ্রীয়’ শব্দটির পরিবর্তে ‘ইউনিয়ন’ (ওন্দ্রিয়া) শব্দের ব্যবহার বিজেপিকে রুষ্ট করিয়াছিল। এই সঙ্কীর্ণ রাজনীতি যদি তাহার পাল্টা চাল হয়, তবে উহা রাজধর্ম হইতে চ্যুত হইবার এক বিপজ্জনক উদাহরণ হইয়া রহিল।\nMamata Banerjee M. K. Stalin